কীভাবে উইকিমিডিয়া কমন্সে ছবি আপলোড করবেন? - Nahid Sultan\nআপনি নিশ্চয়ই বিভিন্ন উইকিপিডিয়া আর্টিকেল বা নিবন্ধে সুন্দর সুন্দর ছবি দেখেছেন। উইকিপিডিয়ার এই সব ছবির অধিকাংশই ‘Wikimedia Commons’ নামে একটি ওয়েবসাইটে স্টোর করে রাখা হয় ও সেখান থেকেই বিভিন্ন ভাষার উইকিপিডিয়া আর্টিকেলে ব্যবহার করা হয়। উইকিপিডিয়ার মত কমন্সেও যে কেউ ছবি আপলোড করতে পারেন।\nকমন্সে ছবি আপলোড করার সময় আপনাকে অবশ্যই কিছু বিষয় মনে রাখতে হবে।\n* যে ছবিটি আপলোড করবেন সেটি কমন্সে মুক্ত লাইসেন্সে দিতে হবে। প্রথম দিকে শুধুমাত্র নিজের তোলা ছবিই আপলোড করবেন তাহলে আর ডিলিট হয়ে যাবে না। ইন্টারনেট থেকে অন্যের ছবি আপলোড করলে সেগুলো ডিলিট করে দেওয়া হয়।\n* ছবিটি অবশ্যই শিক্ষামূলক হতে হবে। সহজভাবে উইকিপিডিয়ায় ব্যবহারযোগ্য নয় এমন ছবি আপলোড করবেন না। যেমন, সেলফি, পার্সোনাল ছবি, বন্ধুদের ছবি ইত্যাদি। মনে রাখবেন, উইকিমিডিয়া কমন্স ফ্লিকারের মত ইমেজ হোস্টিং সাইট নয়।\nচলুন তাহলে দেখে নিই কিভাবে কমন্সে ছবি আপলোড করবেন:\n১. প্রথমে commons.wikimedia.org ওয়েবসাইটে যান ও লগ-ইন করুন (আপনার উইকিপিডিয়া একাউন্ট থাকলে উক্ত একাউন্ট দিয়েই লগ-ইন করতে পারবেন; অন্যথায় একাউন্ট তৈরি করুন)। এরপর ‘Upload’ বাটনে ক্লিক করুন।\n২. এরপর কমন্সে কি আপলোড করা যাবে ও কি করা যাবে না এ ধরণের একটি ছোট ইনফো ওপেন হবে। সেগুলো পড়ার পর ‘Next’-এ ক্লিক করুন। পরে ‘Select media files to share’-এ ক্লিক করুন। আপনার কম্পিউটার থেকে যে ছবিটি আপলোড করবেন সেটি নির্বাচন করুন। ছবি নির্বাচন করার পর আপলোড শুরু হবে। আপলোড শুরু হওয়ার পর ‘Add more files’-এ ক্লিক করে আপনি একাধিক চিত্র একইসাথে আপলোড করতে পারবেন।\n৩. আপলোড শেষ হলে ‘Continue’ বাটনে ক্লিক করুন। এবার ছবির লাইসেন্স নির্বাচনের আপশন আসবে, ছবিটি আপনার তোলা থাকলে ‘This file is my own work’ অপশনটি নির্বাচন করুন (স্বয়ংক্রিয়ভাবে ফটোগ্রাফার হিসেবে আপনার ইউজারনেইমটি যুক্ত হবে) ও ‘Next‘ বাটনে ক্লিক করুন।\n৪. এরপর ছবির সম্পর্কে একটি পাতা আসবে। মনে রাখবেন কমন্সের সকল ছবির একটি ইউনিক নাম দিতে হয়। সুতরাং একই ধরণের ছবির ক্ষেত্রে টাইটেল হিসেবে প্রতিটির ক্ষেত্রে শেষে হয় সংখ্যা যুক্ত করুন অথবা অন্য কোন ক্যারেক্টার যুক্ত করুন। ‘Title’ ঘরে ছবির একটি শিরোনাম লিখুন, ‘Description’ ঘরে ছবিটি সম্পর্কেিএক/দু লাইনের বর্ণনা লিখুন ও ‘Categories’ ঘরে ছবিটি যে ক্যাটাগরিতে পরে সেটি লিখুন। ক্যাটাগরি সম্পর্কে সিউড় না হলে উক্ত ঘরে ছবিটি যে বিভাগ থেকে তুলা সে বিভাগের নাম লিখুন। তবে কোন ক্রমেই ‘Categories’ ঘরটি খালি রাখবেন না কারণ তাহলে কমন্সের সব দেশের ছবির মাঝে সেটি পরবর্তীতে খুঁজে পাওয়া দূরহ হবে। কাজ শেষ হলে ‘Next’ বাটনটি ক্লিক করুন।\n৫. এ পর্যায়ে আপনার ছবিটি কমন্সে আপলোড হয়ে যাবে। আপনার আপলোড করা সকল ছবি দেখতে আপনার একাউন্টে লগ-ইন থাকা অবস্থায় উপরে ডানকোণায় থাকা ‘Upload’ বাটনে ক্লিক করুন। তাহলেই আপনার আপলোডকৃত সকল ছবির তালিকা দেখতে পাবেন।\nPrevious Previous post: উইকিপিডিয়ায় Content translation বা বিষয়বস্তু অনুবাদ টুল সক্রিয়করণ\nNext Next post: তেওতিওয়াকান: প্রাচীন ও রহস্যময় পিরামিডের শহরে একদিন


তরুণদের নেশায় আসক্ত করতে নতুন হুমকি ই-সিগারেট: বন্ধের উপায় শীর্ষক আলোচনা সভা তরুণদের নেশায় আসক্ত করতে নতুন হুমকি ই-সিগারেট: বন্ধের উপায় শীর্ষক আলোচনা সভা – দৈনিক উত্তরন\nতরুণদের নেশায় আসক্ত করতে নতুন হুমকি ই-সিগারেট: বন্ধের উপায় শীর্ষক আলোচনা সভা\nতরুণদের নেশায় আসক্ত করতে নতুন হুমকিই-সিগারেট\nবিশেষ অধ্যাদেশ জারি করে ই সিগারেট প্রসার বন্ধ করা জরুরি\nসিগারেট কোম্পানিগুলো তরুণদের মাঝে ই-সিগারেটের ব্যবহারে উৎসাহিত করার লক্ষ্যে বিভিন্ন কৌশলে ই-সিগারেটের প্রমোশনা চালাচ্ছে। যা তরুণ প্রজন্মের জন্য মারাত্মক হুমকিস্বরূপ। তাই খুব বেশি দেরি হয়ে যাবার আগেই বাংলাদেশ এর তরুণ সমাজকে রক্ষায় এখনই ই-সিগারেট বন্ধ করা জরুরি। এ লক্ষ্যে বিদ্যমান তামাক নিয়ন্ত্রণ আইনকে সংশোধনে দ্রুত উদ্যোগ নেয়া প্রয়োজন। পাশাপাশি বিদ্যমান অর্থ আইনে প্রদত্ত ই-সিগারেট আমদানির সুযোগ বন্ধ করে দেয়া জরুরি।\nআজ মঙ্গলবার ৩ নভেম্বর ২০২০ সকাল ১১.০০ ঢাকা ইন্টারন্যাশনাল ইউনিভার্সিটির গবেষণা সেল ট্যোবাকো কন্ট্রোল এন্ড রির্সাচ সেল (টিসিআরসি) এর উদ্যোগে ঢাকা অফিসার্স ক্লাব ঢাকা মিলায়তনে তরুণদের নেশায় আসক্ত করতে নতুন হুমকি ই-সিগারেট: বন্ধের উপায় শীর্ষক আলোচনা সভায় বক্তরা এ কথা বলেন।\nব্যারিস্টার শামীম হায়দার পাটোয়ারীর সভাপত্বিতে সভায় প্রধান অতিথি হিসেবে উপস্থিত ছিলেন ডেপুটি স্পীকার এড. ফজলে রাবি মিয়া এমপি। বিশেষ অতিথি হিসেবে উপস্থিত ছিলেন স্বরাষ্ট্র মন্ত্রণালয় বিষয়ক সংসদীয় কমিটির সভাপতি শামসুল হক টুকু। অনলাইন জুম সফটওয়ারের মাধ্যমে যুক্ত হন ফজলে হোসেন বাদশা এমপি, হাসানুল হক ইনু এমপি, রানা মোহাম্মদ সোহেল, প্রফেসর ডা. হাবিবে মিল্লাত এমপি, শিরিন আক্তার এমপি, প্রফেসর মাসুদা রশিদ চৌধুরি এমপি। এছাড়াও অনলাইনে যুক্ত হয়ে বক্তব্য রাখেন জাতীয় অধ্যাপক ব্রিগেডিয়ার এম এ মালেক, নাটাবের সভাপতি মোজাফ্ফর হোসেন পল্টু, ডা. প্রাণ গোপাল দত্ত, বিশ্ব স্বাস্থ্য সংস্থার ন্যাশনাল প্রফেসনাল অফিসার ডা. মাহফুজুল হক, দি ইউনিয়ন এর ডিরেক্টর গ্যান কোয়ান, দি ইউনিয়নের সিনিয়র টেকনিক্যাল এ্যাডভাইসার ড. অমিত জাদভ।\nমূলপ্রবন্ধ উপস্থাপন করেন এডভোকেট সৈয়দ মাহবুবুল আলম তার প্রবন্ধে বলেন, বাংলাদেশে ই-সিগারেট নিয়ে স্পষ্ট কোন আইন না থাকায় অহরহ যত্রতত্র ই-সিগারেট বাংলাদেশে আমদানি ও বিক্রয় করা হচ্ছে অত্যন্ত সুলভ মূল্যে। সিগারেট কোম্পানীগুলো ইসিগারেট কম ক্ষতিকর বলে তরুণদের উদ্বুদ্ধ করছে। তবে ইতিমধ্যে ই সিগারেটের ভয়াবতা থেকে জনগণকে রক্ষার জন্য ভারতসহ বিশে^র ৪২ টি দেশে ই-সিগারেট এবং ঐঞচ নিষিদ্ধ করা হয়েছে। ৫৬টি দেশ ই-সিগারেট ক্রয়-বিক্রয়ের উপর বাধ্যবাধকতা আরোপ করেছে।\nএড. ফজলে রাবি মিয়া এমপি বলেন, আমাদের ই সিগারেট বন্ধে আমরা প্রধানমন্ত্রীর দৃষ্টি আকর্ষণ করব এবং তামাক নিয়ন্ত্রণে আমরা ককাস তৈরি করব। আমরা বিশ্বাস করি ২০৪০ সালের আগেই বাংলাদেশের প্রধানমন্ত্রী শেখ হাসিনার ঘোষিত তামাকমুক্ত দেশ বাস্তবায়ন করব।\nব্যারিস্টার শামীম হায়দার পাটোয়ারির বলেন, তামাক নিয়ন্ত্রণ আইন অমান্য করে তামাক কোম্পানীগুলো ইউটিউব, ফেসবুক, ওয়েবসাইট ও অন্যান্য সামাজিক মাধ্যমে বিজ্ঞাপন প্রচার করছে। এছাড়াও যারা ধুমপান ছাড়তে চায় তাদেরকে প্রচলিত সিগারেটের বদলে ই-সিগারেট ব্যবহারে উৎসাহিত করছে। ই সিগারেটের প্রসার বন্ধে এখনই কঠোর আইন প্রণয়ন ও প্রচলিত আইনের কঠোর প্রয়োগ জরুরি।\nশামসুল হক টুকু বলেন, ধূমপান মাদকের প্রবেশ দ্বার। আমাদের নতুন প্রজন্ম ই সিগারেট নামে ক্ষতিকর পণ্যে আসক্ত হয়ে পড়ার আগেই আমাদের এর প্রসার রুখতে হবে। আইনের ফাকফোকর ব্যবহার করে ই সিগারেট আমদানী করা হচ্ছে তা নির্ণয় করে আমদানী বন্ধের উদ্যোগ নিতে হবে। প্রয়োজনে একটি বিশেষ অধ্যাদেশ রাজি করতে হবে।\nহাসানুল হক ইনু বলেন, ই সিগারেট তরুণদের তামাক সেবনের প্রেরণা দেয়। সিগারেট থেকে ই সিগারেট নিরাপদ তা ভাবার কোন কারণ নেই। ফজলে হোসেন বাদশা বলেন, মুনাফার জন্য আমাদের ভবিষ্যত প্রজন্মকে ঝুকিতে ফেলেছে ই সিগারেট ব্যবসায়ীরা। আমরা সকল সংসদ সদস্য মিলে ই সিগারেটের ভয়াবতা থেকে তরুণদের রক্ষা করতে কঠোর আইন প্রণয়ন করতে হবে।\nপ্রফেসর ডা. এমএইচ মিল্লাত বলেন, সিগারেটের কোম্পানীগুলো আমাদের ভবিষ্যত প্রজন্মকে হত্যা করছে। আমরা সকল সংসদ সদস্য ই সিগারেট বন্ধে একমত। সরকারী-বেসরকারী সবাই মিলে ই-সিগারেটের প্রসার বন্ধে কাজ করতে হবে। শিরিন আক্তার বলেন, ই সিগারেটের প্রসারের আগেই এর আমদানী সম্পূর্ণ নিষিদ্ধ করতে হবে । আর এর জন্য এখনই আমাদের নীতিগত সিদ্ধান্ত নিতে হবে।\nপ্রফেসর মাসুদা রশিদ চৌধুরি বলেন, স্বাস্থ্যকরণ ক্ষতি বিবেচনা করে ইতিমধ্যেই পৃথিবীর বিভিন্ন দেশে ই সিগারেট নিষিদ্ধ করা হয়েছে। আমাদের নতুন প্রজন্ম রক্ষার স্বার্থে এ মূহুর্তে ই সিগারেট নিষিদ্ধের বিকল্প নেই।\nএছাড়াও দেশে বিদেশ থেকে শতাধিক তামাক নিয়ন্ত্রণকর্মী জুম সফটওয়ারের মাধ্যমে আলোচনা সভায় যুক্ত হন।


আলাপ:হের্টা মুলার - উইকিপিডিয়া\nএই পাতাটি হের্টা মুলার নিবন্ধের উন্নয়ন নিয়ে আলোচনার জন্য আলাপ পাতা।\nহের্টা মুলার নিবন্ধ থেকে একটি তথ্য ১৬ অক্টোবর, ২০০৯ তারিখে উইকিপিডিয়ার প্রধান পাতার আপনি জানেন কি? কলামে প্রদর্শিত হয়েছে।\nনিবন্ধের শিরোনাম পরিবর্তন প্রয়োজন[সম্পাদনা]\nবিভিন্ন পত্রপত্রিকার অনুসারে এই ব্যক্তির নাম হারতা ম্যুলার, হেরতা ম্যুলার, হার্তা ম্যুলার ইত্যাদি ব্যবহৃত হচ্ছে। নিচে ইন্টারনেটে বিভিন্ন বাংলা ব্লগ, পত্র পত্রিকার লিঙ্ক দেওয়া হল, যেখানে এ ব্যক্তির নাম ব্যবহারের নমুনা পাওয়া যাবে।\nকেউই এ নিবন্ধের বর্তমান শিরোনামটি ব্যবহার করে নাই। ফলে এ নিবন্ধের শিরোনামটি সম্পর্কে আলোচনার অবকাশ রয়েছে। এবং আলোচনার মাধ্যমে এ নিবন্ধের শিরোনামটি পুনঃনির্ধারণের অনুরোধ করছি। ধন্যবাদ।--বেলায়েত (আলাপ | অবদান) ০৩:২৫, ১৭ অক্টোবর ২০০৯ (UTC)\nএ ব্যাপারে আমি আগেই মতামত দিয়েছি। ইয়োরোপীয়রা উচ্চারণ করে "হ্যাতা মুলার" ; নোবেল ঘোষণা শুনলে বা সাক্ষাৎগ্রহণকারীর উচ্চারণে তা স্পষ্ট বোঝা যায়। তবে এটাও ঠিক যে এদেশে প্রতিবর্ণকরণে উচ্চারণ বিবেচনা করা হয় না, বা তার সুযোগও সীমিত। প্রথম নামে "আর" অক্ষর এবং পারিবারিক নামে "ইউ" অক্ষরটি বিসর্জ্জন দিতে এদেশের অনেকে রাজী হবেন না। এই বিবেচনায় নামটি "হ্যারতা ম্যুলার" লেখা যেতে পারে। তবে "হার্তা ম্যুলার" কি অধিকতর গ্রহণযোগ্য? বিষয়টি শুরুতেই বিবেচনা না করার জন্য দুঃখিত। Faizul Latif Chowdhury (talk) ০৩:৪৫, ১৭ অক্টোবর ২০০৯ (UTC)\nজার্মান ভাষার নামের প্রতিবর্ণীকরণের ব্যাপারে উইকিপিডিয়াতে সুনির্দিষ্ট নীতিমালা আছে, যেগুলি জার্মান ভাষার উচ্চারণ ও ধ্বনিতত্ত্বের সাথে সুপরিচিত ব্যবহারকারীরা তৈরি করেছেন। বাংলা উইকিপিডিয়াতে যাবতীয় জার্মান ব্যক্তিনাম ও স্থান নাম ঐ নীতির ভিত্তিতেই প্রতিবর্ণীকরণ করা হবে। বাংলা উইকিপিডিয়ায় জার্মান শব্দের প্রতিবর্ণীকরণ নীতি অনুযায়ী Herta Müller-এর বাংলা প্রতিবর্ণীকরণ হয় হের্টা মুলার। তাই সমস্ত বানান ঐ বানানে স্থানান্তর করে নেওয়া হল। জার্মান প্রতিবর্ণীকরণ সম্পর্কে প্রশ্ন থাকলে এ সংক্রান্ত নীতিমালা পাতার আলোচনা পাতায় এগুলি আলোচনা করুন। --অর্ণব (আলাপ | অবদান) ২২:৩৪, ২৬ অক্টোবর ২০০৯ (UTC)\n'https://bn.wikipedia.org/w/index.php?title=আলাপ:হের্টা_মুলার&oldid=1782734' থেকে আনীত\nএ পৃষ্ঠায় শেষ পরিবর্তন হয়েছিল ১৭:৫৮টার সময়, ১৪ মার্চ ২০১৫ তারিখে।


তৃণমূলে রদবদল: পদ হারাতে চলেছেন বহু প্রভাবশালী নেতা? নীচুতলায় গোষ্ঠীকোন্দলের জেরে উড়বে ঘুম? – প্রিয় বন্ধু বাংলা\nহোম > রাজ্য > উত্তরবঙ্গ > তৃণমূলে রদবদল: পদ হারাতে চলেছেন বহু প্রভাবশালী নেতা? নীচুতলায় গোষ্ঠীকোন্দলের জেরে উড়বে ঘুম?\nতৃণমূলে রদবদল: পদ হারাতে চলেছেন বহু প্রভাবশালী নেতা? নীচুতলায় গোষ্ঠীকোন্দলের জেরে উড়বে ঘুম?\nপ্রিয় বন্ধু মিডিয়া রিপোর্ট – বিধানসভা নির্বাচনের দিকে তাকিয়ে তৃণমূল এখন শৃংখলার ওপর সবথেকে বেশি জোর দিয়েছে। আর তাই এতদিন জেলাস্তরের শীর্ষ নেতারা ব্লক এবং শহর কমিটি তৈরি করলেও, এবার রাজ্য স্তর থেকেই সেই নাম ঠিক করে দেওয়া হচ্ছে। অর্থাৎ জেলার নেতারা আর যে মাতব্বরি করতে পারবেন না, তা নিজেদের পদক্ষেপের মধ্যে দিয়ে বুঝিয়ে দিয়েছে তৃণমূল শীর্ষ নেতৃত্ব। কিন্তু রাজ্য থেকে নাম ঠিক করে দেওয়া হলেও, তা নিয়ে তৃনমূলের অন্দরে ব্যাপক কোন্দলের আশঙ্কা করছেন বিশেষজ্ঞদের একাংশ।\nবস্তুত, কোচবিহার এবং আলিপুরদুয়ার জেলায় তৃণমূলের ব্লক কমিটির সভাপতি কারা হবেন, কেমন হবে সাংগঠনিক রদবদল, তা নিয়ে ইতিমধ্যেই ব্যাপক গুঞ্জন ছড়িয়ে পড়েছে। জানা গেছে, শুক্রবার তৃণমূলের রাজ্য নেতৃত্বের সঙ্গে এই দুই জেলার তৃণমূল নেতৃত্বের বৈঠক হয় যেখানে কোচবিহার এবং আলিপুরদুয়ারের সাংগঠনিক বিষয় নিয়ে বিস্তারিত আলোচনা হয়েছে বলে খবর। আর সেই বৈঠকের পরই জল্পনা ছড়িয়েছে যে খুব দ্রুত এই দুই জেলার সাংগঠনিক কমিটি ঘোষণা হতে পারে।\nতবে কমিটি ঘোষণার আগে দুই জেলার তৃণমূল কংগ্রেসের অন্দরমহলে বিস্তর আশঙ্কার পাহাড় জমতে শুরু করেছে। একাংশ বলছেন, কমিটিতে নতুন মুখ আনা হলে পুরনো মুখেরা বিদ্রোহ ঘোষণা করতে পারে। যার ফলে বিধানসভা নির্বাচনের আগে আবার মাথাচাড়া দিতে পারে গোষ্ঠীদ্বন্দ্ব। তবে অনেকে বলছেন, যেহেতু মমতা বন্দ্যোপাধ্যায় গোটা ব্যাপারটি দেখভাল করছেন, তাই কেউ এমন কোনো কাজ করবেন না, যাতে তা দল বিরোধিতার মধ্যে পড়ে। কেননা দল এবার আর গোষ্ঠীদ্বন্দ্ব কোনোভাবেই বরদাস্ত করবে না।\nএদিন এই প্রসঙ্গে কোচবিহার তৃণমূল কংগ্রেসের কো-অর্ডিনেটর উদয়ন গুহ বলেন, “দলের সিদ্ধান্ত চূড়ান্ত। কোনো বিষয়ে কারও ক্ষোভ হলে তা ক্ষণিকের বিষয়। সবার আগে দল।”এদিকে এই ব্যাপারে আলিপুরদুয়ার জেলা তৃণমূল সভাপতি মৃদুল গোস্বামী বলেন, “দলে গোষ্ঠী কোন্দলের কোনো জায়গা নেই। রাজ্য শীর্ষ নেতৃত্ব নিজেদের সোর্সে খবর নিচ্ছেন। সেই অনুযায়ী তারা কোনো সিদ্ধান্ত নিলে সকলকেই তা মানতে হবে।”\nপর্যবেক্ষকদের একাংশ বলছেন, কোচবিহার থেকে শুরু করে আলিপুরদুয়ার, এই দুই জেলাতেই তৃণমূলের ব্যাপক গোষ্ঠী কোন্দল রয়েছে। সেদিক থেকে বিধানসভা নির্বাচনের আগে নতুন জেলা কমিটি থেকে শুরু করে ব্লক এবং শহর কমিটি ঘোষণা করার মধ্যে দিয়ে যদি নতুন কোনো মুখকে নিয়ে আসা হয়, তাহলে পুরোনো মুখদের মধ্যে বিদ্রোহ ঘোষণা করার প্রবণতা দেখা দিতে পারে। যার ফলে নির্বাচনের আগে তৃণমূলের অন্তরে বাড়তে পারে গোষ্ঠী কোন্দল। তাই এখন তৃণমূল শীর্ষ নেতৃত্ব এই দুই জেলার সাংগঠনিক রদবদলের মধ্য দিয়ে গোষ্ঠীদ্বন্দ্বকে কতটা মোকাবিলা করতে সক্ষম হয়, সেদিকেই নজর থাকবে সকলের।\nট্যাগড Kochbihar tmc tmc tmc leader tmc rajniti Udoy guho's speech\nবাংলায় আলকায়দা গ্রেপ্তার হতেই তৃণমূলকে ‘তোষণকারী’ আক্রমণে কোমর বেঁধে ময়দানে নামল বিজেপি!\nদীর্ঘসূত্রিতার পর অবশেষে বোর্ড গঠন করতে সক্ষম হল বিজেপি, চলল আবির খেলা, বিজয় মিছিল\nশেষ মুহূর্তে বাতিল হয়ে যাওয়া চীন সফর নিয়ে কি বললেন মুখ্যমন্ত্রী মমতা বন্দ্যোপাধ্যায়?\nপঞ্চায়েত নিয়ে শাসকদলের ঘুম ওড়াতে রাষ্ট্রপতির হস্তক্ষেপের পরিকল্পনা গেরুয়া শিবিরের\nমৌসমের দলত্যাগ নিয়ে মুখ খুলেই বিস্ফোরক অভিযোগ তুললেন অধীর চৌধুরী


ড. এম এ রহিম আ’লীগের ধর্মবিষয়ক উপ-কমিটির সদস্য মনোনীত | politics | bangladeshbani24.com\nপ্রকাশ : ০৫ মে, ২০১৮ ০২:২৮:১১\nড. এম এ রহিম আ’লীগের ধর্মবিষয়ক উপ-কমিটির সদস্য মনোনীত\nবাংলাদেশ বাণী, ডেস্ক রিপোর্ট : বাংলাদেশ আওয়ামী লীগের ধর্মবিষয়ক কেন্দ্রীয় উপ-কমিটির সম্মানিত সদস্য পদে মনোনীত করেছেন, প্রফেসর ড. এম এ রহিমকে। আওয়ামী লীগের উপদেষ্ঠা মন্ডলীর সদস্য খন্দকার গোলাম মাওলা নকশেবন্দী তাঁর স্বাক্ষরিত এক চিঠি প্রদান করার মাধ্যমে এ সদস্য পদ মনোনীত করেন।\nচিঠিতে উল্লেখ করা হয়, প্রিয় সহযোদ্ধা, সংগ্রামী শুভেচ্ছা গ্রহণ করবেন। জাতির পিতা বঙ্গবন্ধু শেখ মুজিবুর রহমানের আদর্শ ধারণ করে এবং আধুনিক স্বপ্নদ্রষ্টা জননেত্রী শেখ হাসিনার ‘‘রূপকল্প ২০২১ ও ২০৪১’’ বাস্তবায়নে আপনার ভূমিকা প্রশংসনীয়। আপনাকে বাংলাদেশ আওয়ামী লীগের ধর্মবিষয়ক কেন্দ্রীয় উপ-কমিটির সম্মানিত সদস্য পদে মনোনীত করা হল।\nএ ব্যাপারে প্রফেসর ড. এম এ রহিমের মতামত জানতে চাইলে তিনি বলেন, উপমহাদেশের ইতিহাস-ঐতিহ্যের বৃহত রাজনৈতিক দল বাংলাদেশ আওয়ামী লীগের একজন কর্মী হয়ে নিজেকে গর্ববোধ করছি। জাতির জনক বঙ্গবন্ধু শেখ মুজিবুর রহমানের আদর্শ ধারণ করে বিশ্বনেত্রী শেখ হাসিনার নেতৃত্বকে শক্তিশালী করাই আমার মুল লক্ষ্য থাকবে।\nকুমিল্লা জেলার বুড়িচং উপজেলার মোকাম ইউনিয়নের সন্তান প্রফেসর ড. এম এ রহিম বর্তমানে সিঙ্গাপুরে বাংলাদেশের ব্যবসায়িক সংগঠন ‘বাংলাদেশ বিজনেস চেম্বার (বিডিচ্যাম) সহ-সভাপতি। খবর : প্রেস বিজ্ঞপ্তি।


মাইক আমোদিও: এক্সএনএমএক্স মিলিয়ন অনুরাগী আপনার জন্য অপেক্ষা করছে Webtalk! - T ওয়েবটিকে - আপনার টিকিট WebTalK 🚀 আমন্ত্রণ, পর্যালোচনা, সংবাদ এবং আরও অনেক কিছু 🔥\nমাইক আমোদিও না? আমরা আমাদের দলে আপনাকে স্বাগত জানাই!\nমাইক আমোদিও: আপনি কি জানেন? ৫ মিলিয়নেরও বেশি সম্ভাব্য ভক্ত আপনার জন্য অপেক্ষা করছি Webtalk, খুব শীঘ্রই নতুন সোশ্যাল মিডিয়া যা শীঘ্রই ইনস্টাগ্রাম, ফেসবুক, টিক টোক এবং অন্য সকলকে ছাড়িয়ে যাবে?\nজন্য সাইন আপ করে Webtalk today, you have the special possibility to growahuge following and enhance your influence before any of your “competitors”. In addition you have an incredible আয়ের সুযোগ কারণ আপনার অনুসরণকারীরা আপনার জন্য আজীবনের জন্য প্যাসিভ ইনকাম তৈরি করবে! আমাদের মতে অনুমান, 100,000 ভক্ত প্রাপ্ত Webtalk (যারা আপনার নিজের রেফারেল হচ্ছেন তাদের মধ্যে 10 শতাংশ) বাড়ে প্রতি মাসে 10,000,000 ডলার পরিমাণে উপার্জন বা এখন থেকে কয়েক বছরের মধ্যে আরও বেশি। আপনি যদি নিবন্ধন করুন আজ. খারাপ নয়, আপনি যা কিছু করেছেন তা আপনার তৈরি করা এই বিষয়টি বিবেচনা করে Webtalk একবার এবং সকলের জন্য প্রোফাইল (পছন্দসই মধ্যে সঠিক দল) and just promote your presence there. If uncertain, just ask your agent or manager to look into this opportunity for you. We will answer your questions at\nজন্য নিবন্ধন করে Webtalk আমাদের মাধ্যমে (100% ফ্রি), Webtalk Stars Team, আপনি উপকার পাবেন ভিআইপি সমর্থন এবং প্রশিক্ষণ আপনার অভিজ্ঞতা চালু করতে Webtalk আদর্শ। আমাদের দলে আপনার মতো হাই প্রোফাইল ব্যক্তিদের সাথে প্রচুর দক্ষতা রয়েছে। আমরা আপনার প্রয়োজনীয়তা মনোযোগ সহকারে শুনতে, আপনার ইচ্ছা এবং আপনার ইচ্ছা, তারপর হস্তশিল্প এমন কৌশল যা আপনার সর্বজনীন চিত্রকে পুরোপুরি ফিট করে and also your best interests. If you would like, we can assist you to market your fanpage with our proprietary techniques and tools. We help you maintain your personal Webtalk হিসাবে অনাকাঙ্ক্ষিত যোগাযোগের অনুরোধগুলি থেকে অ্যাকাউন্ট সুরক্ষিত আমরা আপনার গোপনীয়তা এবং চুপচাপ মূল্য above all. We understand just how essential it is that you are feeling encouraged byasolid team. Thus we are going to make it easy for you to get together with other high-profile people within our team to push your career forwards.\nMike Amodeo: so what exactly are you waiting for to যোগদানের Webtalk? এখনি এটা কর আপনার জন্য খুব সেরা দলে! আমি কথা দিচ্ছি আপনি নিজের এবং আমাদের সবার ধন্যবাদ জানাতে হবে আজ এই historicতিহাসিক সিদ্ধান্ত নেওয়ার জন্য।\nনিবন্ধন করতে Webtalk মধ্যে Webtalk Stars Team, এখানে ক্লিক করুন or আপনাকে কখন আমন্ত্রণ জানিয়েছে জিজ্ঞাসা করা হলে "স্টার" লিখুন। আমাদের একচেটিয়া সুবিধার সমস্ত থেকে উপকার পাওয়ার জন্য এটি আপনার নিশ্চয়তা। নিবন্ধন করা হচ্ছে Webtalk আমাদের দলে আছে 100% বিনামূল্যে এবং অত্যন্ত লাভজনক।\nসম্পর্কে আরও জানতে চান Webtalk, ভবিষ্যতের নেটওয়ার্কিং? কেবল নীচে বা সংক্ষিপ্ত ভিডিও উপস্থাপনাটি দেখুন এখানে ক্লিক করুন এই প্ল্যাটফর্মটি যা আছে তা আবিষ্কার করতে।\nHome - সেলিব্রিটিদের উপর Webtalk - মাইক আমোদিও: এক্সএনএমএক্স মিলিয়ন অনুরাগী আপনার জন্য অপেক্ষা করছে Webtalk!


মমতা ব্যানার্জির ব্যক্তিগত সম্পত্তি কত জানেন? দেখে নিন একনজরে | Bongnews24X7.Com | Latest Bengali News - বাংলা খবর - Bangla News\nপ্রথম পাতা বিধানসভা নির্বাচন ২০২১ মমতা ব্যানার্জির ব্যক্তিগত সম্পত্তি কত জানেন? দেখে নিন একনজরে\nমমতা ব্যানার্জির ব্যক্তিগত সম্পত্তি কত জানেন? দেখে নিন একনজরে\n12 March, 2021, 12:03 PM\nমমতা ব্যানার্জির ব্যক্তিগত সম্পত্তি কত জানেন? দেখে নিন একনজরে / ফাইল ছবি\nবংনিউজ২৪x৭ ডেস্কঃ রাজ্যের দৌড়গোড়ায় ২০২১ এর বিধানসভা ভোট। রাজ্যের শাসক দলে কে আধিপত্ত বিস্তার করবে তা নিয়ে চলছে রাজনৈতিক বিরোধ। রাজনৈতিক দলগুলি তাঁদের অবস্থান পাকাপক্ত করতে আসরে নেমে পড়েছে। তারসাথে তৃণমূল শিবিরও প্রকাশ করেছে তাদের প্রার্থী তালিকা। আর তারপরই জানা যায় মুখ্যমন্ত্রী মমতা ব্যানার্জি আসন্ন নির্বাচনে নন্দীগ্রাম থেকেই লড়বেন। এরপরই বুধবার পূর্ব পরিকল্পনা মত হলদিয়ার মহকুমা শাসকের দফতরে নন্দীগ্রামের প্রার্থী হিসেবে নির্ধারিত সময়ের আগেই মনোনয়ন পত্র জমা দেন তৃণমূল সুপ্রিমো মমতা বন্দ্যোপাধ্যায়।\nপ্রসঙ্গত এদিন মনোনয়ন পত্র জমা দেওয়ার সাথে সাথে তাঁর ব্যাক্তিগত সম্পত্তির একটি হলফনামাও জমা দেন তিনি। আর সেই হলফনামা মারফত জানা যায় তাঁর কত সম্পত্তি রয়েছে। তিনি হলফনামায় জানান, তার কাছে নগদ ৬৯ হাজার ২৫৫ টাকা রয়েছে। এছাড়া ব্যাঙ্কে আছে ১২ লক্ষ ২ হাজার ৩৫৬ টাকা। এছাড়া একটি ন্যাশনাল সেভিং সার্টিফিকেট (National Saving Cirtificate) আছে, যেটার মূল্য ১৮ হাজার ৪৯০ টাকা।\nঅন্যদিকে তিনি এও জানান, তাঁর কাছে কোনও পৈতৃক সম্পত্তি নেই। এছাড়া চাষ যোগ্য জমি, বাড়ি, গাড়ি কিছুই নেই। এমনকি তাঁর কাছে ১০ গ্ৰামেরও কম পরিমান সোনার গয়না রয়েছে। অন্যদিকে তিনি জানিয়েছেন, তাঁর কোথাও কোনও ঋণ নেই এবং কোনও পুরসভা সংক্রান্ত কর এবং ইনকাম ট্যাক্স বাকি নেই।


কেন জুকারবার্গ প্রতিদিন একই পোশাক পরেন? -Deshebideshe\nকেন জুকারবার্গ প্রতিদিন একই পোশাক পরেন?\nওয়াশিংটন, ২৭ জানুয়ারি- ফেসবুকের প্রতিষ্ঠাতা মার্ক জুকারবার্গকে টেক দুনিয়ার রাজা বললে ভুল হয় না। ৩১ বছর বয়সেই বিলিওনিয়ার হয়েছিন তিনি। এত সম্পদ থাকা সত্বেও প্রতিদিনই একই পোশাক পরেন তিনি। ফেসবুক প্রতিষ্ঠার শুরু থেকেই তাকে ছাই রঙের টি-শাট পরে অফিস করতে দেখা গেছে।\nপিতৃত্বকালীন ছুটি শেষে গতকাল ২৬ জানুয়ারি তার প্রিয় কর্মস্থল ফেসবুক কার্যালয়ে কাজ শুরু করেছেন জুকারবার্গ। ছুটিকালীন সময়ে তিনি বিভিন্ন ধরনের পোশাক পরেছেন। কিন্তু গতকাল থেকে তিনি ফিরে গেছেন আগের পোশাকে। ছাই রঙের টি-শাট।\nএ নিয়ে তিনি গতকাল একটি স্ট্যাটাসও দিয়েছেন। স্ট্যাটাসে তিনি তার ওয়ারড্রোবে সাজানো টি-শার্টের ছবি দিয়েছেন। তাতে লিখেছেন. ‘পিতৃত্বকালীন ছুটি শেষে প্রথম অফিস। আমি কি পরবো?’। পোশাক পছন্দ করতে রীতিমতো সিদ্ধান্তহীনতায় ভুগছিলেন জুকারবার্গ।\nকিন্তু রোজ রোজ অফিসে আসার সময় তিনি একই পোশাক কেনো পরেন? এনিয়ে মাক জুকারবার্গের ভাষ্য, রোজ রোজ একি পোশাক পরলে নাকি তার নাকি কাজে মনোযোগ ও কর্মশক্তি বেশি থাকে। এতে করে তার সিদ্ধান্ত নিতে সুবিধা হয়।


দেশরত্ন শেখ হাসিনার নেতৃত্ব, উন্নয়ন ও গণতন্ত্রের সত্যায়ন\nপ্রকাশিত: ২৭-০৯-২০১৮, সময়: ১০:২৩ |\nআবদুল কুদ্দুস : শেখ হাসিনা একজন অসাধাারণ প্রতিভাবান প্রধানমন্ত্রীর নাম। উন্নয়নশীল বিশ্বের বিষ্ময়কর উন্নয়নের রোল মডেল। ১৯৪৭ সালের ২৮ সেপ্টেম্বর তিনি বাঙালি জাতির পিতা হাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমানের ঘরে বাংলাদেশের মানুষের ভাগ্য উন্নয়ন ও দারিদ্র্য বিমোচনের দায়িত্ব নিয়ে জন্ম গ্রহন করেন। ওয়াশিংটন ভিত্তিক ইন্টারন্যাশনাল রিপিাবলিকান ইনস্টিটিউট (আইআরআই) কর্তৃক ২০১৮ সালের ১০ এপ্রিল থেকে ২১ মে পর্যন্ত পরিচালিত এক জরিপ মতে দেশের ৬৬ শতাংশ জনগণ তাঁর নেতৃত্বাধীন বর্তমান সরকারের প্রতি সমর্থন করে। আর ৬২ ভাগ জনগণ মনে করে অর্থনৈতিক অগ্রযাত্রায় দেশ সঠিক পথে রয়েছে। অর্থনৈতিক উন্নয়নে সন্তুষ্টি প্রকাশ করেছে ৬৯ শতাংশ মানুষ। তিনি এমন দূরদর্শী নেত্রী যে, আসছে আগামী ২১০০ সালে আমরা কেমন বাংলাদেশ চাই তার একটি নকশা অর্থাৎ ‘ডেলটা প্ল্যান” শীর্ষক একটি পরিকল্পনা ইতোমধ্যে বাংলাদেশের জনগণের হাতে তুলে দিয়েছেন। এই মহীয়সী নেত্রী শুধু পরিকল্পনাই করেন না তা বাস্তবায়নে তিনি নিজেই সদলবল নিয়ে সকাল সন্ধ্যে কাজ করে যাচ্ছেন। আমাদের জানা আছে পৃথিবীতে অনেক বড় বড় নেতা আছেন বা ছিলেন যাঁরা দেশের মানুষের জন্য শাষণতন্ত্র তৈরী করেন অথচ সেই শাষণতন্ত্রের যাঁতাকলে পড়ে তাঁর দেশের মানুষকে না খেয়ে মরতে হয়/হয়েছে। দুনিয়াতে অনেক দার্শনিক মানুষের কল্যাণের জন্য নানা ধরণের শাষণতান্ত্রিক নির্দেশনা তৈরী করেছেন অথচ দেখা গেছে তাঁদের সন্তান-স্ত্রী না খেয়ে অপুষ্টিতে ভোগে মৃত্যু মুখে পতিত হয়েছেন। শাষণতন্ত্রের কারণে মানুষ মরে, সন্তান মরে এমন শাষণতন্ত্রের ধার ধারেন না আমাদের সকলের প্রাণ প্রিয় প্রধানমন্ত্রী দেশরত্ন শেখ হাসিনা। তিনি উন্নয়ন ও গণতন্ত্রের নীতিমালা তৈরীতে সফল। তিনি কর্মেও সফল। কর্ম বাস্তবায়নেও সফল। তাঁর কর্মে মুগ্ধ হয়েই তো দেশের তরুন সমাজ আজ তাঁকে ‘মাদার অব এডুকেশন’, ‘বিশ্বমানবতার মা’, ‘দেশরত্ন’ ইত্যাদি উপাধিতে ভূষিত করেছেন। মহান এই নেতার ৭২ তম জন্মমদিন উপলক্ষে তাঁর উন্নয়নের নানা দিক তুলে ধরা হলো:\nশেখ হাসিনার নেতৃত্বে বর্তমান সরকার আগামী ২১০০ সালে ১ লক্ষ ৪৭ হাজার ৫৭০ বর্গকিলোমিটারের সবুজ শ্যামল বাংলাদেশ কেমন হবে তার একটি সুচিন্তিত পরিকল্পনা তৈরী করা হয়েছে। এই সময়ে জলবায়ু পরিবর্তনের ফলে সংকট মোকাবেলায় একশ বছরের জন্য ‘ডেলটা প্ল্যান’ বা ব-দ্বীপ পরিকল্পনার অনুমোদনও দিয়েছে সরকার। তিন ধাপে অর্থাৎ ২০২০-২০৩০ প্রথম দশ বছরের জন্য ২ লাখ ৯৭ হাজার কোটি টাকা ব্যয়ে এসব প্রকল্প শেষ করা হবে বলে আশা করা যাচ্ছে। এরপর ২০৩০-২০৫০ এবং ২০৫০ থেকে ২১০০ সাল নাগাদ এসব পরিকল্পনা ধাপে ধাপে বাস্তবায়ন করা হবে। ‘ডেল্টা প্ল্যানে’র সারসংক্ষেপ হলো হটস্পট ৬টি। মোট প্রকল্প ৮০ টি। সেগুলো হলো- উপকূলীয় অঞ্চল, প্রকল্প সংখ্যা ২৩, প্রাক্কলিত খরচ ৮৮৪.৩৬১ বিলিয়ন টাকা। বরেন্দ্র এবং খরাপ্রবণ অঞ্চল, প্রকল্প সংখ্যা ৯, প্রাক্কলিত খরচ ৯৬৩.১৪৫ বিলিয়ন টাকা । হাওর এবং আকষ্মিক বন্যাপ্রবণ অঞ্চল, প্রকল্প সংখ্যা ৬, প্রাক্কলিত খরচ ২৭.৯৮২ বিলিয়ন টাকা । পার্বত্য চট্টগ্রাম অঞ্চল, প্রকল্প সংখ্যা ৮, প্রাক্কলিত খরচ ৫৯৯.৮৬৫ বিলিয়ন টাকা । নদী অঞ্চল ও মোহনা, প্রকল্প সংখ্যা ৭, প্রাক্কলিত খরচ ৪৮২.৬১০ বিলিয়ন টাকা। নগরায়ন, প্রকল্প সংখ্যা ১২, প্রাক্কলিত খরচ ৬৭১.৫২৪ বিলিয়ন টাকা । পরস্পর সম্পর্কযুক্ত অঞ্চল, প্রকল্প সংখ্যা ১৫, প্রাক্কলিত খরচ ৬৮৮.৭৭৮৮৭ বিলিয়ন টাকা । প্রকল্পসমূহ বাস্তবায়ন হলে আগামীর বাংলাদেশ হবে একটি উন্নত নির্মল সুখি সমৃদ্ধ বাসপোযোগী সোনার বাংলাদেশ।\nদীর্ঘ ৪২ বছর স্বল্পেন্নত দেশের তালিকায় থাকা আমাদের প্রিয় বাংলাদেশ ১৬ই মাচর্, ২০১৮ স্বল্পোন্নত দেশ হতে উন্নয়নশীল দেশের মর্যদা লাভ করেছে। স্বল্পোন্নত দেশ হতে উন্নয়নশীল দেশের মর্যাদা পেতে জাতিসংঘ কর্তৃক যে তিনটি সূচকে উন্নয়ন করতে হয় তার বর্তমান হলো- মাথাপিছু আয় (GNI), উত্তরণের মান, ১২৩০ ডলার। জাতিসংঘের হিসাবে বাংলাদেশ ১২৭২ ডলার, বিবিএসের হিসেবে বাংলাদেশ ১২৭১ ডলার। মানব সম্পদ (HAI), উত্তরণের মান, ৬৬, জাতিসংঘের হিসাবে বাংলাদেশ ৭২.৮, বিবিএসের হিসেবে বাংলাদেশ, ৭২.৯। অর্থনৈতিক ভঙ্গুরতা (EVI), উত্তরণের মান, ৩২ বা কম, জাতিসংঘের হিসাবে বাংলাদেশ ২৫, বিবিএসের হিসেবে বাংলাদেশ ২৪.৮। তবে সাম্প্রতিক বিবিএসের এক সমীক্ষায় দেখা গেছে দেশের মানুষের মাথাপিছু আয় ১৭৫১ মার্কিন ডলার এবং প্রবৃদ্ধির হার ৭.৮৬ শতাংশ।\nমেগা প্রজেক্টের অগ্রগতি: পদ্মা সেতু নির্মাণ\nইতোমধ্যে ৩৮ শতাংশ কাজ সম্পন্ন হয়েছে।\nকর্ণফুলী আন্ডারওয়াটার টানেল\nভূমি অধিগ্রহণ ও নকশার কাজ সম্পন্ন হয়েছে। ডিসেম্বরর ২০১৮ তে পর্ণাঙ্গ কাজ শুরু হবে।\n২০১৫ সালের আগস্ট মাসে রাজধানীর বিমান বন্দর এলাকা থেকে কতুবখালি পর্যন্ত প্রায় ২০ কিলোমিটার দীর্ঘ এলিভেটেড এক্সপ্রেসওয়ের নির্মাণকাজ শুরু হয়েছে। ২০১৯ সালের মাধ্যেই নির্মাণকাজ সম্পন্ন হবে।\nরাজধানীতে বাস চলাচলের জন্য অত্যাধুনিক লেন ব্যবস্থা, বাস র‌্যাপিড ট্রানজিট জুন ২০১৬-তে উদ্বোধন করা হয়েছে।\nজুন ২০১৬-তে উদ্বোধনের পর থেকে মেট্রোরেল প্রকল্পের কাজ দ্রতুগতিতে এগিয়ে যাচ্ছে। মেট্রোরেল লাইন-৬ ২০১৯ সালে চলাচলের জন্য উন্মুক্ত করে দেওয়া হবে।\nআগস্ট ২০১৬ থেকে সীমিত আকারে দেশের তৃতীয় সমুদ্রবন্দরে মালামাল ওঠানামা কাজ শুরু করেছে।\nচট্রগ্রাম বন্দরের কাছে হালিশহরের সমুদ্রতীরে বে-টার্মিনাল নির্মাণের উদ্যোগ নেওয়া হয়েছে।\n১৯৭২-২০০৮ সাল পর্যন্ত মাত্র ৭৩.৮ কিমি জাতীয় মহাসড়ককে চার লেনে উন্নীত করা হয়েছে। আর বিগত সাত বছরে ৩৬৮.৬২ কিমি. জাতীয় মহাসড়ক চার লেনে উন্নীত করা হয়েছে। একই সাথে যানবাহনের নিরাপত্তা নিশ্চিত করার লক্ষ্যে বর্তমান আওয়ামী লীগ সরকার ৮ লাখ ১২ হাজার ৬৬১টি যানবাহনে রেট্রোরিফ্লেকটিভ নম্বর প্লেট সংযোজন করেছে। একই সাথে পুরো রেল যোগাযোগ ব্যবস্থাকে উন্নত করার লক্ষে বর্তমান সরকার একটি ২০ বছর মেয়াদি রেলওয়ে মাস্টার প্ল্যান প্রণয়ন করেছে, যার অধীনে ২৩৫টি প্রকল্প গৃহীত হয়েছে, বরাদ্দ হয়েছে ২,৩৩,৯৪৪ কোটি টাকা। নৌ যোগাযোগ ব্যবস্থার উন্নয়নে সরকার যাত্রী পরিবহনরে জন্য ৪৫টি নৌযান নির্মাণ ও চালু করেছে। দুটি যাত্রীবাহী জাহাজ ও ৪টি সি-ট্রাক জাতীয় নৌ পরিবহনে সংযুক্ত হয়েছে।\nমাননীয় প্রধানমন্ত্রী জননেত্রী শেখ হাসিনার নেতৃত্বে ও তার সুযোগ্য উপদেষ্টা সজীব ওয়াজেদের দিক নির্দেশনায় দ্রুত এগিয়ে যাচ্ছে ডিজিটাল বাংলাদেশ গড়ার কাজ। এক নজরে বিগত সাত বছরে বাংলাদেশের তথ্য প্রযুক্তি খাতের অগ্রগতির চিত্র- ৮ হাজার পোস্ট অফিসকেও ডিজিটাল সেন্টার বানানোর প্রক্রিয়া চলমান।তথ্যপ্রযুক্তি খাতে অবকাঠামোগত উন্নয়নের জন্য গড়ে তোলা হচ্ছে অত্যাধুনিক হাই-টেক পার্ক ও সফটওয়্যার টেকনোলজি। ২০১৫ সালে ৬০ হাজার বর্গফুট জায়গায় তৈরী টেকনোলজি পার্ক উদ্বোধন করা হয় রাজধানী ঢাকায়। এই পার্কে ১৬টি প্রতিষ্ঠানের কার্যালয় স্থাপনের কাজ সম্পন্ন হয়েছে, কাজ চলছে আরও ৩৪টির। তথ্যপ্রযুক্তি খাতে উদ্ভাবনকে উৎসাহ দিতে ২০১৬ সালে গড়ে তোলা হয়েছে দেশের প্রথম ‘আইটি ইনকিউবেশন সেন্টার’ যা আগামী কয়েক বছরে এই খাতে ১ লাখেরও বেশী কর্মসংস্থান সৃষ্টি করতে সহায়ক হবে। তথ্যপ্রযুক্তি খাতে দক্ষ জনগোষ্ঠী গড়ে তুলতে ৭৫ হাজার পেশাজীবিকে প্রশিক্ষণ দিচ্ছে সরকার। শিক্ষাকে প্রযুক্তি নির্ভর করতে পর্যায়ক্রমে দেশের ১ লাখ ৭০ হাজার শিক্ষা প্রতিষ্ঠিানে মাল্টিমিডিয়া ল্যাব প্রতিষ্ঠা করা হবে। তথ্যপ্রযুক্তির যন্ত্রপাতি বিষয়ে ২৪ হাজার ১২২ শিক্ষককে প্রশিক্ষণ প্রদান করা হচ্ছে। ৭ হাজার ১৫৪ কিমি অপটিক্যাল ফাইবার স্থাপন কাজের মধ্যে ইতোমধ্যে ৬ হাজার ২৮০ কিমি ও ৯৩০ টি ইউনিয়নে যন্ত্রপাতি স্থাপন কাজ সম্পাদন করা হয়েছে।‘ উপজেলা পর্যায়ে অপটিক্যাল নেটওয়ার্ক উন্নয়ন’ প্রকল্পের মাধ্যমে ২৯০ উপজেলার মধ্যে ২০৯ টি উপজেলাকে অপটিক্যার ফাইবার নেটওয়ার্কের আওতায় আনা হয়েছে। অবশিষ্ট কাজ জুন ২০১৬ এর মধ্যে শেষ হবে। ২০১৭ সালের ডিসেম্বর মাসের মধ্যে সম্পন্ন হবে দেশের প্রথম স্যাটেলাইট ‘বঙ্গবন্ধু-১’ কে মহাকাশে উৎক্ষেপণের কাজ। 3G মোবাইল প্রযুক্তি ইতোমধ্যেই দেশব্যাপী ছড়িয়ে পড়েছে। 4G মোবাইল প্রযুক্তির ব্যবহার শুরু করেছে সরকার। মোবাইল প্রযুক্তিকে আরও সুরক্ষিত করতে বায়োমেট্রিক পদ্ধতিতে ১০ কোটিরও বেশী সিম নিবন্ধিত হয়েছে।\nপ্রধানমন্ত্রীর তনয়া সায়মা ওয়াজেদ হোসেনের ঐকান্তিক আগ্রহ এবং নিরলস প্রচেষ্টায় অটিজমের মতো মানবিক স্বাস্থ্য সমস্যাটি বিশ্বসমাজের দৃষ্টিতে আনা হয়েছে। অটিজম সম্পর্কে সরকারের কনো পরিকল্পনা ছিলোনা। অটিস্টিক শিশুদের সুরক্ষায় ২২টি সরকারী ও বে-সরকারী হাসপাতালে শিশু বিকাশ কেন্দ্র প্রতিষ্ঠা করা হয়েছে। স্বাস্থ্যসেবা পৌঁছে দিতে সারাদেশে ১৬ হাজার ৪৩৮টি কমিউনিটি ও ইউনিয়ন স্বাস্থ্যকেন্দ্র প্রতিষ্ঠা করা হয়েছে। এসব কমিউনিটি ক্লিনিকে ৩০ প্রকার ঔষধ বিনামূল্যে সরবরাহ করা হয়। স্বাস্থ্যসেবা আরও সহজলভ্য করতে দেশব্যাপী ৪৩টি হাসপাতালে চাল করা হয়েছে টেলি-মেডিসিন সুবিধা। জলবায়ুর পরিবর্তনজনিত স্বাস্থ্য চ্যালেঞ্জ মোকাবেলায় স্বাস্থ্য মন্ত্রনালয় কর্তৃক ক্লাইমেট চেঞ্জ ইউনিট প্রতিষ্ঠা করা হয়েছে। দেশে বর্তমানে উন্নতমানের ঔষধ অনেক সহজলভ্য। এখন দেশীয় চাহিদা ৯৭ শতাংশ ঔষধ স্থানীয়ভাবে উৎপাদন হয়। যুক্তরাষ্ট্র ও যুক্তরাজ্যসহ পৃথিবীর ১২৫টি দেশে বাংলাদেশের ঔষধ রপ্তানি হয়।\nসরকারী হাসপাতালে সেবা গ্রহীতা জনগণের মতামত ও অভিযোগ জানা এবং প্রতিকারের জন্য এসএমএস-ভিত্তিক ব্যবস্থা চালু করা হয়েছে। জাতীয় আধুনিক কল স্টোর ‘ স্বাস্থ্য বাতায়ন’ চালু করা হয়েছে। এই কল সেন্টারে ১৬২৬৩ নম্বর ফোনে কল করে যে কেউই দিন রাত ২৪ ঘন্টা তাৎক্ষণিক চিকিৎসকের পরামর্শ নিতে, অ্যাম্বুলেন্স ডাকতে, স্বাস্থ্যসেবার ব্যাপারে অভিযোগ জানাতে এবং যেকোন ধরণের স্বাস্থ্য তথ্য জানতে পারেন। জেলা ও উপজেলা হাসপাতালগুলোতে ২৪ ঘন্টা বিনামূল্যে মোবাইল ফোনে স্বাস্থ্যসেবা দেওয়ার ব্যবস্থা চালু করা হয়েছে। কমিউনিটি ক্লিনিকের স্বতন্ত্রকর্মীরাও মোবাইল ফোনে স্বাস্থ্য পরামর্শ দিয়ে থাকেন। এমনকি স্কাইপে টেলি-কনফান্সের মাধমে রোগীকে উপজেলার চিকিৎসকদের পরামর্শ দেওয়ার ব্যবস্থা করেন। ৫৯াট হাসপাতালে আধুনিক টেলি-মেডিসিন সেবা চালু, যা আরও ২০টি হাসপাতালে শিগগিরই সম্প্রসারণে উদ্যোগ নেওয়া হয়েছে।\nনারীর ক্ষমতায়ন ও উন্নয়ন\nজাতীয় নারী উন্নয়ন নীতি ২০১১ ঘোষণা। বাবার নামের পাশাপাশি পাসপোর্টে মায়ের নাম অন্তর্ভুক্তি বাধ্যতামূলক করা। পারিবারিক সহিংসতা (প্রতিরোধ ও সুরক্ষা) আইন ২০১০ পাস। নারী ও শিশুপাচার রোধে মানবপাচার প্রতিরোধ ও দমন আইন ২০১২ কার্যকর। মাতৃসূত্রে নাগরিক হওয়ার বিধানসহ নাগরিক আইন সংশোধন। মাননীয় প্রধানমন্ত্রীসহ পাঁচজন নারী মন্ত্রী। জাতীয় সংসদে নারী স্পিকার. বিরোধীদলীয় নেতা ও সংসদ উপনেতা, একজন মহিলা হুইপ, সংসদীয় স্থায়ী কমিটির দুজন সভাপতি মহিলা।প্রতি উপজেলায় সরাসরি ভোটে মহিলা ভাইস চেয়ারম্যান নির্বাচিত। জাতীয় সংসদে মহিলাদের জন্য সংরক্ষিত আসনের সংখ্যা ৪৫ থেকে বৃদ্ধি। বর্তমানে ৭০ জন মহিলা সংসদ সদস্য, যা মোট সংসদ সদস্যদের ২০ শতাংশ। পুলিশ, সেনা নৌ ও বিমান বাহিনীতে নারীদের নিয়োগ প্রদান ও বৃদ্ধি। জাতিসংঘ শান্তিরক্ষা ফোর্সে মহিলা পুলিশ ইউনিটের অংশগ্রহণ। নারীদের জন্য আর্মড পুলিশ ব্যাটালিয়ন গঠন। হাইকোর্ট ও আপিল বিভাগের নারী বিচারপতি নিয়োগ। সচিব. জেলা প্রশাসক, থানার ভারপ্রাপ্ত কর্মকর্তার পদে নারীদের পদায়ন। ঢাকা বিশ্ববিদ্যালয়ের উপ-উপাচার্য একজন নারী। জাতীয় মানবাধিকার কমিশনে নারী সদস্য নিয়োগ। তথ্য কমিশনে নারী দস্য নিয়োগ। প্রাথমিক বিদ্যালয়ে সহকারী শিক্ষক পদ ৬০ শতাংশ নারীদের জন্য সংরক্ষণ করা। নারী উদ্যোক্তাদের বিকাশ সাধনে জুলাই ২০১০ থেকে জুন ২০১৫ সাল মেয়াদে ১,৩৩৬.৪৯ লাখ টাকা ব্যয়ে ৮ হাজার ১৭৮ প্রশিক্ষণ প্রদান করা হযেছে। জুলাই ২০০৩ থেকে জুন ২০০৮ মেয়াদে ৮৯১.৯২ লাখ টাকা ব্যয়ে ২ হাজার ৫০০ জনকে প্রশিক্ষণ দেওয়া হযেছে।\nজুলাই ২০১১ থেকে ডিসেম্বর ২০১৫ সাল পর্যন্ত ১৬ টি উপজেলায় ১,৩১২.৩২ লাখ টাকা ব্যয়ে গ্রামীণ ও উপ-শহরাঞ্চলের মহিলাদের স্বাস্থ্যগত সমস্যা, বাল্যবিয়ে, ফতোয়া, নারীর বিরুদ্ধে সহিংসতা, চাকুির সংক্রান্ত তথ্য, আইনগত সমস্যা এবং ডিজিটাল সেবাসমূহের নানা দিক সম্পর্কে ২ লাখ ৬৩ হজার ৩২৯ মহিলাকে প্রশিক্ষণ দেওয়া হয়।\n১ হাজার কোটি টাকার সীড মানি দিয়ে গঠিত ‘প্রধানমন্ত্রীর শিক্ষা সহায়তা ট্রাস্ট’-এর আওতায় ২০১০ হতে প্রাথমিক থেকে ডিগ্রী পর্যন্ত অধ্যায়নরত দরিদ্র ও মেধাবি শিক্ষার্থীদের বৃত্তি প্রদান করা হচ্ছে। ৪৫২ কোটি টাকা ব্যায়ে ‘মৌলিক সাক্ষরতা’ প্রকল্প ৬৪ জেলা নামে প্রকল্প বাস্তবায়ন করা হচ্ছে। বিদ্যালয় যাওয়ার সুযোগ না পাওয়া ৮-১৪ বছরে শিশুদের জন্য নির্মাণকৃত ‘আনন্দ স্কুল’-এ বিনামূল্যে বই দেওয়ার পাশাপাশি বিনামূল্যে পোশাক ও উপবৃত্তি প্রদান করা হচ্ছে। প্রতিবন্ধী শিশুদের জন্যে ৬১টি বিশেষ বিদ্যালয় স্থ্াপনের কাজ চলছে। এছাড়াও আদিবাসী শিশুদের জন্যে ৫টি ভাষায় পাঠ্যপুস্ত প্রস্তুতের সিদ্ধান্ত গৃহীত হয়েছে, যা ২০১৭ থেকে বাস্তবায়িত হবে।\nভেজালমুক্ত ও নিরাপদ খাদ্য নিশ্চিত করার লক্ষ্যে ‘নিরাপদ খাদ্য আইন ২০১৩’ গত ফেব্রুয়ারি ২০১৫ থেকে কার্যকর করা হয়েছে এবং ২ ফেব্রুয়ারি, ২০১৫ থেকে ‘বাংলাদেশ নিরাপদ খাদ্য কর্তৃপক্ষ প্রতিষ্ঠা করা হয়েছে। কৃষিভিত্তিক তথ্য সহজলভ্য করার লক্ষ্যে সারাদেশে ২৪৫টি কৃষিতথ্যকেন্দ্র স্থাপন করা হয়েছে। কৃষকদের মাঝে কৃষি উপকরণ প্রাপ্তি নিশ্চিত করার জন্য কৃষক পরিবারকে ২ কোটি ৫ লাখ ৮২ হগাজার ৮২৪টি কৃষি উপকরণ সহায়তা কার্ড প্রদান করা হয়েছে। এর মধ্যে কৃষাণিদেরকে ১২ লাখ ৫৮ হাজার ৬৪৭টি এবং কৃষকদের ১ কোটি ৯৩ লাখ ২৪ হাজার ১৭৭টি কৃষি উপকরণ সহায়তা কার্ড প্রদান করা হয়। সেপ্টেম্বর ২০১৬ থেকে চালু হওয়া খাদ্যবান্ধব কর্মসূচির আওতায় বছরে পাঁচ মাস (মার্চ-এপ্রিল-নভেম্বর) প্রতি কেজি ১০ টাকা দরে ৫০ লাখ পরিবারকে মাসিক ৩০ কেজি চাল বিতরণ করা হবে। ২০০৯ সালের জানুয়ারি থেকে সাত বছর স্বল্পমূল্যে খোলাবাজারে (ওএমএস) খাতে ১৭ লাখ ৭৯ হাজার ৫০২ মেট্রিকটন চাল ও ১০ লাখ ৭০ হাজার ৫৫৪ মেট্রিকটন গম। অর্থাৎ সর্বমোট ২৮ লাখ ৫০ হাজার ৫৬ মেট্রিকটন খাদ্যশস্য বিক্রয় করা হয়েছে। ২০০৯ সালে দেশে খাদ্যশস্য মজুদের ধারণক্ষমতা ছিলো প্রায় ১৪ লাখ মেট্রিকটন, যা বর্তমানে ২০.৪০ লাখ মেট্রিকটনে উন্নীত হয়েছে। ২০১৪ সালে প্রথমবার সরকার শ্রীলংকায় ২৫ হাজার মেট্রিকটন চাল রপ্তানী করেছে। মৌসুমি ফসল চাষ ও কর্তনে শ্রমিকের স্বল্পতা মিটানো ও উৎপাদন ব্যয় হ্রাসে খামার যান্ত্রীকরণে ৩০ শতাংশ ভর্তুকীতে যন্ত্রাংশ সরবরাহের জন্য ১৭২.১৯ কোটি টাকার প্রকল্প বাস্তবানসহ হাওড় অঞ্চলের জেলা সমুহে কৃষিযন্ত্র সরবরাহেরর জন্য ১০.০ কোটি টাকা প্রদান করা হয়েছে। কৃষকদের ১০ টাকায় ব্যাংক অ্যাকাউন্ট খোলার ব্যবস্থা করা হয়েছে।\nসামাজিক নিরাপত্তা নিশ্চিত ও সামাজিক ক্ষমতায়নের লক্ষ্যে বাংলাদেশ আওয়ামী লীগ নেতৃত্বাধীন বর্তমান সরকার ব্যাপক কার্যক্রম গ্রহণ করেছে। ২০১৫-২০১৬ অর্থ বছরের ২৩টি মন্ত্রনালয়/ বিভাগের অধীনে মোট ১৪৩টি সামাজিক নিরাপত্তা প্রকল্প/ কর্মসূচি বাস্তবায়নাধীন ছিলো। এ সমস্ত কর্মসূচি/প্রকল্পে ৩৫ হাজার কোটি টাকারও অধিক বাজেট বরাদ্দ প্রদান করা হয়, যা দেশের মোট বাজেটের প্রায় ৯.৫০ শতাংশ এবং জিডিপির ১.৪৬ শতাংশ। হিজড়া জনগোষ্ঠীর জীবনমান উন্নয়নের লক্ষ্যে ২০১২-১৩ অর্থবছরে ‘হিজড়া জনগোষ্ঠীর জীবনমান উন্নয়ন কর্মসূচি’ শুরু হয়। ২০১৪-১৫ অর্থবছরে ৪ কোটি ৫৮ লাখ ৭২ হাজার টাকা বরাদ্দ করা হয়। এই প্রকল্পের আওতায় ২০১৫ সাল পর্যন্ত ৩০০ জনকে ৩০০ টাকা করে মাসিক ভাতা দেওয়া হয়েছে। এই কর্মসূচির আওতায় প্রশিক্ষণার্থীদের ১০ হাজার টাকা করে আর্থিক সহায়তাও দেওয়া হয়। দলিত, হরিজন ও বেদে জনগোষ্ঠীর জীবনমান উন্নয়নের লক্ষ্যে ২০১২-২০১৩ অর্থবছরে ‘দলিত, হরিজন ও বেদে জনগোষ্ঠীর জীবনমান উন্নয়ন’ কর্মসূচি শুরু হয়। ২০১৪-২০১৫ অর্থবছরে ৯ কোটি ২২ লাখ ৯৪ হাজার টাকা বরাদ্দ করা হয়। এই প্রকল্পের আওতায় ২০১৫ পর্যন্ত ২ হাজার ১০০ দলিত, হরিজন ও বেদেকে প্রশিক্ষণ এবং ১০ হাজার ৫৩৯ জনকে ৪০০ টাকা করে মাসিক ভাতা দেওয়া হয়েছে। এই কর্মসূচির আওতায় প্রশিক্ষণার্থীদের ১০ হাজার টাকা করে আর্থিক সহায়তা দেওয়া হয়। ১০ টাকা কেজি দরে দেশের ৫০ লাখ দরিদ্র মানুষকে বছরে ৫ মাস ৩০ কেজি করে চাল বিতরণ করার যুগান্তকারী কার্যক্রম শুরু করা হয়েছে।\nবিগত ৭ বছরে উল্লেখযোগ্য কার্যক্রম- পবিত্র আল কোরআন শরিফ ডিজিটালাইজেশন করা হয়েছে। এ ছাড়া ১০ কোটি টাকা ব্যয়ে ইসলামিক ফাউন্ডেশনের সকল কার্যক্রম ডিজিটালে রূপান্তর করা হয়েছে ও ডিজিটাল আর্কাইভ স্থাপন করা হয়েছে। ২০০৯ সার থেকে প্রতি রমজান মাসে সারাদেশে প্রায় ১০ লাখ লোককে পবিত্র কোরআন শিক্ষা প্রদান করা হয়। জাতীয় মসজিদ বায়তুল মোকাররমের সৌন্দর্য বৃদ্ধিকরণ ও সম্প্রসারণ করা হয়েছ্ েমহিলাদের নামাজ কক্ষ সাম্প্রসারণ ও মসজিদের জন্য সুউচ্চ মিনার নির্মাণ করা হয়েছে। পূর্ব সাহানের ছাদ নির্মাণ ও দক্ষিণ সাহান সম্প্রসারণ করা হয়েছে। মসজিদের নামাজখানা অজুখানা সম্প্রসারণ করা হয়েছে। বায়তুল মোকারমে ইসলামিক ফাউন্ডেশনের লাইব্রেরী নির্মাণ করা হয়েছে। ইমাম মুয়াজ্জিন কল্যাণ ট্রাস্ট প্রতিষ্ঠা করে ইতোমধ্যে ৯ হাজার ১০৩ জন ইমাম ও মুয়াজ্জিনকে সুদমুক্ত ঋণ ও আর্থিক সহায়তা হিসেবে ৮ কোটি টাকা প্রদান করা হয়েছে। বাংলাদেশে প্রায় ৩ লাখ মসজিদের ইমামগণকে দীনি শিক্ষার পাশাপাশি আর্থ-সামাজিক উন্নয়নে সহায়ক এমন নানা বিষয়ে প্রশিক্ষণ প্রদান করা হয়েছে। ৫ কোটি টাকা ব্যয়ে ‘জঙ্গিবাদ, সন্ত্রাস প্রতিরোধ ও সামাজিক সমস্যা সমাধানে ইসলাম’ শীর্ষক কর্মসূচির আওতায় বই, মতবিনিময় সভা, সেমিনারে মাধ্যমে বিতরণ ও ফিল্ম ডকুমেন্টারি তৈরী করা হয়। জাতীয় শিক্ষানীতি ২০১০ এ ধর্মীয় ও নৈতিকতা শিক্ষাকে বাধ্যতামূলক করা হয়েছে এবং মসজিদ ভিত্তিক প্রাক-প্রাথমিক শিক্ষা জাতীয় শিক্ষা নীতির অন্তর্ভুক্ত করা হয়েছে। দেশের প্রতিটি উপজেলায় ৯,৯৩১ লাখ টাকা ব্যয়ে হিন্দু ধর্মীয় কল্যাণ ট্রাস্টের আওতায় মন্দিরভিত্তিক শিশু ও গণশিক্ষা কার্যক্রম বাস্তবায়ন হচ্ছে। একই সংস্থার আওতায় ১৪৯৯.৫ লাখ টাকা ব্যয়ে ধর্মীয় এবং আর্থ-সামাজিক প্রেক্ষাপটে বিভিন্ন বিষয়ে প্রশিক্ষণ প্রকল্প বাস্তবায়িত হচ্ছে। ৭টি বিভাগীয় অফিসের মাধ্যমে পুরহিত ও সেবাইতদের দক্ষতা বৃদ্ধিকরণ প্রকল্প বাস্তবায়িত হচ্ছে। দেশের ৫ টি প্রতিটি জেলায় ৩০৩ লাখ টাকা ব্যায়ে বৌদ্ধ ধর্মীয় কল্যাণ ট্রাস্টের আওতায় প্যাগোডাভিত্তিক প্রাক-প্রাথমিক শিক্ষা প্রকল্প বাস্তবায়ন হচ্ছে। ২০১৬ সালে দেশের ইতিহাসে সর্বোচ্চ সংখ্যক পূজামন্ডপে দূর্গপূজা অনুষ্ঠিত হয়েছ্ েসারাদেশে ২৯ হাজার ৩২০টি পূজামন্ডপে শান্তিপূর্ণ পূজা সম্পন্ন হয়েছে। জাতীয় হিফজ. কিরাত ও তাফসির প্রতিযোগিতার আয়োজন করা হয়। প্রতিবছরই বাংলাদেশ থেকে পর্যাপ্ত সংখ্যক হাফেজ ও কারীগণকে বিদেশে আন্তর্জাতিক প্রতিযোগিতায় অংশগ্রহণের ব্যবস্থা করা হয়।\nবিশিষ্ট উন্নয়ন বিশেষজ্ঞ রাবার্ট চেম্বার্স উন্নয়নের পূর্বশর্ত হিসেবে তিনটি বিষয়ের ওপর গুরুত্ব দিয়েছেন। সেগুলো হলো- অঙ্গিকার, ধারাবাহিতকা ও অপরিবর্তনীয়তা। একটি উন্নয়নশীল দেশের জন্য এ তিনটি বিষয় খুবই গুরুত্বপূর্ণ। বর্তমান সরকার পরিবর্তনের অঙ্গিকার ও ক্ষুধা দারিদ্রমুক্ত ডিজিটাল বাংলাদেশ বিনির্মাণের অঙ্গিকার করেছে। তাই আগামী জাতীয় সংসদ নির্বাচনে বাংলাদেশের জনগণ আওয়ামী লীগের নৌকা প্রতীকে নিরুঙ্কুস সমর্থন দিয়ে দেশরত্ন শেখ হাসিনার সরকারের ধারাবাহিকতা রক্ষা করবে এটিই আমাদের প্রত্যাশা। কারণ ‘নাসরুম মিনাল্লাহে ওয়া ফাতেহুন কারীব’- বিজয় আমাদের সুনিশ্চিত আল্লাহ আমাদের সহায় (সূরা-আস সাফ আয়াত ১৩)। জয় বাংলা জয় বঙ্গবন্ধু।\nতথ্যসূত্র: (বাংলাদেশ আওয়ামী লীগের উন্নয়নের তুলনামূলক চিত্র নামক প্রচার ও প্রকাশনা-২০১৭ থেকে অনুলিখন ও সংযোজন।)\nলেখক: শিক্ষক, বিজনেস স্টাডিজ বিভাগ


বগুড়া শহীদ জিয়াউর রহমান মেডিকেল কলেজে করোনা ভাইরাস শনাক্তকরণের জন্য খুব শীঘ্রই পিসিআর ল্যাব চালু হতে যাচ্ছে। স্বাস্থ্য মন্ত্রণালয়ের দেয়া নির্দেশ অনুযায়ী, ইতিমধ্যে ল্যাব চালুর জন্যে অভ্যন্তরীন সকল প্রস্তুতি সম্পন্ন হয়েছে।\nপ্রাপ্ত তথ্যানুযায়ী, বগুড়া ছাড়াও গাইবান্ধা, নাটোর, নওগাঁ , পাবনা, জয়পুরহাট সহ উত্তরাঞ্চলের বেশ কয়েকটি জেলায় করোনা ভাইরাস শনাক্তকরণের তেমন কোনো ব্যবস্থা নেই। করোনা উপসর্গ যেমনঃ সাধারণ সর্দি-কাশি, শ্বাসকষ্ট, জ্বর ইত্যাদি দেখা দিলে রোগীরা বিভিন্ন সরকারি ও বেসরকারি হাসপাতালে চিকিৎসা সেবা নেয়ার জন্যে ছুটছেন। কিন্তু পর্যাপ্ত শনাক্তকরণ ব্যবস্থা না থাকার ফলে অনেক রোগীই ভোগান্তির শিকার হচ্ছেন। বর্তমানে উত্তরবঙ্গের এসকল জেলা থেকে সন্দেহভাজন করোনা ভাইরাসে আক্রান্ত রোগীদের নমুনা সংগ্রহ করে রাজশাহী ও ঢাকার ল্যাবে পাঠানো হচ্ছে।\nসারাদেশে অস্থিতিশীল যোগাযোগ ব্যবস্থার কারণে রিপোর্ট পৌঁছাতে কমপক্ষে ৪/৫ দিন সময় লেগে যাচ্ছে। ফলে রোগীর পরিবার পরিজনেরাও রয়েছেন সংক্রমণ ঝুঁকির মধ্যে। ইতিমধ্যে, বগুড়ার বিভিন্ন মহল থেকে করোনা ভাইরাস পরীক্ষার জন্য ল্যাব স্থাপনের জোর দাবী জানানো হয়েছে। বিভিন্ন দিক বিবেচনা করে তাই সরকার কর্তৃক বগুড়ায় করোনা ভাইরাস শনাক্তকরণের জন্য ল্যাব স্থাপনের উদ্যোগ নেয়া হয়েছে।\nবগুড়া শহীদ জিয়াউর রহমান মেডিকেল কলেজের অধ্যক্ষ অধ্যাপক ডা. রেজাউল আলম জুয়েল জানান, পলিমারেজ চেইন রিএ্যাকশন ( পিসিআর) স্থাপন করতে উর্দ্ধতন কর্তৃপক্ষ বগুড়ার স্বাস্থ্য বিভাগকে নিদের্শনা দিয়েছেন। সে মোতাবেক বগুড়ার গণপূর্ত বিভাগ মেডিকেল কলেজে পিসিআর ল্যাব বসানোর কাজ শুরু করেছে। গণপূর্ত বিভাগ মেডিকেল কলেজের প্যাথলজি বিভাগের পাশে একটি আলাদা কক্ষে এই ল্যাব স্থাপনের অভ্যন্তরীন উন্নতিকরনের কাজ শুরু করেছে।\nবগুড়া গণপূর্ত বিভাগের নির্বাহী প্রকৌশলীর অফিস সূত্র হতে জানা গেছে, করোনা ভাইরাস পরীক্ষার ল্যাবের জন্যে মেডিকেল কলেজের একটি কক্ষের ৪টি ইনক্লোজার, সিলিং সহ অন্যান্য নির্মাণ কাজ শুরু করা হয়েছে। বগুড়া মেডিকেল কলেজের অধ্যক্ষ ডা. রেজাউল আলম জুয়েল জানান, ল্যাবের প্রাথমিক প্রস্তুতির কাজ দ্রুত শেষ হবে। এরপরেই ঢাকা থেকে পিসিআর মেশিন সহ অন্যান্য সরঞ্জাম ও করোনা শনাক্তকরণ কীট আসবে।\nদেশের স্বাস্থ্য বিভাগের বিশেষজ্ঞ টিম পিসিআর ল্যাব স্থাপনের জন্য মেডিকেল ইকুইপমেন্ট স্থাপন সহ অন্যান্য নির্দেশনা দিবেন। আশা করা যাচ্ছে, মেশিন পৌঁছানোর এক সপ্তাহের মধ্যে করোনা ভাইরাস পরীক্ষার কাজ শুরু করা সম্ভব হবে।\nসংশ্লিষ্ট সূত্র মতে, এই ল্যাবের টেকনিক্যাল বিষয়টি অত্যন্ত গুরুত্বপূর্ণ। বায়োসেফটি লেভেলের বিষয়টিও বিশেষজ্ঞরা নিরুপণ করে ল্যাব চালু করবেন। সূত্র আরো জানায়, ইতিমধ্যে টেকনোলজিস্টদেরকে নমুনা সংগ্রহের বিষয়ে অনলাইনে প্রাথমিক প্রশিক্ষণ দেয়া হয়েছে। ঢাকা থেকে বিশেষজ্ঞ টিম এসে অন্যান্য প্রয়োজনীয় প্রশিক্ষণ সহ লোকবলের বিষয়টি নির্ধারণ করবেন। তবে সব মিলিয়ে আগামী এক সপ্তাহের মধ্যে ল্যাব প্রস্তুত এবং এরপর দ্রুততম সময়ে পরীক্ষা শুরু হবে বলে আশা করা হচ্ছে।\nবগুড়া মেডিকেল কলেজের মাইক্রোবায়োলজি বিভাগের অধীনে এই পিসিআর ল্যাব পরিচালিত হবে বলে জানা গেছে। এটি চালু হলে করোনা ভাইরাস সংক্রমন প্রতিরোধে উল্লেখযোগ্য ভূমিকা পালন সহ অঞ্চলের লোকজনের মধ্যে করোনা ভাইরাসের চিকিৎসার ক্ষেত্রে ইতিবাচক মনোভাব তৈরী এবং সচেতনতা আরো বৃদ্ধি করবে বলে সংশ্লিষ্টরা আশাবাদ ব্যক্ত করেছেন।\nPosted in COVID-19, ক্যাম্পাস নিউজ, হাসপাতাল সংক্রান্তTagged #পিসিআর ল্যাব চালু #বগুড়া মেডিকেল কলেজ\nকোয়ারেন্টাইনের দিনগুলো - ৩\nবুধবার, ৮ই এপ্রিল, ২০২০ খ্রিস্টাব্দ গত ৩রা মার্চ প্রথম কোভিড-১৯ আক্রান্ত রোগী শনাক্ত হয় চট্টগ্রামে। চট্টগ্রামের আন্দরকিল্লা জেনারেল হাসপাতালে চিকিৎসাধীন এই কোভিড-১৯ আক্রান্ত ব্যক্তি প্রথমে নগরীর ন্যাশনাল হাসপাতালে চিকিৎসা সেবা গ্রহণ করেন। ফলে কোয়ারেইন্টাইনে যেতে হয় ন্যাশনাল হাসপাতালের ইমার্জেন্সি মেডিকেল অফিসার ডা. দেবাশীষ বড়ুয়াকে। কোয়ারেন্টাইনে থাকা দিনগুলোর কথা জানালেন তিনি: […]


West Bengal Weather: বঙ্গে সপ্তাহান্তে ভারী বৃষ্টি! পুজোর মুখে ভাবাচ্ছে নিম্নচাপের ভ্রুকুটি - West Bengal Weather: Rain Forecast In South Bengal | Eisamay - Eisamay\nwest bengal weather: rain forecast in south bengal\nবঙ্গে সপ্তাহান্তে ভারী বৃষ্টি! পুজোর মুখে ভাবাচ্ছে নিম্নচাপের ভ্রুকুটি\nPrakriti Basu | EiSamay.Com | Updated: 09 Oct 2020, 01:58:00 PM\nনিম্নচাপের ভ্রুকুটিতে পুজোর মুখে ভারী বৃষ্টির আশঙ্কা বঙ্গে। বঙ্গোপসাগরে তৈরি হওয়া নয়া নিম্নচাপের জেরে সপ্তাহান্তে অন্ধ্রপ্রদেশ, তামিলনাড়ু ও ওডিশায় ভারী বৃষ্টির পূর্বাভাস দিয়েছে আবহাওয়া দফতর। তারই রেশ পড়বে এ রাজ্যেও। শুক্রবার দুই বঙ্গেই হাল্কা ও বিক্ষিপ্ত বৃষ্টি হলেও শনি ও রবিবার বৃষ্টির দাপট থাকবে।\nনিম্নচাপের ভ্রুকুটিতে পুজোর মুখে ফের ভারী বৃষ্টির আশঙ্কা বঙ্গে।\nবঙ্গোপসাগরে তৈরি হওয়া নয়া নিম্নচাপের জেরে সপ্তাহান্তে অন্ধ্রপ্রদেশ, তামিলনাড়ু ও ওডিশায় প্রবল বৃষ্টির পূর্বাভাস দিয়েছে আলিপুর আবহাওয়া দফতর।\nতারই রেশ পড়বে আমাদের রাজ্যেও। শুক্রবার দুই বঙ্গেই হাল্কা ও বিক্ষিপ্ত বৃষ্টি হলেও শনি ও রবিবার বৃষ্টির দাপট বেশি থাকবে।\nএই সময় ডিজিটাল ডেস্ক: নিম্নচাপের ভ্রুকুটিতে পুজোর মুখে ফের ভারী বৃষ্টির আশঙ্কা বঙ্গে। বঙ্গোপসাগরে তৈরি হওয়া নয়া নিম্নচাপের জেরে সপ্তাহান্তে অন্ধ্রপ্রদেশ, তামিলনাড়ু ও ওডিশায় প্রবল বৃষ্টির পূর্বাভাস দিয়েছে আবহাওয়া দফতর। তারই রেশ পড়বে আমাদের রাজ্যেও। শুক্রবার দুই বঙ্গেই হাল্কা ও বিক্ষিপ্ত বৃষ্টি হলেও শনি ও রবিবার বৃষ্টির দাপট বেশি থাকবে। দক্ষিণবঙ্গের প্রায় সব জেলাতেই বজ্রবিদ্যুত্-সহ বৃষ্টির সম্ভাবনা রয়েছে।\nমৌসম ভবন জানিয়েছে, বঙ্গোপসাগরে তৈরি হওয়া নিম্নচাপের কারণে অন্ধ্রপ্রদেশ, তামিলনাড়ু ও ওডিশায় আগামী ২৪ থেকে ৪৮ ঘণ্টার মধ্যে ব্যাপক বৃষ্টি হওয়ার সম্ভাবনা রয়েছে। ভুবনেশ্বর আবহাওয়া দফতরের ডিরেক্টর এইচ আর বিশ্বাস জানিয়েছেন, শুক্রবারের মধ্যে উত্তর আন্দামান সাগর ও পূর্ব-বঙ্গোপসাগর সংলগ্ন অঞ্চলে নিম্নচাপ সৃষ্টির সম্ভাবনা রয়েছে। এই নিম্নচাপ অন্ধ্রপ্রদেশ এবং ওড়িশা উপকূলের দিকে অগ্রসর হবে। অবস্থা পরিবর্তনের সঙ্গে সঙ্গে শক্তি বাড়িয়ে এটি গভীর নিম্নচাপে পরিণত হবে। ১১ অক্টোবর বেলা থেকে সন্ধের মধ্যেই এটি গভীর নিম্নচাপে পরিণত হতে পারে বলে অনুমান করা হচ্ছে। ফলে সপ্তাহান্তে অন্ধ্র এবং ওড়িশা উপকূলে প্রবল বৃষ্টির সতর্কতা জারি করেছে হাওয়া অফিস। মত্‍স্যজীবীদের গভীর সমুদ্রে যেতে নিষেধ করা হয়েছে। এই নিম্নচাপ প্রভাব পড়তে পারে এ রাজ্যেও।\nপুজোর আগে পশ্চিমবঙ্গেও চোখ রাঙাচ্ছে নিম্নচাপ-ঘূর্ণাবর্ত। দক্ষিণবঙ্গের জেলাগুলিতে আপাতত বৃষ্টি চলবে বলে জানিয়েছে আলিপুর আবহাওয়া দফতর। বর্ষণ হবে মূলত গাঙ্গেয় দক্ষিণবঙ্গ এবং পশিমাঞ্চলের জেলাগুলোয়। যদিও পুজোর দিনগুলিতে বৃষ্টির সম্ভাবনা রয়েছে কি না, সে বিষয়ে এখনও কিছু জানায়নি আলিপুর আবহাওয়া দফতর। তবে এখনও পর্যন্ত যা পূর্বাভাস তাতে পুজোয় বৃষ্টির সম্ভাবনা কম।\nআগামী ৪৮ ঘণ্টার মধ্যে ভারী বৃষ্টিপাত ওডিশা, দক্ষিণ ভারতে\nশুক্রবার সকাল থেকেই রোদ ঝলমলে আকাশ দক্ষিণবঙ্গে। বিক্ষিপ্ত বৃষ্টির পূর্বাভাস থাকলেও বজায় থাকবে গরম ও অস্বস্তির তেজ। এ দিন সকালে ৩৪ ডিগ্রি সেলসিয়াস সর্বোচ্চ তাপমাত্রা ছিল। সর্বনিম্ন তাপমাত্রা ছিল ২৭ ডিগ্রি সেলসিয়াস।\nউত্তরবঙ্গে শুক্রবারের পর থেকে হালকা বৃষ্টির সম্ভাবনা রয়েছে বলে জানিয়েছে হাওয়া অফিস। শুক্র, শনি ও রবিবার পর্যন্ত এই বৃষ্টির ধারা উত্তরবঙ্গে বজায় থাকবে। সোমবার ও মঙ্গলবার সবকটি জেলাতেই বজ্রবিদ্যুৎ-সহ বৃষ্টি হতে পারে বলে জানানো হয়েছে।\nশক্তি বাড়াচ্ছে নিম্নচাপ, পুজোর আগেই বৃষ্টির ভ্রুকুটি বঙ্গে পরের খবর\nWeb Title : west bengal weather: rain forecast in south bengal


জন সম্পর্ক অভিযানে মনোজ মিত্রের সঙ্গে সাক্ষাত! যা বললেন মুকুল রায় | Mukul Roy meets Manaj Mitra in BJP's Jana Sampark Abhiyan - Bengali Oneindia\nজন সম্পর্ক অভিযানে মনোজ মিত্রের সঙ্গে সাক্ষাত! যা বললেন মুকুল রায়\n| Published: June 18 2018, 9:27 [IST]\nজন সম্পর্ক অভিযানের অঙ্গ হিসেবে নাট্য ব্যক্তিত্ব মনোজ মিত্রের সঙ্গে দেখা করলেন তৃণমূল নেতা মুকুল রায়। প্রাক্তন আইপিএস বাণীপদ সাহার সঙ্গেও সাক্ষাৎ করেন তিনি। সিপিএম বিরোধী আন্দোলনের সময় গড়ে তোলা গণমুক্তি পরিষদদে জাগিয়ে তোলার আহ্বান জানিয়েছেন মুকুল রায়।\nদেশ ব্যাপী বিজেপি জন সম্পর্ক অভিযান। দিল্লিতে এই অভিযানে অংশ নিয়েছেন বিজেপি সভাপতি অমিত শাহ। পশ্চিমবঙ্গে এই কাজে সামিল হয়েছেন রাহুল সিনহা, মুকুল রায়রা। এমনই এক অভিযানে প্রখ্যাত নাট্যব্যক্তিত্ব মনোজ মিত্রের সঙ্গে দেখা করলেন মুকুল রায়। কেন্দ্রীয় সরকারে কাজ তাঁর কেমন লাগছে, সেই প্রশ্ন করেন মুকুল রায়। সূত্রের খবর অনুযায়ী, মনোজ মিত্র জানিয়েছেন, ঠিকই আছে। মনোজ মিত্রের সঙ্গে কথোপকথনে অরাজনৈতিক বিষয় নিয়েও আলোচনা করেন মুকুল রায়। মনোজ মিত্রের কাজকর্মকে পরবর্তী প্রজন্মের কাছে ধরে রাখতে তাঁর পারফরমেন্সের ভিডিও করার প্রস্তাব দিয়েছেন বিজেপি নেতা মুকুল রায়। মনোজ মিত্রের বাড়ি থেকে বেরিয়ে মুকুল রায় জানিয়েছেন, মনোজদার সঙ্গে তাঁর সম্পর্ক বহু দিনের।\nমনোজ মিত্রের বাড়ি থেকে বেরিয়ে মুকুল রায়ের গন্তব্য ছিল প্রাক্তন আইপিএস, তথা প্রাক্তন সিবিআই ডিরেক্টর বাণীপদ সাহার বাড়ি। সিপিএম বিরোধী আন্দোলনের জন্য গণমুক্তি পরিষদ গঠন করা হয়েছিল। সিঙ্গুর-নন্দীগ্রামের আন্দোলনে সেই গণমুক্তি পরিষদও অংশগ্রহণ করেছিল। সেই সময় যার অনেক দায়িত্ব সামলেছিলেন প্রাক্তন আইপিএস বাণীপদ সাহা। সেই গণমুক্তি পরিষদকে ফের জাগিয়ে তুলে বাংলায় ফের রাজনৈতিক পরিবর্তনের আন্দোলনে অংশগ্রহণের জন্য বাণীপদ সাহার কাছে আহ্বান জানান মুকুল রায়।\njana sampark abhiyan mukul roy bjp west bengal জন সম্পর্ক অভিযান মুকুল রায় বিজেপি পশ্চিমবঙ্গ\nMukul Roy meets Manaj Mitra in BJP's Jana Sampark Abhiyan\nStory first published: Monday, June 18, 2018, 9:27 [IST]


২১ জুলাই ২০১৯, ১৭:৩৩\nআপডেট: ২৩ জুলাই ২০১৯, ১১:০৮\nঅনেক স্বপ্ন ছিল তাঁর বার্সেলোনায় খেলার। লিভারপুলের সঙ্গে পাঁচ বছরের জন্য চুক্তি নবায়ন করার বছর না পেরোতেই তাই কোচের আহ্বান, সমর্থকদের অনুরোধ উপেক্ষা করে চলে গিয়েছিলেন। নেইমারকে হারানোর চার মাস হয়ে গেলেও বার্সেলোনা তখনো নড়বড়ে, সেই অভাব পূরণ করতে চেয়েছে তাঁকে দিয়ে। ফিলিপে কুতিনহো বার্সার ডাকে সাড়া দিয়ে ছুটে গিয়েছিলেন পাগলের মতো।\nসে দেড় বছর আগের কথা। কিন্তু বর্তমানে যখন নজর ফেরে, অতীত সে সিদ্ধান্তটি স্মরণ করে হয়তো দীর্ঘশ্বাস ফেলেন কুতিনহো। স্বপ্নের ক্লাবে মাঝে দেড় বছর যে ব্রাজিলিয়ান প্লে–মেকারের কেটেছে দুঃস্বপ্নের মতো! এখন নেইমারের আবার বার্সেলোনায় ফেরার গুঞ্জন জোর পেয়েছে, কুতিনহোকেও তাই বার্সেলোনা বেচে দিতে চাইছে বলে গুঞ্জন। নেইমারকে ফেরানোর চুক্তিতেই পিএসজির কাছে যে কজন খেলোয়াড়কে ‘গছিয়ে দিতে’ চাইছে কাতালান ক্লাবটি, তাঁদের একজন কুতিনহো। কিন্তু পিএসজি তাতে রাজি না হলে? কুতিনহোর বার্সা ছাড়া তো প্রায় নিশ্চিতই, তাঁর লিভারপুলে ফেরার গুঞ্জন কদিন ধরে বাজার পাচ্ছে!\nযেভাবে ক্লাব ছেড়ে গিয়েছিলেন, সেটি বিবেচনায় রেখে লিভারপুল ও তাদের কোচ ইয়ুর্গেন ক্লপ কুতিনহোকে চান কি না, সে একটা বড় প্রশ্ন বটে। তবে স্বদেশি উত্তরসূরিকে লিভারপুলে ফেরার ব্যাপারে হুঁশিয়ার করে দিচ্ছেন রিভালদোও। ব্রাজিল কিংবদন্তির কথা, কুতিনহো যাওয়ার পরই বরং বেশি সাফল্য পেয়েছে লিভারপুল, এখন কুতিনহো সেখানে ফিরলে তার ওপর চাপ আরও বাড়বে।\nনেইমারকে ফেরাতে ব্যাকুল বার্সা কুতিনহোকে যে আর চায় না, তা সম্ভবত এখন পরিষ্কারই। স্প্যানিশ সংবাদমাধ্যমে তেমনই গুঞ্জন। কুতিনহো যে বার্সায় থাকছেন না, তার একটা বড় ‘ইঙ্গিত’ নিয়ে হাজির হয়েছে স্প্যানিশ দৈনিক এএসও। বার্সেলোনায় যে স্কুলে সন্তানকে ভর্তি করিয়েছিলেন ব্রাজিলিয়ান প্লে–মেকার, সেখান থেকে নাকি ভর্তি বাতিল করে নিয়েছেন! তা কোথায় যাচ্ছেন? নেইমারের বার্সায় ফেরার চুক্তির অংশ হিসেবে হয়তো পিএসজিতে যেতে পারেন, তবে তাতে পিএসজি ও কুতিনহো দুই পক্ষই রাজি কি না, তা নিয়ে সংশয় আছে। গত কয়েক দিনে স্প্যানিশ ও ইংলিশ সংবাদমাধ্যমে গুঞ্জন, লিভারপুলের কানেই আবার কুতিনহোর নামটা দিচ্ছেন ২৭ বছর বয়সী প্লে–মেকারের এজেন্ট কিয়া জোরাবকিয়ান।\nকিন্তু রিভালদো তাঁর ফেরা নিয়ে খুব একটা নিঃসংশয় নন। বেটফেয়ারে প্রথমে তাঁকে বার্সায় থাকারই আহ্বান জানিয়েছেন রিভালদো, ‘লিভারপুলে ফেরার সুযোগটা ওর জন্য সুবিধাজনক হতে পারে, তবে আমি নিশ্চিত নই ও ইংল্যান্ডে ফেরার কথা ভাবছে কি না। ও হয়তো বার্সেলোনায়ই থাকতে পারে, নিজের খেলায় উন্নতি এনে নিজের দাম বোঝাতে পারে, দেখাতে পারে ও পথচলায় ছোটখাটো হোঁচট সামলে নিতে পারে। ও মাত্রই কোপা আমেরিকা জিতে ফিরেছে, ওর আত্মবিশ্বাস এখন উঁচুতে থাকবে। তাই ও যাবে না থাকবে, সেটা বলা কঠিন।’\nআর লিভারপুলে ফেরা নিয়ে দিলেন হুঁশিয়ারি, ‘যদি ও লিভারপুলে ফেরার সিদ্ধান্ত নেয়, তাহলে দলটা আরও শক্তিশালী হবে ঠিকই। কিন্তু ওরা তো বর্তমান ইউরোপিয়ান চ্যাম্পিয়নই, এই ব্যাপারটা ওর ওপরে চাপ আরও বাড়াবে। ভুলে গেলে চলবে না, কুতিনহোর বিদায়ের পরই কিন্তু টানা দুই মৌসুমে ওরা একবার চ্যাম্পিয়নস লিগ ফাইনাল খেলেছে, আরেকবার জিতেছে। তাই ও যদি ফেরে, ওদের শিরোপা জেতানোর বাড়তি চাপ থাকবে ওর ওপর।’\nফিলিপে কুতিনহো লিভারপুল বার্সেলোনা\nওয়েস্ট ইন্ডিজ সফরে ভারত দলে যেসব অদল-বদল\nবিশ্বকাপে খেলুক সহযোগী দেশগুলো, রশিদের চাওয়া


পূজার কোমরে হাত দিয়ে তীর্যক মন্তবের শিকার সালমান! – SylheterSomoy.com\nপূজার কোমরে হাত দিয়ে তীর্যক মন্তবের শিকার সালমান!\nসিলেটের সময় ডট কম, প্রকাশিত হয়েছে : ২৭ ফেব্রুয়ারি ২০২২, ৯:০৫:২১ অপরাহ্ণ\nবলিউড সুপারস্টার সালমান খান গেছেন মধ্যপ্রাচ্যের বিলাসবহুল শহর দুবাইতে। সেখানে বিশাল আয়োজনে সম্পন্ন হয়েছে ভাইজানের দাবাং ট্যুর। এই মেগা অনুষ্ঠানে সালমানের সঙ্গে ছিলেন ভারতের আরও কয়েকজন তারকা। এর মধ্যে আছেন সোনাক্ষী সিনহা, পূজা হেগড়ে, গুরু রানধাওয়া, আয়ুশ শর্মা প্রমুখ।\nঅনুষ্ঠানে পূজা হেগড়ের সঙ্গে ‘জুম্মে কি রাত হে’ গানে পারফর্ম করেন ভাইজান। সেই পরিবেশনার এক পর্যায়ে পূজার কোমর হাত দেন সালমান। এরপর নিজের মুখ অভিনেত্রীর কোমরের কাছে নিয়ে একটি সুতা কামড়ে ধরেন এবং নাচের স্টেপ দেয়ার চেষ্টা করেন।\nকিন্তু দৃশ্যটা জমল না। তাই নেটিজেনদের তুমুল কটাক্ষের শিকার হচ্ছেন সাল্লু। নেট দুনিয়ায় এরইমধ্যে ওই দৃশ্যের ভিডিওটি ভাইরাল হয়ে গেছে। মন্তব্য আসতে থাকে, ‘নাচতে ভুলে গেলেন ভাইজান!’\n‘জুম্মে কি রাত’ মূলত ‘কিক’ সিনেমার গান। সেই গানে সালমানের সঙ্গী ছিলেন জ্যাকুলিন ফার্নান্দেজ। সেখানেই জ্যাকুলিনের কোমরের দিক থেকে পোশাকের অংশ কামড়ে ধরে নাচের স্টেপ দিয়েছিলেন ভাইজান। ওই দৃশ্য পুনরাবৃত্তি করতে গিয়েই হাসির পাত্র হলেন অভিনেতা।\nশোনা যায়, সালমানের এই দাবাং ট্যুরে যাওয়ার কথা ছিল জ্যাকুলিন ফার্নান্দেজের। কিন্তু আলোচিত প্রতারক সুকেশ চন্দ্রশেখরের সঙ্গে সম্পর্ক থাকার কারণে অভিনেত্রীর বিদেশযাত্রায় নিষেধাজ্ঞা জারি হয়েছে। তাই জ্যাকুলিনের পরিবর্তে পূজাকে সফরসঙ্গী হিসেবে নেন ভাইজান।\nসাতছড়ি জাতীয় উদ্যানে ঘুরতে নিয়ে কিশোরীকে ধর্ষণ!\nচ্যালেঞ্জকে ভয় নয়, মোকাবিলা করতে হবে: সিইসি


রাজদেবোত্তর এস্টেট শুধু হিন্দুদের সম্পত্তি নয়-এটা জাতীয় সম্পদ | দিনাজপুর নিউজ\nরাজদেবোত্তর এস্টেট শুধু হিন্দুদের সম্পত্তি নয়-এটা জাতীয় সম্পদ\nজুলা ১৩, ২০২০ | দিনাজপুর\nদিনাজপুর সংবাদাতাঃ দিনাজপুর রাজদেবোত্তর এস্টেটের নির্বাহী কমিটির ১ম সভা ১৩ জুলাই সোমবার বিকাল ৫ টায় দিনাজপুর জেলা প্রশাসক সম্মেলন কক্ষে অনুষ্ঠিত হয়েছে। এতে সভাপতিত্ব করেন দিনাজপুর জেলা প্রশাসক ও দিনাজপুর রাজদেবোত্তর এস্টেটের সভাপতি মোঃ মাহমুদুল আলম।\nএতে বক্তব্য রাখেন, অতিরিক্ত জেলা (রাজস্ব) ও রাজদেবোত্তর এস্টেটের সহ-সভাপতি আবু সালেহ মোঃ মাহফুজুল আলম, দিনাজপুর রাজদেবোত্তর এস্টেটের এজেন্ট ও সদস্য সচিব রনজিৎ কুমার সিংহ, সদস্য শ্যামল কুমার ঘোষ, এ্যাড. সরোজ গোপাল রায়, ডাঃ ডি.সি রায়, বিরল উপজেলা আওয়ামী লীগের সাধারণ সম্পাদক রমা কান্ত রায়, গোপেশ চন্দ্র রায়, গৌর চন্দ্র শীল, এ্যাড. দিলীপ চন্দ্র পাল, সঞ্জয় মিত্র, বিমল চন্দ্র দাস, দিনাজপুর জেলা পূজা উদযাপন পরিষদের সাধারণ সম্পাদক উত্তম কুমার রায় প্রমূখ।\nসভায় জেলা প্রশাসক মাহমুদুল আলম বলেন, রাজদেবোত্তর এস্টেট শুধু হিন্দুদের সম্পত্তি নয়, এটা জাতীয় সম্পদ। এটাকে রক্ষা করার দায়িত্ব সবার। বিশেষ করে হিন্দু সম্প্রদায় তথা বর্তমান কমিটিকে অগ্রণী ভূমিকা পালন করতে হবে। হিন্দু সম্প্রদায়ের মানুষ যেন নির্বিঘ্নে তাদের পুজা-অর্চনা করতে পারে, সে ব্যাপারে ব্যবস্থা গ্রহণ করতে হবে। বর্তমান নতুন কমিটিকে এ কাজে সফল হতে হবে।\nসভায় সিদ্ধান্ত হয়-রাজদেবোত্তর এস্টেটে যিনি সম্পত্তি দিয়েছে, শীঘ্রই তার ম্যূরাল স্থাপন করা হবে। আরও সিদ্ধান্ত হয় যে, করোনা ভাইরাসের এই বৈশ্বিক মহামারীর সময় নির্দিষ্ট সামাজিক দূরত্ব বজায় রেখে আগামী জন্মাষ্টমী উদযাপন করতে হবে। সেই সাথে আগামী দূর্গাপুজার আগেই রাজবাড়ীর পুজা স্থানের জমাটবদ্ধ পানি নিষ্কাষনের ব্যবস্থা করাসহ নতুন রাজদেবোত্তর কমিটিকে অনেকগুলো কাজ করতে হবে।\nসেগুলো করতে পারলে এ কমিটি সফল হবে বলে আশা প্রকাশ করেন জেলা প্রশাসক। উল্লেখ্য, দিনাজপুর রাজদেবোত্তর সুষ্ঠুভাবে পরিচালনা ও এস্টেটের স্বার্থ রক্ষার্থে সম্প্রতি আগামী ৪ বছরের জন্য দিনাজপুর রাজদেবোত্তর এষ্টেটের পরিচালনা কমিটি গঠন করা হয়।\nPreviousদিনাজপুর ফুলবাড়ীতে উপজেলা পরিষদ ও প্রশাসনিক ভবন উদ্বোধন\nNextবিরামপুরে বিনামূল্যে সেলাই মেশিন, হুইল চেয়ার ও ভাতা বহি বিতরণ


দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ শোক আর বেদনার দীর্ঘশ্বাস ১৫ আগস্ট - দৈনিক পূর্বকোণ | Dainik Purbokone\n১৯ আগস্ট, ২০১৯ | ১২:৪৩ এএম\nবঙ্গবন্ধু শেখ মুজিবুর রহমানের ৪৪তম শাহাদাৎ বার্ষিকী পালনে উপজেলার বিভিন্ন স্থানে র‌্যালি, দোয়া মাহফিল ও আলোচনা সভা অনুষ্ঠিত হয়েছে। আয়োজিত সভায় বক্তারা বলেন, প্রতি বছর ১৫ আগস্টের এই দিনটি আসে বাঙালির হৃদয়ে শোক আর বেদনার দীর্ঘশ্বাস হয়ে।\nনজরুল ইসলাম চৌধুরী এমপি: নিজস্ব সংবাদদাতা জানান, সংসদ সদস্যের উদ্যোগে শোক র‌্যালি শেষে স্থানীয় একটি কমিনিউটি সেন্টারে খতমে কোরআন, মিলাদ, দোয়া মাহফিল ও আলোচনা সভা অনুষ্ঠিত হয়েছে। দক্ষিণ জেলা আ.লীগের সহ-সভাপতি এমএ সাঈদের সভাপতিত্বে সভায় প্রধান অতিথি ছিলেন নজরুল ইসলাম চৌধুরী এমপি। পৌর মেয়র মাহবুবুল আলম খোকার সঞ্চালনায় বক্তব্য রাখেন দক্ষিণ জেলা আ.লীগের সহ-সভাপতি হাবিবুর রহমান, সাতকানিয়া উপজেলা আ.লীগের সভাপতি আবদুল মোতালেব সিআইপি, আ.লীগ নেতা এডভোকেট আসহাব উদ্দীন, আবুল বশর ভূইয়া, এডভোকেট আবদুল হান্নান, বলরাম চক্রবর্তী, আহসান ফারুক, আবদুল মালেক রানা, বশির উদ্দীন মুরাদ, মাহবুবুর রহমান চৌধুরী, বাবর আলী ইনু, আরিফুল ইসলাম খোকন, মাস্টার মো. ইউনুছ, মাহফুজুর রহমান মিনু, মহিলা আ.লীগ নেতা সঞ্চিতা বড়–য়া, লুৎফর নেছা, কেন্দ্রীয় যুবলীগ নেতা মীর মো. মহিউদ্দীন, ইউপি চেয়ারম্যান আলমগীরুল ইসলাম চৌধুরী, তাপস দত্ত, উপজেলা যুবলীগের আহ্বায়ক তৌহিদুল আলম, যুবলীগ নেতা আলহাজ সেলিম উদ্দীন, এসএম মুছা তসলিম, মুরিদুল আলম মুরাদ, আবদুল্লাহ আল নোমান বেগ, মো. ইদ্রীস, সিরাজুল ইসলাম, ছাত্রলীগ নেতা মিজানুর রহমান প্রমুখ।\nবোয়ালখালী সিরাজুল ইসলাম কলেজ: প্রতিষ্ঠানের উদ্যোগে দিনব্যাপী বিভিন্ন কর্মসূচি পালন করা হয়। কলেজের অধ্যক্ষ জনাব সমীর কান্তি দাশের সভাপতিত্বে বক্তব্য রাখেন অধ্যাপক মো. জয়নাল আবেদীন, অধ্যাপক মো. ইকবাল, অধ্যাপক পূর্বা দাশ, অধ্যাপক মো. মোহসীন উদ্দীন, অধ্যাপক শাহেদা বেগম প্রমুখ।\nপটিয়া মুক্তিযোদ্ধা সংসদ: সংসদের উদ্যোগে আলোচনা সভা ও দোয়া মাহফিল দলীয় কার্যালয়ে কমান্ডার মো. মহিউদ্দিন চেয়ারম্যানের সভাপতিত্বে অনুষ্ঠিত হয়। সভায় বক্তব্য রাখেন সহকারী কমান্ডার যুগল সরকার, রঞ্জিত দাশ, মো. জামাল উদ্দীন খান, মুক্তিযোদ্ধা দেব প্রিয় বডুয়া, কান্তিময় ঘোষ, নুরুল আলম, রতন মহাজন, মো. ইছাক মিয়া, আমিনুল হক মেম্বার, মিলন কান্তি বড়ুয়া, বিমল দাশ গুপ্ত, ভবেশ বডুয়া,স্বপন দক্ত, আবদুর রহমান, সুনিল বিশ্বাস, হাজী আবুল কাসেম, মো. ছগির, নুরুল আলম, নাজিমুল হক, দিপুল দাশ, নারায়ন চন্দ্র খর, মো. ইব্রাহীম, রঞ্জিত দে প্রমুখ।\nবোয়ালখালী উপজেলা প্রশাসন: প্রশাসনের উদ্যোগে আলোচনা সভা, পুরষ্কার বিতরণ, র‌্যালি ও দোয়া মাহফিল অনুষ্ঠিত হয়েছে। সভায় প্রধান অতিথি ছিলেন স্থানীয় সাংসদ মঈন উদ্দিন খান বাদল। এ সময় উপস্থিত ছিলেন উপজেলা চেয়ারম্যান মো. নুরুল আলম, উপজেলা নির্বাহী অফিসার (ভারপ্রাপ্ত) একরামুল সিদ্দিক, উপজেলা ভাইস চেয়ারম্যান এসএম সেলিম, উপজেলা আ.লীগ সভাপতি নুরুল আমিন চৌধুরী, মহিলা ভাইস চেয়ারম্যান শামীম আরা বেগম, মুক্তিযোদ্ধা আহমদ হোসেন, রেজাউল করিম বাবুল প্রমুখ।\nসাতকানিয়া উপজেলা তৃণমূল ছাত্রলীগ: নিজস্ব সংবাদদাতা জানান, সংগঠনের উদ্যোগে শোক র‌্যালি ও আলোচনা সভা অনুষ্ঠিত হয়েছে। শোক র‌্যালির নেতৃত্ব দেন দক্ষিণ জেলা ছাত্রলীগের যুগ্ম সাধারণ সম্পাদক মো. আমিনুল ইসলাম। উপজেলা ছাত্রলীগের সাবেক সিনিয়র সদস্য মো. ইমতিয়াজ হোসাইনের সভাপতিত্বে আয়োজিত সভায় প্রধান অতিথি ছিলেন জেলা পরিষদ সদস্য মো. জসিম উদ্দীন। বিশেষ অতিথি ছিলেন কেঁওচিয়া ইউপি চেয়ারম্যান মনির আহমদ। ছাত্রলীগ নেতা মো. এমরানের সঞ্চালনায় বক্তব্য রাখেন ছাত্রলীগ নেতা এম. তৌহিদুল ইসলাম, মো. আবু বক্কর, সানভীর মো. তৌহিদ, মো. তৌহিদ, আবদুর রাজ্জাক মুন্না, মো. রাশেদ, মো. রিয়াজ, মো. হোছাইন, মো. এনাম, মো. সাকিব, মো. নাছির, নুর হাসান, আহমদ নবী, মো. বাবুল, মোক্তার আহমদ, মো. মুজিব, মো. আরিফ ও মো. ফয়সাল।\nরাজস্থলী উপজেলা প্রশাসন: নিজস্ব সংবাদদাতা জানান, প্রশাসনের উদ্যোগে আলোচনা সভা অনুষ্ঠিত হয়। উপজেলা নির্বাহী অফিসার শেখ ছাদেকের সভাপতিত্বে আয়োজিত সভায় প্রধান অতিথি ছিলেন উপজেলা চেয়ারম্যান উবাচ মারমা। বিশেষ অতিথি ছিলেন সাবেক উপজেলা চেয়ারম্যান উথিনসিন মারমা, উপজেলা ভাইস চেয়ারম্যান অংনুচিং মারমা, মহিলা ভাইস চেয়ারম্যান উচসিন মারমা, উপজেলা স্বাস্থ্য ও পরিবার পরিকল্পনা কর্মকর্তা ডা. রুইহ্লাঅং মারমা, ওসি মফজল আহম্মদ, উপজেলা শিক্ষা অফিসার আবুল কালাম আজাদ, তাইতং পাড়া সরকারি উচ্চ বিদ্যালয়ের প্রধান শিক্ষক আবুল কালাম আজাদ পাটোয়ারী, উপজেলা আ. লীগের সাধারণ সম্পাদক পুচিংমং মারমা, উপজেলা মহিলা আ. লীগের সভাপতি লংবতি ত্রিপুরা ও যুব উন্নয়ন কর্মকর্তা সবিনয় চাকমা।\nথানচি: নিজস্ব সংবাদদাতা জানান, উপজেলার ১৬টি প্রাথমিক বিদ্যালয়, ৪টি উচ্চ বিদ্যালয়, উপজেলা প্রশাসন, প্রেস ক্লাব, বেসরকারি এনজিও সংস্থা, আ.লীগসহ বিভিন্ন সংগঠনের উদ্যোগে জাতীয় শোক দিবস পালিত হয়েছে। উপজেলা আ.লীগের উদ্যোগে আয়োজিত সভায় সভাপতিত্ব করেন উপজেলা চেয়ারম্যান থোয়াইহ্লামং মারমা। বক্তব্য রাখেন, উপজেলা আ.লীগের সিনিয়র সহ-সভাপতি উবামং মারমা, মালিরাং ত্রিপুরা, সাধারণ সম্পাদক অংপ্রু ম্রো, সাবেক ভাইস চেয়ারম্যান অলসেন ত্রিপুরা, ইউপি চেয়ারম্যান মাংসার ¤্রাে, মো. মোহসিন মিঞা, ইউপি চেয়ারম্যান মংপ্রুঅং মারমা, সাংগঠনিক সম্পাদক সিমন ত্রিপুরা, ইউপি চেয়ারম্যান মুইশৈথুই মারমা, শৈসাচিং মারমা, হ্লাশৈমং মারমা প্রমুখ। অপরদিকে উপজেলা প্রশাসন উদ্যোগে আয়োজিত সভায় সভাপতিত্ব করেন উপজেলা চেয়ারম্যান থোয়াইহ্লামং মারমা। বক্তব্য রাখেন ইউএনও আরিফুল হক মৃদুল, ওসি জোবাইরুল হক, স্বাস্থ্য কর্মকর্তা ডা. গাজী ইমরান, সমবায় অফিসার নূর মোহাম্মদ, পরিবার পরিকল্পনা কর্মকর্তা অনাদির রজ্ঞন বড়–য়া, কলেজ অধ্যক্ষ ধমিনিক ত্রিপুরা, মহিলাবিষয়ক অফিস সহকারী ইমরান হোসেন প্রমুখ।\nবিনাজুরী নবীন স্কুল এন্ড কলেজ: নিজস্ব সংবাদদাতা জানান, প্রতিষ্ঠানটির উদ্যোগে পুষ্পস্তবক অর্পণ ও আলোচনা সভা অনুষ্ঠিত হয়েছে। সহকারী প্রধান শিক্ষক সুরেশ কান্তি নাথের সভাপতিত্বে আয়োজিত সভায় প্রধান অতিথি ছিলেন গভর্নিং বডির সভাপতি এ.কে.এম মনজুর মোরশেদ। বক্তব্য রাখেন বিনাজুরী ইউপি চেয়ারম্যান সুকুমার বড়ুয়া, আ.লীগ নেতা সংঘপ্রিয় বড়ুয়া, আবু সৈয়দ আলমগীর, রবীন্দ্রলাল চৌধুরী, জামাল উদ্দীন, মাওলানা আব্দুল্লাহ আল ফারুক, শ্রমিক নেতা বসুমিত্র বড়ুয়া, যুবলীগ নেতা পল্টন কান্তি দেব, কামরুল ইসলাম বাচ্চু, শিক্ষক দীপক কান্তি চৌধুরী, সৈয়দ আবদুল্লাহ রশিদী, মুকুল কুমার ভট্টচার্য্য, সুকান্তি বড়ুয়া, উজ্জ্বল বড়ুয়া, রতন কুমার চৌধুরী, শিক্ষার্থী তন্ময় মল্লিক, অভিজিৎ বড়ুয়া, বিনীতা মহাজন প্রমুখ।\nআমরা কজন মুজিব সেনা দক্ষিণ জেলা শাখা: কর্ণফুলীর নিজস্ব সংবাদদাতা জানান, সংগঠনের উদ্যোগে এতিমদের মাঝে খাবার বিতরণ ও দোয়া মাহফিল হয়েছে। কর্ণফুলীর সৈন্নারটেকস্থ হযরত ছিদ্দিকে আকবর (রা.) কুরআন একাডেমী মিলনায়তনে সংগঠনের আহ্বায়ক মো. ওয়াজ উদ্দিন আজাদের সভাপতিত্বে ও যুগ্ম আহ্বায়ক তারেকুল হকের সঞ্চালনায় কর্মসূচিতে প্রধান অতিথি ছিলেন উপজেলা আ.লীগের সাধারণ সম্পাদক হায়দার আলী রনি। প্রধান বক্তা ছিলেন উপজেলা আ.লীগের যুগ্ম সাধারণ সম্পাদক নাজিম উদ্দিন হায়দার। বিশেষ অতিথি ছিলেন যুবলীগ নেতা আলমগীর আলম, সেকেন্দার মির্জা, জেলা ছাত্রলীগ নেতা সাজ্জাদ সাজিদ, মোস্তফা সরোয়ার সিদ্দিকী, খালেদ ইবনে হাবীব ছোটন, সংগঠনের কর্ণফুলী উপজেলা শাখার যুগ্ম আহ্বায়ক মো. মনির, দেলোয়ার হোসেন, জাকির হোসেন, নুরুল আবছার প্রমুখ।\nরোয়াংছড়ি উপজেলা আওয়ামী লীগ: সংগঠনের আয়োজনে মাল্টিপারপাস প্রাঙ্গণ থেকে বর্ণাঢ্য র‌্যালি বের হয়ে একই স্থানে এসে শেষ হয়। পরে মাল্টিপারপাস মিলনায়তনে আলোচনা সভা অনুষ্ঠিত হয়। মন্ত্রী প্রতিনিধি নেইতন বুইতিং’র সভাপতিত্বে সভায় প্রধান অতিথি ছিলেন উপজেলা আ.লীগের সভাপতি চহ্লামং মারমা। সাংগঠনিক সম্পাদক জনমজয় তঞ্চঙ্গ্যা সঞ্চালনায় বিশেষ অতিথি ছিলেন সহ-সভাপতি পুহ্লাঅং মারমা, সহ-সভাপতি ও আলেক্ষ্যং ইউপি চেয়ারম্যান বিশ্বনাথ তঞ্চঙ্গ্যা, যুগ্ম সাধারণ সম্পাদক ধীরেন ত্রিপুরা, যুগ্ম সাধারণ সম্পাদক রামসিয়াম বম, ভাইস চেয়ারম্যান আথুইমং মারমা, মহিলা ভাইস চেয়ারম্যান ক্রইংচিংপ্রু মারমা, মংপু মারমা, সাংগঠনিক সম্পাদক আব্দুর রহিম সোবহান, মংখিং মারমা প্রমুখ।\nসৈয়দপুর এ নূর ব্লসম স্কুল: বোয়ালখালীর নিজস্ব সংবাদদাতা জানান, প্রতিষ্ঠানের উদ্যোগে আলোচনা সভা ও দোয়া মাহফিল স্কুল অডিটোরিয়ামে অনুষ্ঠিত হয়েছে। আয়োজিত সভায় সভাপতিত্ব করেন স্কুলের প্রধান শিক্ষক সেকান্দর আলম বাবর। বক্তব্য রাখেন মো. ফজলুল কবির, সুদীপ বড়–য়া, সেজুয়ান হোসেন ফয়সল, নাসরিন আকতার পিংকি, মো. মহিউদ্দিন প্রমুখ। দোয়া মাহফিল পরিচালনা করেন স্কুলের হেড মৌলানা নুরুল হুদা রেজভি।\nবরকল ইউনিয়ন পরিষদ: নিজস্ব সংবাদদাতা জানান, পরিষদের উদ্যোগে দোয়া মাহফিল ও আলোচনা সভা অনুষ্ঠিত হয়। চেয়ারম্যান হাবিবুর রহমানের সভাপতিত্বে পরিষদ মাঠে অনুষ্ঠিত সভায় প্রধান অতিথি ছিলেন চট্টগ্রাম-১৪ আসনের সংসদ সদস্য আলহাজ নজরুল ইসলাম চৌধুরী। বিশেষ অতিথি ছিলেন উপজেলা আ.লীগের সভাপতি জাহিদুল ইসলাম জাহাঙ্গীর, পৌর মেয়র মাহবুবুল আলম খোকা, চট্টগ্রাম মেট্রোপলিটন চেম্বার অব কমার্সের সহ-সভাপতি এমএ মাহবুব চৌধুরী, উপজেলা আ.লীগের যুগ্ম সম্পাদক মাহবুবুর রহমান চৌধুরী, সাংগঠনিক সম্পাদক আরিফুল ইসলাম খোকন, কেন্দ্রীয় যুবলীগ নেতা মীর মো. মহিউদ্দীন, ইউনিয়ন আ.লীগের সভাপতি সাঈফুদ্দীন, এডিশনাল পিপি যথাক্রমে এডভোকেট নাছির উদ্দীন, এডভোকেট দেলোয়ার হোসেন, এডভোকেট আবু সালেহ, উপজেলা যুবলীগের আহ্বায়ক তৌহিদুল আলম, যুগ্ম আহ্বায়ক যথাক্রমে এসএম মুছা তসলিম, মুরিদুল আলম মুরাদ, আনসার উদ্দীন, দিদারুল হক দস্তগীর, মোর্শেদুল আলম, ফোরক আহমদ, মোস্তাফিজুর রহমান, সেলিম হোসেন, বাহাদুর, আহমদ হোসেন, শাহানাজ বেগম, নিলুফা আকতার, তাহমিনা আক্তার প্রমুখ।\nউরকিরচর উচ্চ বিদ্যালয়: রাউজানের নিজস্ব সংবাদদাতা জানান, প্রতিষ্ঠানটির উদ্যোগে শোক র‌্যালি ও আলোচনা সভা অনুষ্ঠিত হয়েছে। প্রধান শিক্ষক বিলাস কান্তি দাশের সভাপতিত্বে সভায় প্রধান অতিথি ছিলেন রাউজান উপজেলা ভাইস চেয়ারম্যান আলহাজ নুর মুহাম্মদ। মো. তাজুল ইসলাম চৌধুরীর সঞ্চালনায় বক্তব্য রাখেন দাতা সদস্য আলহাজ মুহাম্মদ মুসা, রেড ক্রিসেন্ট সোসাইটি চট্টগ্রাম ইউনিটের বোর্ড মেম্বার আনোয়ার আজম, মো. কাউছার আলম, জাহেদুল্লাহ, ইউসুফ আলী, শিক্ষক সাইফুল আজম, অজয় কুমার ভট্টাচার্য, পরেশ চন্দ্র সাহা, মাওলানা মুহাম্মদ আবু তালেব, মৃণাল কান্তি দাশ, কীর্তি রঞ্জন বড়ুয়া, নন্দিতা দাশ, মো. জাহাঙ্গীর আলম, মো. সাইফুদ্দনি, শ্যামল দাশ, মো. ইয়াছিন, মো. নুরুল আজিম প্রমুখ।\nদক্ষিণ সারোয়াতলী প্রাথমিক বিদ্যালয়: বোয়ালখালীর নিজস্ব সংবাদদাতা জানান, প্রতিষ্ঠানের উদ্যোগে আলোচনা সভা অনুষ্ঠিত হয়েছে। বিদ্যালয় পরিচালনা পর্ষদের সভাপতি কার্তিক শীলের সভাপতিত্বে আয়োজিত সভায় প্রধান অতিথি ছিলেন প্রকৌশলী সিঞ্চন ভৌমিক। শিক্ষক আনিসুল ইসলামের সঞ্চালনায় বক্তব্য রাখেন প্রধান শিক্ষক শংকর চক্রবর্তী, সাংবাদিক দেবাশীষ বড়–য়া রাজু, শিক্ষক বেবী দাশ গুপ্ত, ইয়াসমিন আকতার রিকু, ইয়াসমিন আকতার পিংকি, পূজা নাগ, অভিভাবক সদস্য সজল দাশগুপ্ত, কাকলি দাশগুপ্ত, মনোয়ারা বেগম ও শিক্ষার্থী আয়েশা ছিদ্দিকা।\nরাজস্থলী উপজেলা আওয়ামী লীগ: নিজস্ব সংবাদদাতা জানান, সংগঠনের উদ্যোগে শোক র‌্যালি ও আলোচনা সভা অনুষ্ঠিত হয়েছে। উপজেলা আ.লীগের সভাপতি উবাচ মারমার সভাপতিত্বে ও সাধারণ সম্পাদক পুচিংমং মারমার সঞ্চালনায় সভায় বিশেষ অতিথি ছিলেন সাবেক উপজেলা চেয়ারম্যান উথিনসিন মারমা, জেলা আ.লীগের সদস্য রাখাল চন্দ্র দাস, উপজেলা আ.লীগের সহ-সভাপতি রবার্ট ত্রিপুরা, উপজেলা ভাইস চেয়ারম্যান অংনুচিং মারমা, মহিলা ভাইস চেয়ারম্যান উচসিন মারমা, উপজেলা আ.লীগের সাংগঠনিক সম্পাদক রেংগ্যা মারমা, ক্যাসাচিং মারমা মিলন, উথোয়াইচিং মারমা, দীলিপ দাস, হারাধন কর্মকার, উপজেলা মহিলা আ.লীগের সভাপতি লংবতি ত্রিপুরা ও উপজেলা যুবলীগের সভাপতি মিঠুল চন্দ্র দে।\nবাঙ্গালহালিয়া ইউনিয়ন আওয়ামী লীগ: নিজস্ব সংবাদদাতা জানান, সংগঠনের উদ্যোগে আলোচনা সভা অনুষ্ঠিত হয়। ইউনিয়ন আ.লীগের সভাপতি হ্লাথোয়াই মারমা গঞ্জের সভাপতিত্বে সভায় প্রধান অতিথি ছিলেন উপজেলা আ. লীগের সহ-সভাপতি পুলক বড়–য়া। বিশেষ অতিথি ছিলেন ইউপি চেয়ারম্যান ঞোমং মারমা, সাবেক সাংগঠনিক সম্পাদক বিশ্বনাথ চৌধুরী, সাবেক সভাপতি পুলক চৌধুরী, ইউপি সদস্য জাহাঙ্গীর আলম চৌধুরী, নজরুল ইসলাম ও উপজেলা যুবলীগের সাধারণ সম্পাদক সুইচাপ্রু মারমা। বক্তব্য রাখেন কামাল উদ্দিন, আলমগীর হোসেন, আদুমং মারমা, সুইথুইমং মারমা, ফোরকান হোসেন মুন্না, নয়ন চৌধুরী, পুলক সাহা, মাসুম তালুকদার, ক্যাসুইথুই মারমা, সাহেদ হোসেন চৌধুরী প্রমুখ।\nসুলতানপুর প্রসন্ন সরকারি প্রাথমিক বিদ্যালয়: রাউজানের নিজস্ব সংবাদদাতা জানান, প্রতিষ্ঠানটির উদ্যোগে আলোচনা সভা ও চিত্রাংকন প্রতিযোগিতার পুরস্কার বিতরণ করা হয়েছে। স্কুল পরিচালনা কমিটির সভাপতি সমীর কান্তি চৌধুরীর সভাপতিত্বে সভায় প্রধান অতিথি ছিলেন কাউন্সিলর জানে আলম জনি। বিশেষ অতিথি ছিলেন সমাজসেবক বদলরুল কামাল চৌধুরী হারু, জিয়াউল হক রোকন, মো. আইয়ুব, উত্তম কুমার রায় ও আনোয়ারুল মোস্তাফা ইমরান। বক্তব্য রাখেন প্রধান শিক্ষিকা শামীম আরা বেগম, লক্ষ্মী রানী দাশ, তন্দ্রা পালিত, বিলকিছ আকতার, উর্মিলা বড়–য়া, রুমকি দত্ত, শর্মি রায় প্রমুখ।\nমক্কা আ.লীগ: সংগঠনের উদ্যোগে খতমে কোরআন, খতমে গাউছিয়া ও মিলাদ মাহফিল চন্দনাইশে অনুষ্ঠিত হয়েছে। সংগঠনের সভাপতি মোজাম্মেল হকের সভাপতিত্বে আয়োজিত সভায় প্রধান অতিথি ছিলেন নজরুল ইসলাম চৌধুরী এমপি। বিশেষ অতিথি ছিলেন চট্টগ্রাম মেট্রোপলিটন চেম্বার অব কমার্সের সহ-সভাপতি এমএ মাহবুব চৌধুরী, উপজেলা আ.লীগের সভাপতি মো. জাহিদুল ইসলাম জাহাঙ্গীর, পৌর মেয়র মাহবুবুল আলম খোকা, পৌর আ.লীগের আহ্বায়ক এম কায়ছার উদ্দীন চৌধুরী, উপজেলা আ.লীগের যুগ্ম সম্পাদক মাহবুবুর রহমান চৌধুরী, সাংগঠনিক সম্পাদক আরিফুল ইসলাম খোকন, এডিশনাল পিপি এডভোকেট মো. দেলোয়ার হোসেন, উপজেলা যুবলীগের আহ্বায়ক তৌহিদুল আলম ও যুগ্ম আহ্বায়ক এসএম মুছা তসলিম। বক্তব্য রাখেন মুরিদুল আলম মুরাদ, যুবলীগ নেতা সিরাজুল ইসলাম চৌধুরী, আবুল কালাম আজাদ, মঈন উদ্দীন বাচা, নাছির উদ্দীন চৌধুরী, মোর্শেদুল আলম প্রমুখ।\nচন্দনাইশ পৌর আওয়ামী লীগ: সংগঠনের উদ্যোগে দোয়া ও মিলাদ মাহফিল চন্দনাইশ শাহ আমিন উল্লাহ (রহ.) মাজার মসজিদে অনুষ্ঠিত হয়েছে। মাহফিলে উপস্থিত ছিলেন চট্টগ্রাম মেট্রোপলিটন চেম্বার অব কমার্সের সহ-সভাপতি এমএ মাহবুব চৌধুরী, উপজেলা আ.লীগের সভাপতি মো. জাহিদুল ইসলাম জাহাঙ্গীর, পৌর মেয়র মাহবুবুল আলম খোকা, পৌর আ.লীগের আহ্বায়ক এম কায়ছার উদ্দীন চৌধুরী, উপজেলা আ.লীগের যুগ্ম সম্পাদক মাহবুবুর রহমান চৌধুরী, এডিশনাল পিপি এডভোকেট মো. দেলোয়ার হোসেন প্রমুখ।\nচন্দনাইশ বঙ্গবন্ধু স্কোয়াড: নিজস্ব সংবাদদাতা জানান, সংগঠনের উদ্যোগে দোয়া ও মিলাদ মাহফিল অনুষ্ঠিত হয়েছে। এ সময় উপস্থিত ছিলেন নজরুল ইসলাম চৌধুরী এমপি, পৌর মেয়র মাহবুবুল আলম খোকা, যুবলীগ নেতা আমিনুল ইসলাম কায়ছার, মফিজ উদ্দীন, সরোয়ার হোসেন, মো. সোহেল, মো. আরিফ, মহিউদ্দীন, আবদুল আলীম, সাজ্জাদ হোসেন, মো. পারভেজ প্রমুখ।\nপশ্চিম এলাহাবাদ সরকারি প্রাথমিক বিদ্যালয় : নিজস্ব সংবাদদাতা জানান, প্রতিষ্ঠানটির উদ্যোগে দোয়া মাহফিল ও আলোচনা সভা অনুষ্ঠিত হয়েছে। ইউপি সদস্য জাহাঙ্গীর আলমের সভাপতিত্বে প্রধান শিক্ষক জাকের হোসেনের সঞ্চালনায় আয়োজিত সভায় বক্তব্য রাখেন এডভোকেট আবু সালেহ, সাইফুদ্দীন, কাজী মো. সিরাজুল ইসলাম, আবদুল হামিদ, মিনহাজ রেজা, আবু ইসলাম প্রমুখ।\nসাতবাড়িয়া সরকারি প্রাথমিক বিদ্যালয় : নিজস্ব সংবাদদাতা জানান, প্রতিষ্ঠানটির উদ্যোগে আলোচনা সভা ও দোয়া মাহফিল বিদ্যালয় মিলনায়তনে অনুষ্ঠিত হয়েছে। ভারপ্রাপ্ত প্রধান শিক্ষক রহিমা বেগমের সভাপতিত্বে সভায় বক্তব্য রাখেন স্কুল পরিচালনা পরিষদের সভাপতি খায়রুল জামান সোহেল, শিক্ষক হাসমত আরা বেগম, কনা আক্তার, মাহমুদুল হক রোমেল, মো. হাশেম, রানু আক্তার প্রমুখ।


প্রকাশিত: জানু ২৭, ২০২২ / ০৯:০৮অপরাহ্ণ\nআগামীকাল শুক্রবার (২৮ জানুয়ারি) বাংলাদেশ চলচ্চিত্র শিল্পী সমিতির নির্বাচন অনুষ্ঠিত হতে যাচ্ছে। নির্বাচনকে ঘিরে উৎসবের আমেজ বিরাজ করছে ঝিমিয়ে পড়া এফডিসিতে। এবারের নির্বাচনে দুটি প্যানেল অংশ নিয়েছে। ইলিয়াস কাঞ্চন ও অভিনেত্রী নিপুণ একটি প্যানেল গঠন করেছেন। অন্য প্যানেলে আছেন মিশা সওদাগর ও জায়েদ খান।\nনির্বাচনের আগের দিন (২৭ জানুয়ারি) দীর্ঘ ফেসবুক স্ট্যাটাসে নিজের ভোট দেওয়ার অধিকার হারানোর অভিযোগ জানিয়েছেন নতুন প্রজন্মের চিত্রনায়িকা অধরা খান। তিনি যে স্ট্যাটাসটি মিশা সওদাগর ও জায়েদ খানকে উদ্দেশ্য করেই দিয়েছেন, তা বলার অপেক্ষা রাখে না।\nঅধরা খানের স্ট্যাটাসটি হুবহু তুলে ধরা হলো-\n‘আসুন শিল্পে বাঁচি, সুরে হাসি, ছন্দে নাচি। শিল্পী সমিতির নির্বাচন এবং একান্তই আমার নিজের কিছু কথা।\nআগামীকাল ২৮ জানুয়ারি বাংলাদেশ চলচ্চিত্র শিল্পী সমিতির দ্বিবার্ষিক নির্বাচন। এবার দুটি প্যানেল নির্বাচনে প্রতিদ্বন্দ্বিতা করছে। সমিতির সদস্যরা বরাবরের মতো উৎসবমুখর পরিবেশে তাদের মূল্যবান ভোট দিয়ে শিল্পীদের এই প্রাণের সংগঠনের আগামীর নেতৃত্ব নির্বাচন করবেন। আমারও নির্বাচনে ভোট দেওয়ার কথা ছিল।\nসমিতির চলমান কমিটি কর্তৃক জেনেছিলাম এবার আমিও ভোটার! তবে ভোটার লিস্ট যখন প্রকাশিত হলো সেখানে আমার নাম নেই এবং ছিল না! কিন্তু উল্লেখযোগ্য চরিত্রে আমার অভিনীত তিনটি ছবি মুক্তি পাওয়া সত্ত্বেও আমার ভোটাধিকার বাতিল করা হয়েছে। কেন করা হয়েছে, কোন কারণে করা হয়েছে কিংবা কারা করেছে- এই মুহূর্তে সেই বিতর্কে যাচ্ছি না।\nশিল্পী সমিতির সম্মানিত সদস্যদের কাছে আমার বিনীত অনুরোধ- সত্যিকারের শিল্পীদেরকে আপনাদের নেতা নির্বাচন করুন। যারা ব্যক্তিগত স্বার্থে সুবিধা নিতে নয় বরং চলচ্চিত্রের সামষ্টিক, সামগ্রিক এবং শিল্পীদের উন্নয়নে কাজ করবেন। সাময়িকভাবে কিছুমাত্র লাভের জন্য ভবিষ্যৎ শিল্পী পরিচয় নষ্ট করবেন না- ছোট্ট অনুরোধ সমিতির বিচক্ষণ ভোটারদের কাছে। এখনও চাইলে সবাই মিলে এই শিল্পকে অনন্য পর্যায়ে নিয়ে যাওয়া যাবে বলেই বিশ্বাস করি।\nকিন্তু সাময়িকভাবে নাম মাত্র লাভের জন্য আপনার ভুল সিদ্ধান্তের ভোটে ভুল প্রার্থী নির্বাচিত হলে সেটা অনেকখানি সম্ভব হবে না! যারা এই সময়ে অনেকের বাধা-বিপত্তি পেরিয়ে এগিয়ে এসে চেষ্টা করছেন এই সুন্দর জায়গাটাকে আরও সুন্দর করে তোলার, তাদেরকে সহযোগিতা করুন। প্রকৃত শিল্পীদের কাছেই যেন শিল্পী সমিতির পরিচালনার দায়িত্ব অর্পণ করা হয়। যাদের হাত ধরেই গোটা চলচ্চিত্র শিল্পের উন্নয়নের ফল্গুধারা বইতে শুরু করবে।\nআমি ভোট দিতে না পারলেও ২৮ জানুয়ারি এফডিসিতে গিয়ে সিনিয়র-জুনিয়র সকল সহকর্মীর সঙ্গে নির্বাচনী উৎসবে সামিল হতাম। এমনটাই ইচ্ছে ছিল! কিন্তু জরুরি কাজে এই মুহূর্তে দেশের বাইরে থাকায় ওইদিন সবাইকে খুব মিস করব।\nতবে অবশ্যই চাই সুষ্ঠু, শান্তিপূর্ণ ও বন্ধুত্বপ্রতীম পরিবেশে শিল্পী সমিতির আগামী দিনের যোগ্য নেতৃত্ব নির্বাচিত হোক। যারা নির্বাচনে জয়ী হবেন, তাদের জন্যে আগাম শুভেচ্ছা। সবাই ভালো থাকুন, সুস্থ থাকুন। করোনা পরিস্থিতির মধ্যেই নির্বাচন অনুষ্ঠিত হচ্ছে, তাই সবাই স্বাস্থ্য সতর্কতায় মাস্ক পরিধান করুন এবং নিজে ও অন্যকে নিরাপদ রাখুন।’\nউল্লেখ্য, অধরা খান অভিনীত ‘নায়ক’, ‘পাগলের মতো ভালোবাসি’ ও ‘মাতাল’ নামে তিনটি ছবি মুক্তি পেয়েছে। তার হাতে আরও হাফ ডজন ছবি রয়েছে।\nঐশ্বরিয়া কি আবারও মা হচ্ছেন?


চিন্তার অবসান! আবিষ্কৃত ক'রোনা প্রতি'ষেধক - ১০০ শতাংশ কাজ করছে ঘোষণা পতঞ্জলির রামদেবের.. | Debipaksha Live\nHome/Current Trends/চিন্তার অবসান! আবিষ্কৃত ক’রোনা প্রতি’ষেধক – ১০০ শতাংশ কাজ করছে ঘোষণা পতঞ্জলির রামদেবের..\nJune 23, 2020 Current Trends 514 Views\nকরো’নার কালো ছায়া বিশ্বের মাথা থেকে দূর করতে আপ্রাণ চেষ্টা চালাচ্ছে বিশ্বের সমস্ত দেশ। এখনও পর্যন্ত আবিষ্কার হয়নি করো’নার প্রতি’ষেধক। সেই প্রতি’ষেধক আবিষ্কার করতে রাত দিন এক করে মরিয়া প্রয়াস চালিয়ে যাচ্ছে বিশ্বের বিভিন্ন বিজ্ঞানীরা। সবাইকে ১০০ গোল দিয়ে নাকি ক’রোনার অব্যর্থ ওষুধ আবিষ্কার করে ফেলেছে ভারতবর্ষ! পতঞ্জলি আজ একটি আয়ু’র্বেদিক ওষুধ বাজারে এনেছে যার দাবি সাত দিনের মধ্যেই ক’রোনা ভা’ইরাসকে কুপোকাৎ করে ফেলবে রামদেবের এই দাওয়াই!\n“রোগীদের উপর ক্লিনিকাল ট্রায়াল চলাকালীন ১০০ শতাংশ সাফল্য” মিলেছে বলেই দাবি করেছে রামদেবের পতঞ্জলি সংস্থা। যদিও বিশ্বজুড়ে বিজ্ঞানীরা ভাই’রাসের নিরাময়ের জন্য হন্য হয়ে দিবারাত্র কাজ করে চলেছেন। পতঞ্জলির প্রতিষ্ঠাতা, যোগ শিক্ষক রামদেব বলেছেন, “করো’নিল এবং স্ব’সারি” নামের ওষুধগুলি সারাদেশে ২৮০ জন রোগীর উপর গবেষণা এবং পরীক্ষার ভিত্তিতে তৈরি করা হয়েছে। অনেক দেশই ভ্যা’কসিন তৈরির চেষ্টা করছে, তবে এখনও কেউই CO’VID-19 এর বিকল্প নিরাময়ের কোনও বৈজ্ঞানিক প্রমাণ দিতে পারেননি।\nযোগগুরু বাবা রামদেবের কোম্পানি পতঞ্জলির (Patanjali) এই ওষুধে নাকি মাত্র এক সপ্তাহে সম্পূর্ণ সুস্থ হয়ে উঠবেন করো’না রোগী। মঙ্গলবার ওষুধ প্রকাশ্যে এনে এমনই দাবি করল এই সংস্থা।\nএদিন পতঞ্জলির তরফে জানানো হল, CO’VID- 19 রোধে বিশ্বের প্রথম আয়ুর্বে’দিক ওষুধ তৈরি করে ফেলেছে তারা। তবে এটি প্রতি’ষেধক হিসেবে কাজ করবে না। করোনা আক্রান্তকে সুস্থ করে তুলবে। ‘করো’নিল ও স্ব’সারি’ নামের এই ওষুধ কো’ভিড রোগীদের উপর পরীক্ষা করেও দেখা হয়েছে। এই ওষুধ প্রয়োগে সুস্থতার পরিমাণ ১০০ শতাংশ বলে জানিয়েছে কোম্পানি।\nএদিন হরিদ্বারে সাংবাদিকদের মুখোমুখি হয়ে রামদেব বলেন, “গোটা বিশ্ব নো’ভেল করো’না ভাই’রাসের (cor’onavir’us) ভ্যাক’সিন কিংবা ওষুধের অপেক্ষায় রয়েছে। তাই অত্যন্ত গর্বের সঙ্গে জানাচ্ছি, যে পতঞ্জলি রিসার্চ সেন্টার ও NIMS-এর অক্লান্ত প্রয়াসে প্রথম আয়ু’র্বেদিক ওষুধ আমরা নিয়ে এসেছি। যা ইতিমধ্যেই করোনা রোগীর উপর পরীক্ষা করে দেখা হয়েছে। যার প্রমাণও আমাদের কাছে আছে। দীর্ঘ গবেষণার পরই এই ওষুধ তৈরি করা সম্ভব হয়েছে। এই ওষুধে তিন থেকে সাতদিনের মধ্যেই ১০০ শতাংশ সুস্থ হয়ে উঠবেন করোনা আ’ক্রান্ত।”\nপ্রশ্ন হল, এই জীবনদায়ী ওষুধের মূল্য কত? পতঞ্জলির সিইও আচার্য বালকৃষ্ণ জানান, ৫৪৫ টাকাতেই মিলবে একটি কিট। যা চলবে একমাস। আগামী এক সপ্তাহের মধ্যেই পতঞ্জলির স্টোরে পাওয়া যাবে এই কিট। মানুষ যাতে বাড়ি বসেই ওষুধ অর্ডার করতে পারেন, তার জন্য একটি অ্যাপও আনা হচ্ছে। অর্থাৎ করো’না আ’তঙ্ক নিয়ে যে, চিন্তার অবসান হল তা আর বলার অবকাশ রইল না।\nTags আয়ুর্বেদিক ওষুধ পতঞ্জলি\nPrevious সূর্যগ্রহণের প্রভাবে এই ৮টি রাশির খারাপ সময় শুরু.. সাবধান আজ থেকেই..\nNext গুরুপূর্ণিমা – চন্দ্রগ্রহণের মহাযোগ, ভাগ্যের দরজা খুলছে এই ৬টি রাশির। অর্থে ভরে যাবে..


সামরিক সরকারের মন্ত্রী ছিলাম জাতীয় পার্টির নয়: মুহিত\nসংসদ রিপোর্টার | ১২ জুন ২০১৮, মঙ্গলবার, ১০:২০\nসম্পূরক বাজেটের ওপর সাধারণ আলোচনা এবং ছাঁটাই প্রস্তাবের আলোচনাকালে অর্থমন্ত্রীকে জাতীয় পার্টির মন্ত্রী উল্লেখ করায় বেজায় চটেছেন আবুল মাল আবদুল মুহিত। কখনো জাতীয় পার্টির এমপি বা সদস্য ছিলেন না দাবি করে অর্থমন্ত্রী আগামীতে এমন বক্তব্যে দেয়া হলে তার বিরুদ্ধে যথাযথ ব্যবস্থা গ্রহণ করা হবে বলে হুঁশিয়ারি উচ্চারণ করেন। জবাবে বিরোধী দল জাতীয় পার্টির সংসদ সদস্যরা অর্থমন্ত্রীকে উদ্দেশ করে বলেছেন, জাতীয় পার্টির মন্ত্রী বলায় আপনাকে (অর্থমন্ত্রী) আদালতে যেতে হবে না। কিন্তু ব্যাংক ডাকাতদের রক্ষা করায় আপনাকে একদিন আদালতের কাঠগড়ায় দাঁড়াতে হতে পারে। স্পিকার ড. শিরীন শারমিন চৌধুরীর সভাপতিত্বে সংসদ অধিবেশনে গতকাল ২০১৭-১৮ সালের সম্পূরক বাজেটের ওপর সমাপনী আলোচনায় আরো অংশ নেন কৃষিমন্ত্রী বেগম মতিয়া চৌধুরী, সাবেক খাদ্যমন্ত্রী ড. আবদুর রাজ্জাক, জাতীয় পার্টির ফখরুল ইমাম, রওশন আরা মান্নান ও সেলিম উদ্দিন। প্রথম দিনের আলোচনায় সরকার ও বিরোধী দলের সংসদ সদস্যরা ব্যাংকিং খাতের অনিয়ম নিয়ে ক্ষোভ প্রকাশ করলেও সমাপনী বক্তব্যে এ বিষয়ে কোনো কথা বলেননি অর্থমন্ত্রী। সম্পূরক বাজেটের ওপর সমাপনী বক্তব্যে অংশ নিয়ে অর্থমন্ত্রী আবুল মাল আবদুল মুহিত বলেন, গতবার সম্পূরক বাজেট নিয়ে যেসব আলোচনা হয়েছিল তাতে আমার ইচ্ছা ছিল সম্পূরক বাজেটকে আরেকটু অর্থবহ করা এবং সেটার বিস্তৃত আলোচনার ব্যবস্থা করা। এটা এ বছর আমি করতে পারিনি সেজন্য খুবই দুঃখিত।\nআশা করছি ভবিষ্যতে এ ধরনের একটা ব্যবস্থা হবে। সম্পূরক বাজেটে আমরা যে পরিবর্তন করেছিলাম সেটা খুবই সামান্য। মোটামুটিভাবে আগে বিভিন্ন বিভাগে যে ক্ষমতা এই সংসদ দিয়েছিল সেটা যতদূর সম্ভব রক্ষা করেছি। তবে কিছুটা আয় ব্যয় এদিকে-সেদিক হয়েছে। সেটিকে আইনগত ভিত্তি দিতেই এই সম্পূরক বাজেট। তিনি বলেন, আওয়ামী লীগ সরকারের টানা দুই টার্মে অর্থাৎ ১০ বছরে বাজেট ৫ লাখ কোটিতে উন্নীত হয়েছে। আগে সংসদ সদস্যরা এক লাখ কোটি টাকার বাজেট পাস করতেন, এখন করছেন ৫ লাখ কোটি টাকা। আর সংবিধানই সম্পূরক ব্যয়ের সুযোগ করে দেয়া হয়েছে। সম্পূরক বাজেট পাস হয় সংবিধান সম্মতভাবেই। সম্পূরক বাজেটের আলোচনার সময় অর্থমন্ত্রীকে জাতীয় পার্টির অর্থমন্ত্রী উল্লেখ করায় বেজায় চটেছেন আবুল মাল আবদুল মুহিত। তিনি জাতীয় পার্টির সংসদ সদস্যদের উদ্দেশ করে বলেন, কয়েকবারই বলেছি, কিন্তু জাতীয় পার্টির সদস্যরা সেটা অস্বীকার করে যান। আজকেও অস্বীকার করেছেন। আমি আবারো স্পষ্টভাবে বলতে চাই, আমি কোনোদিন জাতীয় পার্টির সদস্যও ছিলাম না, কোনোদিন জাতীয় পার্টির মন্ত্রীও ছিলাম না। অনেকবারই এটা বলা হয়েছে। তিনি বলেন, জেনারেল এরশাদ যখন সামরিক শাসক ছিলেন সেই সময় মন্ত্রী ছিলাম, জাতীয় পার্টির তখন জন্মও হয়নি। জাতীয় পার্টি জন্ম হওয়ার আগে আমি সেই সরকার থেকে পদত্যাগ করে চলে যাই। কাজেই আমার অনুরোধ হবে ভবিষ্যতে যেন জাতীয় পার্টির সদস্যরা মনে রাখেন, যদি না রাখেন তবে তাদের বিরুদ্ধে যথাযথ ব্যবস্থা নেয়ার চেষ্টা নেবো। ছাঁটাই প্রস্তাবের ওপর আলোচনার সময় এর জবাব দিতে গিয়ে জাতীয় পার্টির প্রেসিডিয়াম সদস্য কাজী ফিরোজ রশীদ বলেন, জাতীয় পার্টি গঠনের পূর্বেই এরশাদ সাহেবের সামরিক শাসনের সময় অর্থমন্ত্রী হিসেবে আবুল মাল আবদুল মুহিত সাহেব বাজেট দিয়েছিলেন। উনি (অর্থমন্ত্রী) কখনো জাতীয় পার্টি করেননি। তবে আমি আশ্বস্ত করতে চাই, ভবিষ্যতে তার (অর্থমন্ত্রী) মতো জ্ঞানী, অভিজ্ঞ ব্যক্তিকে জাতীয় পার্টি তাদের দলে স্থান দেবে না। এর জন্য আপনাকে (অর্থমন্ত্রী) আদালতে যেতে হবে না। কিন্তু আপনি ব্যাংক ডাকাতদের যে প্রটেকশন দিয়েছেন তার জন্য আদালতে যেতে হবে। কৃষিমন্ত্রী বেগম মতিয়া চৌধুরী বলেন, বাংলাদেশ ধারাবাহিকভাবে সমৃদ্ধির পথে এগিয়ে যাচ্ছে। রাষ্ট্র ও দেশের প্রয়োজনেই অতিরিক্ত ব্যয় হয়। বিদ্যুৎ উৎপাদন ১১ হাজার মেগাওয়াট ছাড়িয়ে গেছে। আমরা জনগণের কাছে দেয়া প্রতিশ্রুতি পূরণ করেছি। বিপুলসংখ্যক উদ্বাস্তু রোহিঙ্গাকে আশ্রয় দেয়ার কারণে সরকারের ব্যয় বৃদ্ধি পেয়েছে। তিনি বলেন, প্রধানমন্ত্রী শেখ হাসিনা শক্ত হাতে জঙ্গি-সন্ত্রাসী ও নৈরাজ্য সৃষ্টিকারীদের বিরুদ্ধে ব্যবস্থা নিচ্ছে। আমরা ঋণ করে ঘি খাই না, জনগণের কল্যাণ, সমৃদ্ধি ও দেশের উন্নয়নে ব্যয় করি। বাংলাদেশ যে আজ উন্নয়নের মহাসড়কে, উন্নয়নশীল দেশে উন্নীত হয়েছে- এই সার্টিফিকেট পয়সা দিয়ে কেনা যায় না। বাংলাদেশের অপ্রতিরোধ্য অগ্রযাত্রার কথা আজ কেউই অস্বীকার করতে পারে না, পারবেও না। সাবেক খাদ্যমন্ত্রী ড. আবদুর রাজ্জাক বলেন, টানা ১০ বছর ধরে বাজেট বাস্তবায়নের মাধ্যমে জনগণের কাছে আওয়ামী লীগ সরকারের দেয়া সব প্রতিশ্রুতি পূরণ করেছি। প্রবৃদ্ধি এখন সাড়ে ৭ ভাগেরও বেশি, মাথাপিছু আয় ১৭শ’ ডলার ছাড়িয়ে গেছে, মূল্যস্ফীতি অব্যাহতভাবে ৬ ভাগের নিচে নেমে এসেছে। বাজেটের লক্ষ্য অর্জিত হয়েছে। তিনি বলেন, মানবতার কারণে প্রধানমন্ত্রী মিয়ানমারের বর্বর নির্যাতনের শিকার ১০ লাখ রোহিঙ্গাকে দেশের মাটিতে আশ্রয় দিয়েছেন। এ কারণে সরকারের বাজেটে ব্যয় বেড়েছে। সারা পৃথিবী প্রধানমন্ত্রী শেখ হাসিনাকে মাদার অব হিউম্যানিটি স্বীকৃতি দিয়েছেন। ব্যাংকিং খাত প্রসঙ্গে তিনি বলেন, পৃথিবীর সব দেশেই কিছু দুষ্ট ও দুর্বৃত্ত থাকে, যারা এসব করে থাকে। আমাদের দেশেরও ব্যাংকিংখাতে কিছুটা অনিয়ম হয়েছে। এতে ব্যাংকিংখাতের ওপর চাপ পড়েছে। দিনেদুপুরে যারা বেসিক ব্যাংকসহ দু’একটি ব্যাংকে অনিয়ম করেছে, তারা সবাই এখন বিচারের মুখোমুখি। ব্যাংক লুটের সঙ্গে জড়িত সরকার কাউকেই ছাড় দিচ্ছে না। তবে ব্যাংকিং ব্যবস্থা ভেঙে পড়েছে এমন অভিযোগ মোটেই সত্য নয়, বরং বাংলাদেশের অর্থনীতি সুদৃঢ় অবস্থায় দাঁড়িয়ে আছে।\nজাতীয় পার্টির ফখরুল ইমাম বলেন, প্রতি বছরই বড় বাজেট দিয়ে জনগণকে বড় স্বপ্ন দেখানো হয়। কিন্তু বছর শেষে দেখা যায় বাজেট বাস্তবায়ন হয়নি। গত ১০ বছরে একটি বাজেটও পুরোপুরি বাস্তবায়ন হয়নি। ব্যাংকখাতকে পরিপূর্ণ পরিবারতন্ত্রে রূপ দেয়া হয়েছে। ব্যাংকগুলোর অবস্থা খুবই খারাপ, কোনো রেগুলেটরী কমিটি নেই। ১ লাখ ২৫ হাজার ঋণ খেলাপি রয়েছে।


NewsChittagong24.Com » হাজী কলোনীতে অগ্নিকান্ডে ক্ষতিগ্রস্থদের মাঝে ডা. শাহাদাত’র ত্রাণ\nহাজী কলোনীতে অগ্নিকান্ডে ক্ষতিগ্রস্থদের মাঝে ডা. শাহাদাত’র ত্রাণ\nপ্রকাশ:| মঙ্গলবার, ১৫ নভেম্বর , ২০১৬ সময় ১০:৩৯ অপরাহ্ণ\nচট্টগ্রাম মহানগর বিএনপি’র সভাপতি ডা. শাহাদাত হোসেন অদ্য সকালে দেওয়ান বাজার ঘাটফরহাদবেগ হাজী কলোনীতে অগ্নিকান্ডে বসতবাড়ী ও কাঁচা ঘর সহ ২০টি পরিবার ক্ষতিগ্রস্থ হলে তিনি ক্ষতিগ্রস্থদের মাঝে ছুটে যান। নিজস্ব তহবিল থেকে অগ্নিকান্ডে ক্ষতিগ্রস্থ ২০ পরিবারের মাঝে শাড়ী, লুঙ্গী, চাল বিতরণ করেন। তিনি চাল বিতরণ কালে ক্ষতিগ্রস্থ পরিবারের সাহায্যে সমাজের বিত্তশালীদের এগিয়ে আসার আহবান জানান। তিনি ক্ষতিগ্রস্থ এলাকা পরিদর্শন করেন এবং ক্ষতিগ্রস্থ পরিবারের সদস্যদের শান্তনা দেন এবং ধর্য্যরে সাথে পরিস্তিতির মোকাবেলা করার আহবান করেন। আগামীতে আরোও সাহায্য সহযোগীতার আশ্বাস প্রদান করেন।\nচট্টগ্রাম মহানগর বিএনপি’র সভাপতি ডা. শাহাদাত হোসেন ত্রাণ বিতরণ কালে অন্যান্যদের মধ্যে উপস্থিত ছিলেন বিএনপি নেতা ইয়াছিন চৌধুরী লিটন, আব্দুল মান্নান, গাজী সিরাজুল্লাহ, কামরুল ইসলাম, দিদারুল আলম শপন, আলহাজ্ব জাকির হোসেন, হাসান আলী, সাব্বির আহমেদ, খন্দকার নুরুল ইসলাম, লোকমান আলী, ছাদেকুর রহমান রিপন, আবুল কালাম, হাফিজুর রহমান মিলন, আবু বক্কর, ইঞ্জিনিয়ার শমসের, মো: মনির, রুবেল চৌধুরী, আক্কাছ আলী, মো: শফী, আব্দুল হামিদ, আসু, জুয়েল প্রমুখ।


ল্যাপটপ ফাস্ট করার উপায় খুব সহজে ল্যাপটপ আরো দ্রুত কাজ করবে\nHome Technology ল্যাপটপ ফাস্ট করার উপায়\nল্যাপটপ ফাস্ট করার উপায় নিয়ে আলোচনা করা হলো । আমাদের নিত্য প্রয়োজনীয় যন্ত্রের মধ্যে ল্যাপটপ হচ্ছে অন্যতম। প্রযুক্তির উন্নতির সাথে সাথে এর চাহিদাও ক্রমশ বৃদ্ধি পাচ্ছে। এ কারনে বাজারে দেশি বিদেশি নামি দামি ব্রান্ড বিভিন্ন কনফিগারেশনের ল্যাপটপ তৈরি করছে। অফিস হোক বা বাসা বিভিন্ন কাজেই ল্যাপটপ ব্যাবহার করতে হয়। বর্তমান সময়ে সবচাইতে জনপ্রিয় পেশা হচ্ছে ফ্রিলান্সিং যার মূলধন হলো একটি ল্যাপটপ বা ডেক্সটপ। তবে এই ল্যাপটপটি যদি স্লো হয়ে যায় তখন আর মাথায় কাজ করে না আমাদের। একারনে প্রথমেই আমাদের যেটি করতে হয় তা হলো ল্যাপটপ স্লো হওয়ার কারণ কি সেটি খুজে বের করা। এবং এসকল কারন গুলো খুজে বের করে ল্যাপটপের গতি বৃদ্ধি-র উপায় গুলো খুজে তা সমাধান করলেই আমরা আমাদের সাধের এবং উপকারী বন্ধু ল্যাপটপটির গতি বৃদ্ধি করতে পারবো। আসুন তাহলে চটজলদি জেনে নেওয়া যাক ল্যাপটপ ফাস্ট করার উপায় গুলো-\n★ নিয়মিত পরিস্কার করুন এবং বাতাস চলাচলের ব্যাবস্থা রাখুন:\nআমরা সকলেই জানি কোন জিনিস দীর্ঘ সময় ধরে ব্যাবহার করার ফলে তার কর্মক্ষমতা হারাতে থাকে। এবং ইলেকট্রনিকস যন্ত্রাংশ যেমন মোবাইল বা ল্যাপটপের ব্যাপারে এই চিরন্তন সত্যিটা যেন আরো প্রকট হয়ে দাড়ায়। কারন দীর্ঘদিন যাবত ল্যাপটপ ব্যাবহার করলে যন্ত্রাংশ গুলো যেমন তার কার্যক্ষমতা হারাতে থাকে তেমনি ল্যাপটপের কাজের গতিও কমিয়ে দেয়। তাহলে ল্যাপটপ স্লো হলে কি করব? অবশ্যই আমাদের নিয়মিত ল্যাপটপটি পরিস্কার করতে হবে। যেন ধূলো ময়লা ল্যাপটপে না জমতে পারে। এছাড়াও আরেকটি অন্যতম গুরুত্বপূর্ণ বিষয় হলো ল্যাপটপ ব্যাবহারের সময় অবশ্যই অবশ্যই খেয়াল রাখতে হবে যেন, ল্যাপটপের নিচে থাকা ফ্যানটি যেন ভালোভাবে ভিতরে হাওয়া প্রবেশ করাতে পারে। যারা বিছানার উপরে রেখে ল্যাপটপ ব্যবহার করে তাদের ক্ষেত্রে এই সমস্যাটি অধিক পরিমাণে দেখা যায়। কারন বিছানার নরম তোষকে বা জাজিমের উপর এটি রাখলে হাওয়া প্রবেশের পথ বন্ধ হয়ে যায়। ফলে দ্রুত ল্যাপটপটি একদিকে যেমন গরম হতে থাকে তেমনি স্লো কাজ করতে থাকে।\nএ কারনে সমতল টেবিলে রেখে ল্যাপটপ ব্যাবহার করুন এবং বিছানায় ব্যাবহার করতে চাইলে স্টান্ড ব্যাবহার করতে পারেন। সর্বোপরি আপনাকে হাওয়া প্রবেশের ব্যাবস্থা রাখলে হবে!\n★ চিরাচরিত HDD হার্ডডিস্ক পরিবর্তন করুন এবং SSD ব্যাবহার করুন:\nবর্তমান সময়ে বাজারে বিভিন্ন দামের এবং কোয়ালিটির হার্ডডিস্ক পাওয়া যায়। তবে এখনো সেই ১৯৫৬ সালের আবিস্কার হওয়া HDD ( Hard Disk Drive) ব্যাবহার হয়ে আসছে। বর্তমানে বাজারে বিভিন্ন ধরনের হার্ডডিস্ক পাওয়া গেলেও এর চাহিদা একই রয়েছে। তবে এর পিছনে কত গুলো কারন রয়েছে তার মধ্যে অন্যতম হলো এর দাম বনাম সুবিধা! বাজারে ৩৫০০-৫০০০ টাকার মধ্যে বিভিন্ন ব্রান্ডের HDD পাবেন ১ টেরা বাইট বা ১০২৪ জিবি স্টোরেজ সম্পন্ন হার্ডডিস্ক। যা দামের তুলনায় অধিক তথ্য জমা রাখতে সাহায্য করে।\nতবে এই HDD আপনার ল্যাপটপের গতি অনেক কমিয়ে দেয়। কারন এটি একদিকে যেমন পুরনো প্রযুক্তি তেমনি ধীরগতির। যা ল্যাপটপের ডাটা ট্রান্সফার করার গতি অনেক কমায় পাশাপাশি স্টার্ট বা শাট ডাউন হতেও দেরি লাগায়। এছাড়াও কাজের সময়ও স্লো করে। ল্যাপটপ ফাস্ট করার উপায় ।\nঅপদিকে SSD (Solid State Drive) হলো বর্তমানের সবচেয়ে গতি সম্পন্ন স্টোরেজ ড্রাইভ। এখানে কোন মুভিং পার্ট না থাকায় কাজ করে দ্রুত। এবং HDD অপেক্ষা কয়েক গুন বেশি দ্রুত ডাটা রিড-রাইট করতে সক্ষম এটি। আপনার ল্যাপটপটি ফাস্ট করতে হলে আপনি আপনার ল্যাপটপে একটি SDD লাগিয়ে নিতে পারেন। বাজারে ২৫০ জিবি SSD ৪৫০০-৬০০০ টাকার মধ্যে অনায়াসে লাগিয়ে নিতে পারবেন।\nতবে বর্তমান সময়ে যেসকল ল্যাপটপ বাজারে পাওয়া যায় সেগুলোর অধিকাংশ SDD ব্যাবহার করে তৈরি করা হয়। যদি আপনার ল্যাপটপটি HDD তাহলে অবশ্যই একটি SSD ব্যাবহার করুন।\n★ র‌্যাম পরিবর্তন করুন:\nল্যাপটের গতি স্লো হওয়ার অন্যতম গুরুত্বপূর্ণ কারন হলো র‌্যাম। কারন যদি আপনি ভারি প্রোগ্রাম রান করাতে চান তাহলে আপনার কম্পিউটারের র‌্যামটিও একটু বড় হতে হবে এটাই স্বাভাবিক। সেখানে যদি আপনি অল্প র‌্যাম সম্পন্ন ল্যাপটপে সেই কাজটি করতে চানা তাহলে আপনার বিপত্তির আর শেষ থাকবে না। এ কারনে আপনার ল্যাপটপের র‌্যাম যদি ৪ জিবি হয়ে থাকে তাহলে তার পরিবর্তন করে ৮ জিবি করুন। কারন তাহলে আপনি যে কোন কাজ করেই মোটামুটি একটা ভালো পারফরম্যান্স পাবেন। যা আপনাকে সন্তুষ্টি দিতে সক্ষম।\n★ অতিরিক্ত এবং অপ্রোয়জনীয় এনিমেশন বন্ধ করুন:\nল্যাপটপের অপারেটিং সিস্টেম বিভিন্ন বিষয়বস্তু নজরকারা করার জন্য অনেক ক্ষেত্রে অতিরিক্ত এনিমেশন ব্যাবহার করা হয়। যেগুলো আদৌ কোন প্রয়োজনীয় বিষয় নয়! তবে আপনি যদি পারফরম্যান্স অপেক্ষা সৌন্দর্য কে প্রাধান্য দেন তাহলে বলবো এটা আপনার জন্য ঠিক আছে। ল্যাপটপ ফাস্ট করার উপায় ।\nকিন্তু আপনার এটা জানা দরকার যে, অতিরিক্ত এনিমেশন ল্যাপটপের প্রচুর পরিমাণ রিসোর্স দখল করে রাখে। যার ফলে ল্যাপটপটি ক্রমশ ধীর গতি সম্পন্ন হয়ে ওঠে। এর থেকে পরিত্রাণ পেতে এবং ভালো প্যারফরম্যান্স পেতে অবশ্যই আপনাকে এই এনিমেশন গুলো বন্ধ করে দিতে হবে। আপনি যদি উইন্ডোজ ১০ এর ব্যাবহারকারী হয়ে থাকেন এবং এই অতিরিক্ত এনিমেশন গুলো বন্ধ করতে চান তাহলে প্রথমে “View advanced system settings সার্চ করতে হবে। এরপরে, সেটিংসের অপশন গুলো থেকে Adjust for best performance সিলেক্ট করে দিন ব্যাস কাজ শেষ।\n★ ল্যাপটপ স্লো হওয়ার অন্যতম কারণ ম্যালওয়ার:\nআমরা যারা ল্যাপটপ বা ডেক্সটপ ব্যাবহার করি তারা সকলেই জানি ভাইরাস ম্যালওয়ার বা ট্রোজান সম্পর্কে। ল্যাপটপ হটাৎ করে স্লো হওয়ার অন্যতম কারন হলো পারে এসকল ভাইরাসের আক্রমণ। কারন অনেক ভাইরাস আছে যেগুলো কম্পিউটারের সরাসরি ক্ষতি করে যা সহজেই চিন্তিত করা সম্ভব। কিন্তু কিছু কিছু ভাইরাস সিস্টেমের ভিতরে কাজ করে যা স্বাভাবিক অবস্থায় বোঝা সম্ভব নয়। এর কারনে ল্যাপটপ স্লো হয়ে যেতে পারে। তাই ল্যাপটপ ফাস্ট করতে, ডেটা সুরক্ষিত রাখতে এবং বিভিন্ন ক্ষতি এড়াতে ভালো মানের এন্টিভাইরাস (Antivirus) ব্যাবহার করতে পারেন। কয়েকটি ভালো মানের এন্টিভাইরাসের নাম হলো – Kaspersky antivirus, McAfee AntiVirus Plus, Norton Antivirus plus, Bitdefender Antivirus, Webroot SecureAnywhere AntiVirus ইত্যাদি আরো বিভিন্ন ধরনের এন্টিভাইরাস বাজারে পাওয়া যায়। এগুলোর যে কোন একটি ব্যাবহার করতে পারেন।\nRead More >> Banglalink mb check\n★ অব্যাবহৃত এপ্লিকেশন গুলো ডিলেট করে দিন: আমাদের সকলের ব্যাবহার এবং প্রয়োজন ভিন্ন হওয়ায় সকলের ল্যাপটপে দেখা যায় অনেক এপ্লিকেশন থাকে যা তার প্রয়োজনীয় না। এসকল প্রোগ্রাম গুলো ডিলেট করে দিন। কারন এগুলো আপনার ল্যাপটপের গতি কমানোর জন্য দায়ী।\n★ অপ্রোয়জনীয় এপ্লিকেশন বন্ধ করে দিন স্টার্টআপ অপটিমাইজেশনের মধ্যে:\nল্যাপটপ অন অফ করতে বেশি টাইম লাগার কারন হলো স্টার্টআপ এপ্লিকেশন। স্টার্টআপ এপ্লিকেশন হলো পিসি অন করলেই যেগুলো অটোমেটিক চালু হয়ে যায় সেগুলো। এসকল এপ্লিকেশনের মধ্যে অদরকারী গুলো বন্ধ করে দিন তাহলে ল্যাপটপ চালু বন্ধ করতে সময় লাগবে। এবং ল্যাপটপ ফাস্ট হবে আগে তুলনায় অনেক বেশি।\nআপনি উপরোক্ত নির্দেশনা গুলো অনুসরণ করলে আপনার স্লো ল্যাপটপটি হয়ে উঠবে অনেক গুন ফাস্ট। এবং আপনার কাজের গতি যেমন বৃদ্ধি পাবে।


বাংলায় বিধানসভা ভোট হবে ২০২০তে! বিজেপি সাংসদের মন্তব্যে চাঞ্চল্য | BJP MP Locket Chatterjee claims Assembly Election of the state will be held in 2020 in place of 2021. - Bengali Oneindia\n5 min ago রাম মন্দিরের ভূমিপুজোর মুহূর্ত ঠিক করে ফ্যাসাদে! পুরোহিতকে ৬০ বার হুমকি দিয়ে ফোন\n5 min ago কর্মক্ষেত্রে মারা যাওয়া কর্মীর পিএফয়ের টাকা বিদ্যুৎ গতিতে দেওয়ার নির্দেশ\n9 min ago মোদী সরকারের গেমপ্ল্যান বুঝতেই ভয়ে কাঁপছে জিনপিংয়ের চিন! শিক্ষাক্ষেত্রে বেজিং-আকাশে কালো মেঘ\n16 min ago তৃণমূলের গোষ্ঠীদ্বন্দ্বে উত্তপ্ত মুর্শিদাবাদ! গেরুয়া শিবিরের হাত দেখছে ঘাসফুল শিবির\nরাজ্য থেকে তৃণমূল কংগ্রেস সরকারের বিদায় একরকম নিশ্চিত। এমনটাই দাবি করেছেন হুগলির বিজেপি সাংসদ লকেট চট্টোপাধ্যায়। তিনি মনে করেন, তৃণমূল পশ্চিমবঙ্গের যত বেশি ক্ষতি করবে, ততটাই তাড়াতাড়ি তারা রাজ্য থেকে বিতাড়িত হবে। তাঁর দাবি ২০২১-এ নয়, ২০২০-তেই হয়ে যাবে রাজ্যের বিধানসভা নির্বাচন।\nবিজেপি সদস্যদের ওপর আক্রমণের অভিযোগ\nলকেট চট্টোপাধ্যায়ের দাবি, অমিত শাহের জন্য ভয়ে রয়েছে তৃণমূল সরকার। যেই কারণে অমিত শাহ কলকাতায় এসে এনআরসি নিয়ে বলার পরেই বিজেপি সদস্যদের ওপর আক্রমণের মাত্রা বেড়েছে। রাজ্যের আইনশৃঙ্খলা নিয়ে কঠোর সমালোচনা করেন তিনি।\n'বিধানসভা ভোট হবে ২০২০-তে'\nহুগলির বিজেপি সাংসদ বলেন, তৃণমূলের অত্যাচার যত বাড়বে, বিজেপির সদস্য সংখ্যাও ততই বাড়বে। তাঁর দাবি বর্তমানে রাজ্য থেকে বিজেপির ১৮ জন সাংসদ রয়েছেন। ভবিষ্যতে এই সংখ্যাটা বাড়বে। এরপরেই তিনি বলেন, রাজ্য থেকে তৃণমূল সরকারের বিদায় নিশ্চিত। আর বিধানসভা নির্বাচন ২০২১-এর নয়, তা হবে ২০২০ সালে।\nস্বচ্ছতা অভিযানে সামিল লকেট\n২ অক্টোবর স্বচ্ছ্বতা অভিযানে সামিল হয়েছিলেন লকেট চট্টোপাধ্যায়। ঝাঁটা দিয়ে রাস্তা ঝাঁট দিয়ে জল দিয়ে গান্ধী মূর্তি পরিষ্কার করে মালা পরান লকেট। এরপরেই তিনমি শাসক দলের বিরোধিতায় সরব হন।\nlocket chatterjee bjp বিজেপি লকেট চট্টোপাধ্যায়\nBJP MP Locket Chatterjee claims Assembly Election of the state will be held in 2020 in place of 2021. She claims, it is sure that TMC Govt will fall.


বিজ্ঞান ও প্রযুক্তি ডেস্ক::টেলিভিশন গবেষণা ও উন্নয়ন বিভাগের নিয়মিত গবেষণায় গ্রাহকদের চাহিদা অনুযায়ী নিত্য নতুন মডেলের টিভি বাজারে আনছে ওয়ালটন। এর ফলে পণ্যের মান যেমন বাড়ছে, তেমনই কমছে দামও।\nএবার মাত্র ২৫ হাজার ৯৯০ টাকায় ৩২ ইঞ্চি স্মার্ট টিভি বাজারে আনলো ওয়ালটন। এছাড়া চলতি মাসে স্মার্ট টিভিতে যুক্ত হয়েছে ৪৩ ও ৩৯ ইঞ্চির দুটি নতুন মডেল। এন্ড্রয়েড ও আইওএস সমৃদ্ধ যেকোনো স্মার্টফোন দিয়ে নিয়ন্ত্রণ করা যাবে ওয়ালটনের স্মার্ট টিভি। দেশের টেলিভিশন বাজারে নতুন চমক হিসেবে এসেছে ওয়ালটনের ব্লুটুথ স্পিকার সমৃদ্ধ ২০ ইঞ্চি এলইডি টিভি। যার দাম পড়বে ১২ হাজার ৯৫০ টাকা।\nওয়ালটন বর্তমানে ৫৫, ৪৯, ৪৩, ৩৯ ও ৩২ ইঞ্চির ১৪ মডেলের স্মার্ট টিভি উৎপাদন ও বাজারজাত করছে। এর মধ্যে ফোর-কে রেজ্যুলেশনের ৫৫ ইঞ্চির দুটি মডেলের স্মার্ট টিভির দাম যথাক্রমে ১ লাখ ১৫ হাজার ও ১ লাখ ৫ হাজার টাকা। ৮৫ হাজার ৯০০ টাকায় পাওয়া যাচ্ছে ৫৫ ইঞ্চির এন্ড্রয়েড স্মার্ট টিভি। ওয়ালটনের ৪৯ ইঞ্চি স্মার্ট টিভি পাওয়া যাচ্ছে ৬৯ হাজার ৯০০ টাকায়। ৪৩ ইঞ্চির দুটি মডেলের স্মার্ট টিভির দাম যথাক্রমে ৪৬ হাজার ৯০০ এবং ৪৮ হাজার ৯০০ টাকা। তবে মধ্যবিত্ত গ্রাহকদের বিষয়টি মাথায় রেখে ৩২ ইঞ্চির স্মার্ট টিভিতে সবচেয়ে বেশি মডেল ছেড়েছে ওয়ালটন। এসব মডেলের প্রতিটির দাম নির্ধারণ করা হয়েছে ২৫ হাজার ৯৯০ টাকা।\nওয়ালটন টেলিভিশন বিপণন বিভাগের প্রধান আব্দুল বারী বলেন, চলতি বছরের শুরু থেকেই স্থানীয় বাজারে নতুন নতুন মডেলের স্মার্ট টিভি বাজারে ছেড়েছে ওয়ালটন। দেশেই নিজস্ব কারখানায় প্রস্তুতকৃত এসব টিভি আন্তর্জাতিক মানসম্পন্ন ও দামেও অনেক সাশ্রয়ী হওয়ায় ব্যাপক গ্রাহকপ্রিয়তা অর্জন করেছে। তিনি আরো বলেন, গত বছরের জানুয়ারি থেকে অক্টোবর মাসের তুলনায় চলতি বছরের একই সময়ে প্রায় ২৭০ শতাংশ বেশি স্মার্ট টিভি বিক্রি হয়েছে ওয়ালটনের।\nওয়ালটন স্মার্ট টিভি মডেলের মেকানিক্যাল ডিজাইনার প্রকৌশলী মো. সাইফুল ইসলাম রিফাত বলেন, ওয়ালটন ই-শেয়ার টিভি ডিজাইন করা হয়েছে স্লিম ব্যাকলাইট প্রযুক্তিতে, যার পুরুত্ব মাত্র ০.৮ ইঞ্চি। এতে উচ্চমানের পিকচার পাওয়া যাবে। ওয়ালটন টিভি সোর্সিং ইঞ্জিনিয়ারিং বিভাগের প্রধান মোস্তফা নাহিদ হোসেন বলেন, ওয়ালটন টেলিভিশন আরঅ্যান্ডডি বিভাগের প্রকৌশলীরা উন্নত বিশ্বের সঙ্গে পাল্লা দিয়ে কাজ করছেন। যার স্বীকৃত হিসেবে ওয়ালটন টিভি অর্জন করেছে ব্যুরো অব ইন্ডিয়ান স্ট্যান্ডার্ডস (বিআইএস) ও স্ট্যান্ডার্ডস অরগানাইজেশন অব নাইজেরিয়া প্রোডাক্ট কনফরমিটি অ্যাসেসমেন্ট প্রোগ্রামের টেস্টিং সার্টিফিকেট।\nপূর্ববর্তী সংবাদ: রংপুরের ঘটনায় সুষমার টুইট\nপরবর্তী সংবাদ: হল গেটেই ছাত্রীদের উত্ত্যক্ত করে প্রহরী!\nসিলেটের পর্যটন বিকাশে প্রধান সমস্যা যোগাযোগ\nবিচারপতি স্থায়ী না করায় রিট : আপিলে যাওয়ার পরামর্শ\nদুর্ঘটনায় দুমড়ে-মুচড়ে গেল গাড়ি, ৬ দিন পরও নারীকে জীবিত উদ্ধার


sunlight is good for health – News18 Bangla\nশরীরে রোদ লাগান নিয়মিত ! বাড়বে যৌনতা, কমবে মেদ\nহ্যাঁ, গবেষণা বলছে এরকমটাই ৷ দিনে অন্তত দু’ঘণ্টা রোদ লাগান ৷ সব সময় ছায়া বা ছাতা খুঁজবেন না ৷\nLast Updated : April 12, 2018, 14:00 IST\n#মুম্বই: হ্যাঁ, গবেষণা বলছে এরকমটাই ৷ দিনে অন্তত দু’ঘণ্টা রোদ লাগান ৷ সব সময় ছায়া বা ছাতা খুঁজবেন না ৷ মার্কিন বিশ্ববিদ্যালয়ের এক গবেষণায় আসা তথ্য অনুযায়ী, রোদ নাকি যৌনক্ষমতা বাড়ানোর ব্যাপারে দারুণ ওষুধ ৷ চিকিৎসকরা বলছেন, পুরুষের রক্তে যৌন হরমোন টেস্টোস্টেরন ভিটামিন ডি'র মাধ্যমে বৃদ্ধি পায়। আর ভিটামিন ডি'র প্রধান উৎস হল সূর্যালোক। ত্বকে সূর্যালোকের প্রভাবে রক্তে ভিটামিন ডি'র মাত্রা বৃদ্ধি পায়। গবেষকরা জানিয়েছেন, রক্তে প্রতি মিলিলিটারে ভিটামিন ডি'র পরিমাণ যত বেশি হবে পুরুষের যৌন ক্ষমতা তত বাড়বে!\nএছাড়াও শরীরে রোদ লাগানোর উপকার রয়েছে আরও অনেক --\nরোদে কিছু সময় হাঁটলে কী হয় জানেন? খুব ঘাম হতে থাকে। সেই সঙ্গেও পিপাসাও পায়। আর তখন আমরা লিটার লিটার জল খেয়ে থাকি। যত বেশি করে জল খাই, তত বেশি বেশি প্রস্রাব হয়। ফলে শরীরের অন্দরে জমে থাকা টক্সিন বেরিয়ে যায়। সেই সঙ্গে ঘামের মাধ্যমে ত্বকের ছিদ্রে জমে থাকা ময়লাও বেরিয়ে যায়। ফলে ত্বক এবং শরীর, উভয়ই সুন্দর হয়ে ওঠে। তবে তাই বলে ঘন্টার পর ঘন্টা রোদে হাঁটবেন না যেন, শরীর খারাপ হয়ে যাবে কিন্তু!\nটানা চার সপ্তাহ অল্প সময়ের জন্য সূর্যের আলো গায়ে লাগালে সোরিয়াসিসসহ একাধিক ত্বকের রোগ সেরে যায়। তবে বেলা ১২টার আগে এই কাজটা করবেন। কারণ বেলা বাড়লে রোদের তেজও বেড়ে যায়। ফলে এমন সময় সূর্য়ের আলো গায়ে লাগাতে কষ্ট হতে পারে।\nএই কাজগুলো করলে ঝকঝকে ত্বক পাবেন খুব সহজেই\nব্রেস্ট, কোলোন এবং প্রস্টেট ক্যান্সার রোধে সূর্যের আলোর কোনো বিকল্প হয় না বললেই চলে। শুধু তাই নয়, সারা শরীরে রক্ত প্রবাহ বাড়িয়ে দিয়ে ক্যান্সার সেলকে ধ্বংস করে ফেলতেও সূর্যের আলো বিশেষ ভূমিকা পালন করে থাকে। তবে বেলা বাড়ার পর বেশিক্ষণ সূর্যের নিচে কাটালে স্কিন ক্যান্সারে আক্রান্ত হওয়ার আশঙ্কা বৃদ্ধি পায়। তাই যতটা পারবেন সকাল বেলা সূর্য়ের আলো গায়ে লাগানোর চেষ্টা করবেন।\nযারা অনিদ্রায় ভুগছেন, তারা কাল থেকেই রোদ লাগানো শুরু করুন গায়ে। এমনটা করলে দেখবেন রাতে ঘুম না আসার সমস্যা দূর হবে। আসলে সূর্যের আলো চোখে লাগা মাত্র অপটিকাল নার্ভ মারফত আমাদের মস্তিষ্কে একটি বিশেষ সিগনাল যায়, যা মেলাটোনিন রাসায়নিকের ক্ষরণ বাড়িয়ে দেয়। এই রাসায়নিকের ক্ষরণ যত বাড়তে থাকে, তত ঘুমে ব্যাঘাত ঘটার আশঙ্কা হ্রাস পায়।\nএকাধিক গবেষণায় একথা প্রমাণিত হয়েছে যে সূর্য়ের আলো গায়ে লাগলে আমাদের মস্তিষ্কে বিশেষ কিছু হরমোনের ক্ষরণ বেড়ে যায়, যা নিমেষে মনকে ভাল করে দেয়। সেই সঙ্গে শারীরিক ক্লান্তিও দূর করে।\nসুস্থ থাকতে রঙিন ফল ও সবজি খান\n৭. বিশ্বের নানা প্রান্তে হওয়া একাধিক গবেষণা একথা প্রমাণ করেছে যে সূর্যের আলো রক্তচাপ কমাতে বিশেষ ভূমিকা পালন করে থাকে। সেই সঙ্গে শরীরে বাজে কোলেস্টেরলের মাত্রা যাতে বৃদ্ধি না পায়, সেদিকেও খেয়াল রাখে। আর একথা তো সকলেরই জানা আছে যে কোলেস্টেরল এবং রক্তচাপ নিয়ন্ত্রণে থাকলে হার্টের ক্ষতি হওয়ার কোনও আশঙ্কাই থাকে না। প্রসঙ্গত, প্রতিদিন সকালে রোদ গায়ে মেখে ১ ঘন্টা বাইরে বসে থাকুন। তাহলেই দেখবেন হার্টের স্বাস্থ্যের উন্নতি ঘটবে। সেই সঙ্গে নানাবিধ হার্ট ডিজিজে আক্রান্ত হওয়ার আশঙ্কাও হ্রাস পাবে।\nলোহিত রক্ত কণিকা বেশি বেশি করে অক্সিজেন সমৃদ্ধ রক্ত শরীরের বিভিন্ন প্রান্তে পৌঁছে দিয়ে শরীরকে যাতে চাঙ্গা রাখতে পারে, সেদিকে খেয়াল রাখে সূর্যালোক। কিছু সময় রোদে কাটালে শরীরে এনার্জির ঘাটতি দূর হয়, সেই সঙ্গে দেহের কর্মক্ষমতাও বৃদ্ধি পায়।\nসূর্যালোক মস্তিষ্কে একাধিক উপকারি কেমিকেলের ক্ষরণ বাড়িয়ে দেয়, যা ব্রেন পাওয়ার বৃদ্ধির পাশাপাশি মস্তিষ্কের সার্বিক কর্মক্ষমতা বৃদ্ধিতে গুরুত্বপূর্ণ ভূমিকা পালন করে থাকে। প্রসঙ্গত, যাদের পরিবারে ডিমেনশিয়া বা অ্যালজাইমারের মতো রোগের ইতিহাস রয়েছে, তাদের প্রতিদিন কিছুটা সময় সূর্যের সঙ্গে কাটানো উটিত। এমনটা করলে দারুন উপকার পাওয়া যায়!\nFirst published: April 12, 2018, 14:00 IST


২০০০ টাকার আর একটি নোটও ছাপছে না আরবিআই, RBI not print Rs.2000 note any more says report - Bengali Oneindia\n6 min ago করোনা যুদ্ধে সহযোদ্ধা ভারত-ব্রিটেন! পারস্পরিক সহযোগিতার আশ্বাস মোদী-জনসনের\n15 min ago করোনা ভ্যাকসিন তৈরির কাজ কতটা এগিয়েছে? খতিয়ে দেখছেন স্বয়ং মোদী\n23 min ago উপত্যকায় গণতন্ত্রের সূর্যোদয়, ৩৭০ ধারা রদের পর প্রথম নির্বাচন জম্মু ও কাশ্মীরে\n24 min ago অস্ট্রেলিয়ার বিরুদ্ধে শোচনীয় পরাজয়! সিডনিতে কোথায় কোথায় ভুল হল ভারতের?\n| Updated: Tue, Aug 25, 2020, 18:59 [IST]\n২০০০ টাকার আর একটি নোটও ছাপা হচ্ছে না। জানিয়ে দিল আরবিআই। রিজার্ভ ব্যাঙ্কের বার্ষিক রিপোর্টে প্রকাশ্যে এসেছে এই চাঞ্চল্যকর তথ্য। কারণ আর ২০০০ টাকার নোট ছাপানোর অর্ডার মোদী সরকারের কাথ থেকে আসেনি। এই রিপোর্ট প্রকাশ্যে আসার সঙ্গে সঙ্গে শুরু হয়ে গিয়েছে জল্পনা।\nছাপানো হচ্ছে না ২০০০ টাকার নোট\n২০১৯-২০ অর্থ বর্ষে একটিও ২০০০ টাকার নোট ছাপায়নি আরবিআই। বার্ষিক রিপোর্টে এমনই চাঞ্চল্যকর তথ্য প্রকাশ্যে এসেছে। মাইসুরুর একটিও ছাপাখানায় ২০০০ টাকার নোট ছাপানো হয়নি বলে জানিয়েছে আরবিআই। বাজারে এই মুহূর্তে ২৭,৩৯৮ লক্ষ ২০০০ টাকার নোট রয়েছে। ২০১৯-২০ অর্থবর্ষে সেই নোটের ছাপানোর সংখ্যা অনেকটাই কমানো হয়েছে।\nনোট বাতিল নিয়ে জল্পনা\n২০১৬ সালে নভেম্বরে নোট বাতিলের ঐতিহাসিক সিদ্ধান্ত নিয়েছিল মোদী সরকার। ৫০০ এবং ১০০০ টাকার নোট বাতিল করা হয়েছিল। তার পরিবর্তে নতুন ৫০০ টাকা এবং ২০০০ টাকার নোট ছাপানো হয়। সেটাই বাজারে আনা হয়েছিল। প্রায় ৩৭০ কোটি টাকার নোট ছাপানো হয়।\nতাহলে কী বাতিল হচ্ছে ১০০০টাকার নোট\n২০০০ টাকার নোট ছাপানো বন্ধ করার সিদ্ধান্তের জেরে বিপুল বিপর্যয়ের মুখে পড়তে হয়েছিল সাধারণ মানুষকে। কয়েকদিন আগে বিজেপি সাংসদ অনুরাগ ঠাকুর বলেছিলেন ১০০০ টাকার নোট চালু করার কোনও প্রশ্নই নেই। এমনকী ১ হাজার টাকার কয়েন চালুর কোনও চিন্তাভাবনা কেন্দ্র করছে না বলে জানিয়েছিলেন তিনি।\n৫০০ টাকার নোট বেশি ছাপানো হচ্ছে\nআরবিআইয়ের তরফে জানানো হয়েছে ৫০০ টাকার নোট বেশি ছাপানো হচ্ছে। করোনা পরিস্থিতিতে ডিজিটাল ট্রানজাকশন বেড়ে যাওয়ায় নোটের চাহিদা অনেকটাই কমেছে বলে মনে করা হচ্ছে। মোদী সরকারও ডিজিটাল লেনদেনেই েবশি জোর দিচ্ছেন।\nrbi rupee indian economy আরবিআই টাকা ভারতীয় অর্থনীতি\nRBI not print Rs.2000 note any more says report


থার্টি ফার্স্ট নাইটে বার-ফাস্টফুড বন্ধ থাকবে: ডিএমপি\nচৌদ্দগ্রামে ছাত্রলীগের হামলায় বিএনপির কার্যালয় ভাংচুর\nমাদকদ্রব্য নিয়ন্ত্রণ অধিদপ্তরের ডিজি আব্দুস সবুর মন্ডলকে বদলি\nউন্নয়ন প্রকল্পে পরিবেশ রক্ষায় গুরুত্ব দেয়ার নির্দেশ\nশ্রীলঙ্কা শক্ত অবস্থানে\nবৃহস্পতিবার, ডিসেম্বর ৩০, ২০২১\nনিজস্ব প্রতিবেদক। ইংরেজি নববর্ষের প্রথম প্রহরে এবং থার্টি ফার্স্ট নাইটে উন্মুক্ত স্থানে কোনো অনুষ্ঠান না করার অনুরোধ জানিয়েছেন ঢাকা মেট্রোপলিটন পুলিশ (ডিএমপি) কমিশনার মোহা. শফিকুল ইসলাম। বৃহস্পতিবার (৩০ ডিসেম্বর) ডিএমপি মিডিয়া সেন্টারে থার্টি ফার্স্ট নাইট-২০২১ উদযাপন উপলক্ষে আইনশৃঙ্খলা রক্ষা ও ট্রাফিক ব্যবস্থাপনা বিষয়ে আয়োজিত সংবাদ সম্মেলনে তিনি এ কথা জানান।\nডিএমপি কমিশনার জানান, ৩১ ডিসেম্বর সন্ধ্যা ৬টার পর ঢাকা মহানগরীর কোনো বার খোলা রাখা যাবে না এবং রাত ১০টার পর সব ফাস্টফুডের দোকান বন্ধ থাকবে বলেও জানান তিনি।\nএছাড়া পটকাবাজি, আতশবাজি, বেপরোয়া গাড়ি-মোটরসাইকেল চালানোর ওপরও নিষেধাজ্ঞা দিয়েছে ডিএমপি।\nতিনি জানান, ৩১ ডিসেম্বর ঢাকা বিশ্ববিদ্যালয় এলাকায় সন্ধ্যা ৬টার পরে বহিরাগত কোনো ব্যক্তি বা যানবাহন প্রবেশ করতে পারবে না। ঢাকা বিশ্ববিদ্যালয় আবাসিক এলাকায় বসবাসরত শিক্ষক, কর্মকর্তা-কর্মচারীদের গাড়ি নির্ধারিত সময়ের পর পরিচয় প্রদান সাপেক্ষে শাহবাগ ক্রসিং দিয়ে প্রবেশ করতে পারবে। পরিচয় প্রদান সাপেক্ষে নীলক্ষেত ক্রসিং দিয়ে হেঁটেও প্রবেশ করতে পারবেন তারা।\nতিনি বলেন, গুলশান ও বনানী এলাকায় রাত ৮টার পর বহিরাগতরা প্রবেশ করতে পারবে না। তবে ওই এলাকায় বসবাসরত নাগরিকরা নির্ধারিত সময়ের পর কামাল আতাতুর্ক অ্যাভিনিউ (কাকলী ক্রসিং) এবং মহাখালীর আমতলী ক্রসিং দিয়ে পরিচয় প্রদান সাপেক্ষে প্রবেশ করতে পারবে।\nডিএমপি কমিশনার আরও বলেন, রাত ৮টার পর হাতিরঝিল এলাকায় কাউকে অবস্থান করতে দেওয়া হবে না। গুলশান, বনানী ও বারিধারা এলাকায় বসবাসরত নাগরিকদের ৩১ ডিসেম্বর রাত ৮টার মধ্যে নিজ নিজ এলাকায় প্রত্যাবর্তনের জন্য অনুরোধ করা হয়েছে।\n৩১ ডিসেম্বর সন্ধ্যা ৬টা থেকে ১ জানুয়ারি ভোর ৬টা পর্যন্ত ঢাকা মহানগরীর বিভিন্ন আবাসিক হোটেল, রেস্তোরাঁ, জনসমাবেশ ও উৎসবস্থলে সব ধরনের লাইসেন্স করা আগ্নেয়াস্ত্র বহন না করার জন্য ডিএমপির পক্ষ থেকে সংশ্লিষ্ট নগরবাসীকে অনুরোধ করা হয়েছে।\nসাংবাদিকের এক প্রশ্নের জবাবে তিনি বলেন, নববর্ষ উপলক্ষে কোনো প্রকার হুমকি নেই। এছাড়া ইংরেজি নতুন বছর উদযাপন উপলক্ষে ঢাকা মেট্রোপলিটন পুলিশ বেশকিছু নির্দেশনা দিয়েছে।\nএ সময় ডিএমপির অতিরিক্ত পুলিশ কমিশনার (অ্যাডমিন) মীর রেজাউল আলম, অতিরিক্ত পুলিশ কমিশনার (কাউন্টার টেরোরিজম অ্যান্ড ট্রান্সন্যাশনাল ক্রাইম) মো. আসাদুজ্জামান, অতিরিক্ত পুলিশ কশিনার (ট্রাফিক) মো. মুনিবুর রহমানসহ ঊর্ধ্বতন কর্মকর্তারা উপস্থিত ছিলেন।\nনির্দেশনা পালনে ব্যর্থ হলে সংশ্লিষ্টদের বিরুদ্ধে আইনানুগ ব্যবস্থা নেওয়া হবে বলেও সতর্ক করে দিয়েছে ডিএমপি।\nচাদঁপুর জেলাপ্রশাসকের বদলীর আদেশ\nটিটিই শফিকুল ইসলাম নির্দোষ : তদন্ত কমিটি


যে কারণে করোনা ভাইরাস নিয়ে হিন্দু মহাসভা সভাপতির বক্তব্য ভাইরাল! – SonarBangla24.net\nHome/আন্তর্জাতিক/যে কারণে করোনা ভাইরাস নিয়ে হিন্দু মহাসভা সভাপতির বক্তব্য ভাইরাল!\nযে কারণে করোনা ভাইরাস নিয়ে হিন্দু মহাসভা সভাপতির বক্তব্য ভাইরাল!\nMarch 6, 2020\tআন্তর্জাতিক, শিরোনাম Leaveacomment 205 Views\nআদ্যোপান্ত সেজেগুজে বেশ মাঞ্জা দিয়ে পার্টিতে গেলেন। পরিচিত-অতিথি-অভ্যাগতদের সঙ্গে কথা বলে এগোলেন খাবারের দিকে। দেখলেন সার দিয়ে রাখা খাবারদাবার। জিভে পানি নিয়ে রসনা-বিলাসের বাসনা নিয়ে এগিয়ে গিয়েই দেখলেন মেনুতে রয়েছে, গোমূত্র। কিংবা গোবর দিয়ে তৈরি কোনো পদ। মনের আয়নায় যে ছবিটা ভেসে উঠছে, সেটা কিন্তু কাল্পনিক নয়। এমনই এক অভিনব ‘পার্টি’র আয়োজন করছে হিন্দু মহাসভা। ‘টি পার্টি’র অনুকরণে এই ‘গোমূত্র পার্টি’তে সত্যি সত্যিই থাকবে এমন সব মেনু।\nকেন এমন আয়োজন? কারণ, করোনা আতঙ্ক। সারা বিশ্বে যে মারণ ভাইরাসের থাবা আটকাতে প্রতিষেধক তৈরির জন্য রাত-দিন এক করে ফেলছেন বিজ্ঞানী-গবেষকরা, সেখানে হিন্দু মহাসভার দাবি, করোনা রুখতে একমাত্র ‘মহৌষধি’ গোমূত্র এবং গোবর। মহাসভার সভাপতি চক্রপাণি মহারাজ জানিয়েছেন, দিল্লিতে যাতে করোনার প্রকোপ ব্যাপক হারে ছড়িয়ে না পড়ে, তার জন্যই এই ‘গোমূত্র পার্টি’র আয়োজন।\nচক্রপাণি মহারাজ একটি সংবাদ মাধ্যমকে বলেছেন, ‘‘যেমন আমরা চা-চক্রের আয়োজন করি, তেমনই গোমূত্র পার্টির আয়োজন করছি। সেখানে করোনাভাইরাস কী এবং কীভাবে গরু থেকে প্রাপ্ত জিনিসপত্র খেয়েই এই ভাইরাসমুক্ত থাকা যায়— সে সব নিয়ে সচেতনতার প্রচার করা হবে।’’ পার্টিতে কী থাকবে? মহাসভার সভাপতি বলেন, ‘‘এমন কাউন্টার থাকবে, যেখান থেকে পার্টিতে আসা লোকজনকে গোমূত্র খাওয়ার জন্য দেয়া হবে। পাশাপাশি আমরা গোবরের কেক বা ঘুঁটে, গোবর দিয়ে তৈরি আগরবাতিও রাখব।\nএগুলো খেলে বা ব্যবহার করলে ভাইরাস (করোনা) সঙ্গে সঙ্গে মারা যাবে।’’ মহারাজ জানিয়েছেন, আপাতত দিল্লিতে মহাসভার সদর কার্যালয়ে এই পার্টির আসর বসবে। তার পর সারা ভারতের বিভিন্ন প্রান্তে তা ছড়িয়ে দেয়া হবে। তাদের এই অভিযানে (করোনা দূরীকরণ) যারা সমঝোতা করতে চান বা এক সঙ্গে মিলে কাজ করতে চান, তাদের সঙ্গে যোগাযোগ রাখা হচ্ছে।\nসারা ভারতের বিজ্ঞানীরা যেখানে কার্যত করোনা রুখতে প্রাণপাত করছেন, একমাত্র সাবধানতা বা সতর্কতা ছাড়া আর কোনো দাওয়াই নেই বলছেন, সেখানে গোমূত্র-গোবরের এমন ‘পথ্যি’ যে অনেকেই বিশ্বাস করবেন না, তা বিলক্ষণ জানেন মহারাজ নিজেও। তাই বলেছেন, ‘‘জীব হত্যা মহাপাপ, এই বার্তা আমরা ছড়িয়ে দিতে চাই। করোনা ভাইরাস যে জীব হত্যার কারণেই ছড়িয়েছে, সেটা প্রচার করতে চাই। জানি, অনেকেই আমার কথা বিশ্বাস করবে না। কিন্তু ভারতে যে হেতু অধিকাংশই নিরামিষাশী, তাই এখানে এই ভাইরাস ছড়াবে না।’’\nমুরগির গোশত থেকে করোনা ছড়াচ্ছে— এমন আতঙ্ক ছড়িয়েছে সারা ভারতেই। কিন্তু বিশেষজ্ঞরা বলছেন, এমন গুজবের ভিত্তি নেই। প্রকাশ্য মঞ্চে গোশত খেয়ে এই গুজব বা অপপ্রচার কাটানোর চেষ্টা করেছেন তেলঙ্গানার বেশ কয়েকজন মন্ত্রী। কিন্তু চক্রপানি মহারাজের মতে, ‘ঘোর পাপ’ করেছেন ওই মন্ত্রীরা। ‘পাবলিসিটি স্টান্ট’ আখ্যা দিয়ে মহাসভার সভাপতি বলেছেন, ‘‘ভারতে এই ভাইরাস এসেছে, কারণ পশুরা সাহায্যের জন্য কাঁদছিল।’’ তিনি বলেন, ‘‘যজ্ঞ অনুষ্ঠানের জন্য ভারতে করোনা ভাইরাস শান্ত ছিল।\nকিন্তু তেলঙ্গানার অজ্ঞ ও অহঙ্কারী মন্ত্রীরা প্রাণী হত্যা করে এবং যে ভাবে সর্বসমক্ষে মাংস খেয়ে করোনাভাইরাসকে উস্কেছেন, তাতে ভারতেও করোনার ভয়াল রূপ দেখার আশঙ্কা তৈরি হয়ে গিয়েছে। এই মন্ত্রীদের সময় থাকতে থাকতে করোনার কাছে ক্ষমা চেয়ে নেয়া উচিত। না হলে অনর্থ হয়ে যাবে, যা কেউ আটকাতে পারবে না।’’ তবে ‘অভয়বাণী’ও শোনা গেছে চক্রপাণি মহারাজের মুখে। ঘন ঘন হাত ধোয়া, বড় জমায়েত এড়ানো, হাঁচি-কাশির সময় নাকে মুখে রুমাল দেয়া কিংবা সর্দি জ্বর হলে সঙ্গে চিকিৎসকের পরামর্শ নেয়ার পরিবর্তে তাঁর ‘টোটকা’, ‘‘আতঙ্কিত হওয়ার কারণ নেই।\nগোমূত্র খান, আর নিরামিষভোজী হয়ে যান, তা হলেই পালাবে করোনা।’’ আর যারা নিরামিষাশী? তাদের নাকি চিন্তাই নেই। মহারাজ বলেছেন, ‘‘শাকাহারিদের দুশ্চিন্তার কোনো কারণ নেই। এতে (করোনা) তাদের সংক্রমণ হবে না। কিন্তু তবু, সাবধানতা হিসেবে তারাও গোমূত্র খাওয়া শুরু করতে পারেন।’’ কিছু দিন আগে পশ্চিমমঙ্গের বিজেপি সভাপতি দিলীপ ঘোষ বলেছিলেন, ‘‘গরুর দুধে সোনা আছে।’’ তা নিয়ে কম বিতর্ক হয়নি। আবার এক দিন আগেই আসাম বিধানসভার অভ্যন্তরে সে রাজ্যের বিধায়ক হরিপ্রিয়া বলেছেন, ‘‘গোমূত্র ছড়িয়ে দিলে সেই জায়গা বিশুদ্ধ হয়ে যায়। আমার বিশ্বাস, করোনার ক্ষেত্রেও গোমূত্র ও গোবর দিয়ে তেমন কিছু করা যাবে।’’ হরিপ্রিয়া তবু ‘আমার বিশ্বাস’ শব্দবন্ধ ব্যবহার করেছেন। কিন্তু চক্রপাণি মহারাজ গোমূত্র ও গোবরকে এমন ‘অব্যর্থ ঔষধি’ বলে দাবি করায় হাসিঠাট্টা করছেন অনেকেই। সূত্র : আনন্দবাজার পত্রিকা\nPrevious মানব সভ্যতা এপ্রিলেই ধ্বংস হবে!\nNext কোটা সংস্কার নেতার সোশ্যাল মিডিয়াতে দেয়া যে স্ট্যাটাসটি ভাইরাল হলো!


ব্লগিংয়ে সফল হবার ৭ উপায় – গল্পচ্ছলে ব্লগিং - টেক যুব\nআপনি কি কখনও ভেবে দেখেছেন? বড় বড় ব্লগাররা কী করে, যা আপনি করেন না? বেশ, পাঠকদের আপনার ব্লগে বিজড়িত করতে সবচেয়ে কার্যকর উপায়গুলোর একটি “গল্পের মাধ্যমে কীভাবে ব্লগিং করতে হয়” শিখতে পারেন।\nআপনি ব্লগে আর্টিকেল লিখতে লিখতে ক্লান্ত, অথচ কেউ আপনার আর্টিকেল পড়ছে না!!! তাই যদি হয়, তাহলে আপনি নিচের ৭টি টিপস অনুসরণ করতে পারেন; আশা করি পাঠক আপনার ব্লগ পড়া শুরু করবে এবং শেয়ারও করবে।\nব্লগিং টিপস – ১: পাঠকের সাথে আলাপ-চারিতার মত করে ব্লগ লিখুন। ‘আপনি’ এবং ‘আমি’ সম্বোধন করে ব্লগ লেখার চেষ্টা করুন। এতে পাঠকের মনে হবে আপনি তাকে উদ্দেশ্য করে কিছু বলছেন, যা পাঠককে আপনার ব্লগে খুব বেশি যুক্ত করবে।\nব্লগিং টিপস – ২: আপনার ব্লগের অনুচ্ছেদগুলো কখনই ৫-৬ লাইনের বেশি হওয়া উচিত নয়। বড় বড় অনুচ্ছেদগুলো দেখতে একঘেয়ে লাগে এবং পাঠকদের পড়তে নিরুৎসাহিত করে।\nব্লগিং টিপস – ৩: আপনার ব্লগে সাব-হেডিং ব্যবহার করুন। সাব-হেডিং আপনার কন্টেন্টের সারমর্ম বের করতে সাহায্য করে। কীভাবে সাব-হেডিং দিয়ে গল্প বলতে হয়, তা বিখ্যাত ব্লগাররা খুব ভালো পারেন। এটা পাঠকদের আপনার ব্লগে আকৃষ্ট করে আরও বেশি যুক্ত করে।\nব্লগিং টিপস – ৪: সবসময় ব্লগের শেষে উপসংহার লিখতে চেষ্টা করুন। ইপসংহার থাকলে পাঠক বুঝতে পারবে আপনার ব্লগটি কী সম্পর্কে। অনেক পাঠকই স্ক্রল ডাউন করে নিচে যায় এবং উপসংহার আগে পড়ে; এরপর বাকি ব্লগ পড়ে। তাই ব্লগের শেষে একটি আকর্ষণীয় উপসংহার রাখা চাই।\nব্লগিং টিপস – ৫: সঠিক তথ্য ও পরিসংখ্যান দিন। আপনার ব্লগে কোন তথ্য বা পরিসংখ্যান দেয়ার আগে, ঐ তথ্য বা পরিসংখ্যান সত্য কিনা জেনে নিন। তা না করলে আপনি বিশ্বাসযোগ্যতা তৈরি করতে পারবেন না। যার অর্থ হচ্ছে পাঠকরা আপনাকে বিশ্বাস করে না।\nব্লগিং টিপস – ৬: আপনার ব্লগে পরিমিত ও প্রয়োজনীয় ছবি ব্যবহার করুন। জনপ্রিয় ব্লগাররা জানে যে, একটি ছবি হাজারটা কথা বলে। তাই আপনার ব্লগে এখনই ছবি ব্যবহার করা শুরু করুন।\nব্লগিং টিপস – ৭: প্রয়োজনীয় বিষয় নিয়ে পুঙ্খানুপুঙ্খ কন্টেন্ট লিখুন। যদি পাঠক আপনার সাইট থেকে ভালো কিছু শেখে বা জানে, তাহলে তারা আপনার সাইটে বারবার ফিরে আসবে। কিন্তু আপনি যদি অযাচিত বিষয় নিয়ে বা মূল্যহীন কন্টেন্ট লিখেন, তাহলে পাঠক আপনার সাইট থেকে বাউন্স করবে এবং কখনও ফিরে আসবে না।\nধন্যবাদ সবাইকে ধৈর্য ধরে আমার আজকের ব্লগ “গল্পের মাধ্যমে কীভাবে ব্লগিং করতে হয়” পড়ার জন্য। আর্টিকেলটি ভালো লাগলে অবশ্যই শেয়ার করবেন। আমরা বিশ্বাস করি “শেয়ারিং ইজ কেয়ারিং”।\nSeptember 30, 2018 আবু সালেহ 0\nSending User Review5(5 votes) আমরা অনেক সময়ই শুনে থাকি ব্লগিং করে বেশ ভালো মানের...\nযারা নিয়মিত ব্লগিং করছেন কিংবা ওয়েবসাইটে নিয়মিত কন্টেন্ট পাবলিশ করছেন…